ဒီဗွီဘီ ငွေကြေးအလွဲသုံးစားလုပ်သူ( ၂ ) ဦး နံမည်နှင့်တကွ ငွေစာရင်းများ၊ သက်သေ အထောက်အထားများ ပေါ်ကုန်ပါပြီး\nငွေကြေးအလွဲသုံးစားလုပ်ပြီး ဘတ်ငွေ နှစ်သန်းခုနစ်သိန်းဖြင့်၂၀၀၈ ခုနှစ်တွင် ဝယ်ယူခဲ့သည့် ဘန်ကောက်မြို့ နေအိမ်\n၁။ ဒီမိုကရက်တစ်မြန်မာ့အသံ ပြည်တွင်းသတင်းလုပ်ငန်းကို ဦးဆောင်သူများက လုပ်ငန်းအတွက် သတ်မှတ်ပေးထားသော အဖွဲ့အစည်းပိုင် ငွေများကို အလွဲသုံးစားပြုလုပ်နေကြောင်း ဒီမိုကရက်တစ်မြန်မာ့အသံ အုပ်ချုပ်ရေး တာဝန်ရှိသူများဖြစ်သည့် ဦးဆောင်ညွှန်ကြားရေးမှူးနှင့် လက်ထောက်ဦးဆောင်ညွှန်ကြားရေးမှူးတို့က အထောက်အထားအခိုင်အမာ တွေ့ရှိခဲ့သည်။ ငွေကြေးစီမံခန့်ခွဲရေး အပါအဝင် မြန်မာပြည်တွင်းသတင်းလုပ်ငန်းကို ဦးဆောင်တာဝန်ယူသူ ဦးမျိုးမင်းနိုင် (အမည်ခွဲများ- ကိုနေထွန်း၊ ကိုနန္ဒ၊ ကိုမျိုးကြီး) နှင့် ဦးအောင်မျိုးကျော် (အမည်ခွဲများ- ပွကြီး၊ အရှည်လေး) တို့နှစ်ဦးသည် မမှန်ကန်သော ငွေစာရင်းများတင်ပြကာ ပုဂ္ဂိုလ်ရေး အကျိုးစီးပွားအတွက် အဖွဲ့ပိုင်ငွေကြေးများကို မတရားရယူနေကြောင်း သက်သေ အထောက်အထားများအရ သိရသည်။ ထို့ကြောင့် ယမန်နှစ် စက်တင်ဘာလက ထိုငွေကြေးအလွဲသုံးစားမှုကို အုပ်ချုပ်ရေး တာဝန်ရှိသူများက ဘုတ်အဖွဲ့သို့တင်ပြခဲ့သည်။ ထိုအချိန်မှစ၍ ဘုတ်အဖွဲ့က အဆိုပါ ငွေကြေးအလွဲသုံးစားမှုကို တာဝန်ယူ စုံစမ်းဖော်ထုတ်ခဲ့သည်။\n၂။ လွတ်လပ်၍ သမာသမတ်ကျသော စုံစမ်းစစ်ဆေးမှုကို ဦးတည်သောအားဖြင့် ဦးဆောင်ညွှန်ကြားရေးမှူး ဦးအေးချမ်းနိုင်နှင့် လက်ထောက် ဦးဆောင်ညွှန်ကြားရေးမှူး ဦးခင်မောင်ဝင်းတို့သည် စုံစမ်းစစ်ဆေးမှု ပြီးသည်အထိ စီမံခန့်ခွဲရေးတာဝန်မှ ယာယီရပ်နားပြီး အသံလွှင့်လုပ်ငန်းပိုင်းကိုသာ တာဝန်ယူခဲ့သည်။ ထိုကာလအတွင်း ဒီဗွီဘီ စီမံခန့်ခွဲရေးကို တာဝန်ယူရန် ယာယီ ဦးဆောင်ညွှန်ကြားမှူးအဖြစ် ဦးဟန်ညောင်ရွှေနှင့် ယာယီရုံးအုပ်ချုပ်ရေးမှူးအဖြစ် Ms. Vibeke Hermanrud တို့ကို ခန့်အပ်တာဝန်ပေးခဲ့သည်။\n၃။ စုံစမ်းစစ်ဆေးမှုပြုလုပ်ရန် Price waterhouse Coopers (PwC) ကို ငှားရမ်းခဲ့သည်။ နော်ဝေး နိုင်ငံနှင့် ထိုင်းနိုင်ငံတို့တွင် အခြေစိုက်သော PwC ရုံးခွဲများမှ စုံစမ်းစစ်ဆေးရေးမှူး ခြောက်ဦးသည် ယမန်နှစ် နိုဝင်ဘာလဆန်းမှစ၍ စုံစမ်းစစ်ဆေးခဲ့သည်။ အော်စလိုမြို့ ဒီမိုကရက်တစ်မြန်မာ့အသံ ရုံးချုပ်ရှိ ဝန်ထမ်းများကို ပထမမေးမြန်းပြီး ငွေစာရင်းများ၊ သက်သေ အထောက်အထားများကို စစ်ဆေးခဲ့သည်။ နော်ဝေး PwC ရုံးမှ စစ်ဆေးရေးမှူးနှစ်ဦးနှင့် ထိုင်းနိုင်ငံ PwC ရုံးမှ စစ်ဆေးရေးမှူး တဦးတို့က နိုဝင်ဘာလလယ်ပိုင်းတွင် ထိုင်းနိုင်ငံအတွင်း စုံစမ်းစစ်ဆေးခဲ့သည်။\n၄။ ယခုအခါ PwC က ၎င်းတို့စုံစမ်းစစ်ဆေး တွေ့ရှိချက်များကို အစီရင်ခံစာ ရေးသားထုတ်ပြန်လိုက်ပြီဖြစ်သည်။ အဓိက တွေ့ရှိချက်များထဲတွင် အောက်ပါအချက်များ ပါဝင်သည်။\n(က) ဒီမိုကရက်တစ်မြန်မာ့အသံ၏ ပြည်တွင်း သတင်းလုပ်ငန်း ကွန်ရက်ကို ၂၀၀၆ ခုနှစ် တည်ထောင်ချိန်မှစ၍ အခုအချိန်ထိ တာဝန်ယူကြီးကြပ်နေသော အော်စလိုအခြေစိုက် တာဝန်ခံ ဦးမျိုးမင်းနိုင် (အမည်ခွဲများ- ကိုနေထွန်း၊ ကိုနန္ဒ၊ ကိုမျိုးကြီး) နှင့် ပြည်တွင်းသတင်းလုပ်ငန်းအတွက် ငွေကြေးကို မဲဆောက်မှ ကြီးကြပ်သူ ဦးအောင်မျိုးကျော် (အမည်ခွဲများ- ပွကြီး၊ အရှည်လေး) တို့ နှစ်ဦးမှာ အလွဲသုံးစားလုပ်သူများ ဖြစ်ကြောင်း PwC အစီရင်ခံစာ က ထောက်ပြထားသည်။\n(ခ) အလွဲသုံးစားလုပ်ခဲ့သည်ဟု PwC က အတည်ပြုသော ငွေပမာဏမှာ နော်ဝေးငွေ ကရောင်း ၂,၂၁၈,၁၄၁၊ (အမေရိကန်ဒေါ်လာ ၃၆၉,၀၇၅၊ မြန်မာကျပ် ၃၁၀,၀၀၀,၀၀၀) ဖြစ်သည်။ အလွဲသုံးစား ပြုလုပ်ခံရသော ငွေများမှာ ပြည်တွင်းနှင့် မဲဆောက်ရုံးတာဝန်ကျ သတင်းထောက်နှင့် ဝန်ထမ်းများ၏ လစာငွေများ၊ ဖမ်းဆီးခံထားရသော ဒီမိုကရက်တစ် မြန်မာ့အသံ သတင်းထောက်များ၏ မိသားစုများအတွက် ပေးသော ထောက်ပံ့ငွေများ၊ ရုံးခန်းငှားခများနှင့် လုပ်ငန်း လည်ပတ်စရိတ်အတွက် သတ်မှတ်ပေးထားသော ငွေများဖြစ်သည်။\n(ဂ) အလွဲသုံးစားလုပ်၍ စုဆောင်းရရှိသော ငွေများဖြင့် ထိုင်းနိုင်ငံနှင့် မြန်မာနိုင်ငံတွင် အိမ်များ၊ တိုက်ခန်းများ၊ မော်တော်ယာဉ်များ၊ မြေကွက်များ ဝယ်ယူထားသည့်အပြင် လောင်းကစားနှင့် အခြား စီးပွားရေးလုပ်ငန်းများကိုလည်း လုပ်ဆောင်နေသည်။\n(ဃ) အကျဉ်းထောင်အသီးသီးတွင် ထောင်ချခံခဲ့ရသည့် ဒီဗွီဘီ သတင်းထောက်များနှင့် မိသားဝင်များအတွက် ထောက်ပံ့ငွေများကိုအလည်း အလွဲသုံးစား လုပ်ခဲ့ကြသည်။\n၅။ အလွဲသုံးစားငွေများထဲမှ ဘတ်ငွေ နှစ်သန်းခုနစ်သိန်းဖြင့် ၂၀၀၈ ခုနှစ်တွင် ဝယ်ယူထားသော ဘန်ကောက်မြို့ရှိ အိမ်တလုံးကို ဒီမိုကရက်တစ်မြန်မာ့အသံက ပြန်လည်သိမ်းယူထားပြီးဖြစ်သည်။ ကျန်နေသေးသော အထက်ဖော်ပြပါ ပစ္စည်းများကို သိမ်းယူနိုင်ရန် ဆက်လက်ဆောင်ရွက်သွားမည်။\n၆။ စုံစမ်းစစ်ဆေးမှု စတင်ကတည်းက ဖော်ပြပါ အလွဲသုံးစား လုပ်သူများသည် သူတို့အပေါ် နိုင်ငံရေး လုပ်ကြံမှုဖြစ်ကြောင်း ကောလာဟလသတင်းများ လွှင့်ခဲ့သည်။ ပြည်တွင်းသတင်း ကွန်ရက်တွင် တာဝန်ထမ်းဆောင်နေသော သတင်းထောက်များနှင့် နိုင်ငံရေးအဖွဲ့များအကြား သတင်းမှားများ ဖြန့်ချိကာ ဒီမိုကရက်တစ်မြန်မာ့အသံ အကွဲအပြဲဖြစ်သယောင် လုပ်ဆောင်နေသည်။ ၂၀၀၇ ရွှေဝါရောင် တော်လှန်ရေးအတွင်း ဒီမိုကရက်တစ်မြန်မာ့အသံ သတင်းထောက်များ၏ စွန့်စားလုပ်ဆောင်ချက်များကို မှတ်တမ်းတင်ထားသည့် “Burma VJ” မှတ်တမ်းတင် ရုပ်ရှင်ကား အမည်ကို အသုံးပြုပြီး Burma VJ Media Network ဟု ခေါ်သော အဖွဲ့ကို တည်ထောင်ထားသည်။ ထို့အပြင် ဒီမိုကရက်တစ်မြန်မာ့အသံက ထုတ်ပေးထားသော ပစ္စည်းကိရိယာများ၊ ဒီမိုကရက်တစ်မြန်မာ့အသံ မူပိုင်ဖြစ်သော archive ဗွီဒီယို၊ ဓာတ်ပုံနှင့် အခြား အရေးကြီး သတင်းအချက်အလက်များကိုလည်း ပြန်လည်အပ်နှံခြင်းမရှိဘဲ သိမ်းယူထားဆဲဖြစ်သည်။ ဒီဗွီဘီပိုင် ပစ္စည်းများအား အလွဲသုံးစား လုပ်ထားခြင်းအပေါ် ဆက်လက် အရေးယူဆောင်ရွက်သွားမည်။\n၇။ အခက်အခဲများစွာကို ရင်ဆိုင်ကာ ဒီမိုကရက်တစ်မြန်မာ့အသံတွင် ဆက်လက် တာဝန်ထမ်းဆောင်နေသော ပြည်တွင်းသတင်းကွန်ရက်မှ သတင်းထောက်များအားလုံးကို ချီးကျူးဂုဏ်ပြုပါသည်။ အဖြစ်မှန်ကိုသိ၍ ဒီမိုကရက်တစ် မြန်မာ့အသံနှင့် ပြန်လည်လက်တွဲလုပ်ကိုင်လိုသော ဒီဗွီဘီ သတင်းထောက်များအားလုံးကို ဖိတ်ခေါ်ပါသည်။\n၈။ ဘုတ်အဖွဲ့က ဦးအေးချမ်းနိုင်နှင့် ဦးခင်မောင်ဝင်းတို့ကို ၎င်းတို့ယာယီနုတ်ထွက်ထားသော ရာထူးများဖြစ်သည့် ဦးဆောင်ညွှန်ကြားရေးမှူးနှင့် လက်ထောက်ဦးဆောင်ညွှန်ကြားရေးမှူး ရာထူးများတွင် ၂၀၁၂ ဇန်နဝါရီ ၁ ရက်နေ့ကတည်းက အသီးသီး ပြန်လည်ခန့်အပ်ထားပြီး ဖြစ်သည်။\n1. Mr. Harald Lars Bøckman, ဘုတ်အဖွဲ့ဥက္ကဋ္ဌ၊ harald.bockman@sum.uio.no, +47 94143838\n2. Mr. Eirik Vinje, Attorney-at-law, ဒီမိုကရက်တစ်မြန်မာ့အသံရှေ့နေ၊ ev@gmco.no, +47 92 88 67 79\n3. ဦးအေးချမ်းနိုင်၊ ဦးဆောင်ညွှန်ကြားရေးမှူး၊ acn@dvb.no, +47 91107743\n4. ဦးခင်မောင်ဝင်း၊ လက်ထောက်ဦးဆောင်ညွှန်ကြားရေးမှူး၊ kmw@dvb.no, +47 45276649\nဇန်နဝါရီလ (၂၀) ရက်နေ့၊ ၂၀၁၂ ခုနှစ်။ အော်စလိုမြို့\nPosted by မြတ်လေးငုံ at Saturday, January 21, 2012\nယခု ချိန်ထိ တောင်သူလယ်သမားတွေကို မတရားတာတွေ လုပ်နေတုန်းပါလား...\nပြည်သူ့လွှတ်တော် တရားစီရင်ရေးနှင့် ဥပဒေရေးရာ ကော်မတီ\nအကြောင်းအရာ ။ ။ တောင်သူလယ်သမားများ၏ လယ်ယာထွက်သီးနှံများအား ၀ယ်ယူပြီး\nကျွန်တော်ဦးသိန်းဟံ (KYN.၀၈၆၃၆၁) ရန်ကုန်တိုင်း ၊ ခရမ်းမြို့နယ် အိုးဝကျေးရွာနေထိုင်သူနှင့်အပေါင်းအပါ (၂) ဦးကျော်ဦး (KYN.၁၁၁၁၆၇) (၃) ဦးကျော်ဦး (၄) ဦးတင်ရွှေ (၅)ဦးသောင်းကြည်နှင့် (၆) ဦးစောငွေတို့ ထံမှ ကံသာကျေးရွာနေ ကိုလှကျော်ဆိုသူမှ ၁.၂.၂၀၁၁လယ်ယာထွက် ဖရဲသီးများအား တရက်၂ရက်အတွင်းပေးချေမည်ဟုဝယ်သွားပါသည်။သို့သော်၅လခန့်ကြာသည့်တိုင်အောင် ဖရဲငွေမရသည့် အတွက် ကိုလှကျော်နေထိုင်သော ကံသာကျေးရွာအုပ်ချုပ်ရေးမှူးဖြစ်သော ဦးအောင်ဆန်းဝင်းထံ တိုင်ကြား၍ တောင်းဆိုခဲ့ပါသည်။ နှစ်ကြိမ် ရက်ချိန်းပေးပါသည် ။ သုံးကြိမ်မြောက်သောအခါ မပေးနိုင်ကြောင်း တိုင်ချင်ရာတိုင်ဟု ဦးလှကျော်မှအုပ်ချုပ်ရေးမှူးရှေ့တွင် ပြောပါသည်။ အုပ်ချုပ်ရေးမှူးမှ ဘုရားပျိုစခန်းမှူးထံတွင် တိုင်ကြားခဲပါသည်။ ဘုရားပျိုစခန်းမှ ခရမ်း မြို့နယ်တရားရုံးသို့ ၆လပိုင်း၁၀ရက်နေ့တွင် ဆက်လက်တိုင်ကြားခဲ့ပါသည်။\nအမှုဖွင့်ကာ အရေးယူပါသော်လည်း (၂၀၁၁-ကြီး-အမှုအမှတ် ၁၈၆-ဇွန်လ-၁၀ရက်)နေ့စွဲဖြင့်အမှုဖွင့်ခဲ့ပါသည်။ သို့သော်ယခုတိုင်အောင် ထိရောက်စွာအရေးယူမှု မရှိခဲ့သည့်အပြင် နစ်နာသူကျွန်တော် တို့လယ်သမားများကိုလည်း အမျိုးမျိုးချိန်းဆိုမှုကြောင့် ခရီးစရိတ်နှင့် လုပ်အားများများစွာ နစ်နာလျှက်ရှိပါသည်။အမှုကို တရားရုံးမှ ယခုတိုင် စီရင်ချက်မချဘဲ တရာခံကိုလှကျော်မှာလည်း ယခု တိုင်လယ်သမားများ ထံမှ ဖရဲသီးများကို လက်ငင်းပေးစနစ်ဖြင့် ၀ယ်ယူလျှက်ရှိပါသည်နစ်နာခဲ့ရသော ကျွန်တော်တို့ လယ်သမားများမှာ အစိုးရမှ ဘဏ်ချေးငွေ များ ပြန်လည်တောင်းခံ ချိန်တွင်ငွေကြေးအကျပ်အတည်းများဖြင့် ရင်ဆိုင်တွေကနေရပါသည်။ ထို့ကြောင့် တာဝန်ရှိသူသက်ဆိုင်ရာမှ စစ်ဆေးပြီးထိရောက်စွာအရေးယူရန်တင်ပြအပ်ပါသည်။\nရုံးတွင် တိုင်ကြားခဲ့သည်မှာလည်း (၆)လရှိခဲ့ပြီဖြစ်ပါသော်လည်း မည်သည့်ဆုံးဖြတ်ချက်မှမချပဲ ရုံးချိန်းသာ ခဏခဏခေါ်နေခဲ့ပါသည်။ ထို့ကြောင့် သက်ဆိုင်ရာတာဝန်ရှိသူများမှ ကျွန်တော်တို့ လယ်သမားများဘက်မှ လိုအပ်သလို ဆောင်ရွက်ပေးပါရန် တိုင်ကြားအပ်ပါသည်ခင်ဗျာ။\n(၁) ဦးသိန်းဟန် (KYN -၀၈၆၃၆၁) -၁၃သိန်း၂သောင်း( ရရှိရန် ကျန်ရှိငွေ)\nအိုးဝကျေးရွာ၊ ခရမ်းမြို့ ၊ ရန်ကုန်တိုင်း( ရရှိရန် ကျန်ရှိငွေ)\n(၂) ဦးကျော်ဦး (KYN -၁၁၁၁၆၂) -၈သိန်း၇သောင်း( ရရှိရန် ကျန်ရှိငွေ)\n(၃) ဦးကျော်ဦး -၄သိန်း၃သောင်း( ရရှိရန် ကျန်ရှိငွေ)\n(၄) ဦးတင်ရွှေ -၆သိန်း၆သောင်း( ရရှိရန် ကျန်ရှိငွေ)\n(၅) ဦးသောင်းကြည် - ၂သိန်း၃သောင်း( ရရှိရန် ကျန်ရှိငွေ)\n(၆) ဦးစောငွေ -၃သိန်း( ရရှိရန် ကျန်ရှိငွေ)\nကျန်ရှိနိုင်ငံရေးအကျဉ်းသားများကို လာရောက်စာရင်းပေးသွင်းရန် NLD တောင်းဆို\nအကျဉ်းထောင်အသီးသီးတွင် ကျန်ရှိနေသေးသော နိုင်ငံရေးအကျဉ်းသားများကို ပြန်လည်လွှတ်ပေးရေးနှင့် ပတ်သက်၍ တောင်းဆိုသွားရန် ကျန်ရှိ နိုင်ငံရေးအကျဉ်းသားများကို အမျိုးသားဒီမိုကရေစီပါတီ NLD က စာရင်းပြုစုလျက် ရှိသည်။\nနိုင်ငံရေးအကျဉ်းသား ၆၅၀ကျော်လွှတ်ငြိမ်းချမ်းသာခွင့်ကိုလည်း NLD မှတင်ပြထားသော စာရင်းများကို အခြေခံ၍ လွှတ်ပေးခဲ့သည်။\n“ကျန်ခဲ့တဲ့သူတွေကို ထပ်လွှတ်ပေးဖို့ ကျွန်တော်တို့တောင်းဆိုသွားမယ်” ဟု ၈၈မျိုးဆက် ကျောင်းသားခေါင်းဆောင် တစ်ဦးဖြစ်သူ ကိုမြအေးက ပြောကြားသည်။\nယင်းအကြောင်းများကြောင့် နီးစပ်ရာသိရှိသူများက ကျန်ရှိနေသေးသော နိုင်ငံရေးအကျဉ်းသားများကို လာရောက်စာရင်းပေးသွင်းကြရန် NLD မှ တာဝန်ရှိသူ တစ်ဦးဖြစ်သည့် ဦးနိုင်းနိုင်းက ပြောကြားသည်။\nလက်ရှိအချိန်တွင် မြို့နယ်ထောင်အသီးသီးမှ ကောက်ယူထားသောစရင်းများအရ နိုင်ငံရေးအကျဉ်းသား ၁၇၁ဦး ရရှိထားပြီးပြီဖြစ်ကြောင်း ၎င်းက ဆက်လက်ပြောကြားသည်။\nနာမည်ကြီးနိုင်ငံရေးသမား အနည်းစုသာကျန်ရှိပြီး ပုဒ်မ ၁၇/၁ ဖြစ်ကျခံရသော နိုင်ငံရေးအကျဉ်းသားအမြောက် အများကျန်ရှိနေသေးကြောင်း ဦးနိုင်းနိုင်းက ပြောကြားသည်။\nမြန်မာနိုင်ငံသည် ဒီမိုကရေစီကရေစီ ပြုပြင်ပြောင်းလဲရေးလုပ်ငန်းများ ဆောင်ရွက်နေချိန်တွင် ယုံကြည်ချက်ကြောင့် အကျဉ်းကျခံနေရသူများ မရှိသင့်တော့ကြောင်း မြန်မာ့နိုင်ငံရေးသမားများက တညီတညွှတ်တည်း ပြောဆိုသည်။\nဒေါ်အောင်ဆန်းစုကြည်ကလည်း အမေရိကန်အထက်လွှတ်တော်အမတ် မက်ကော်နဲနှင့်တွေ့ဆုံစဉ် ကျန်ရှိနေသေးသော နိုင်ငံရေး အကျဉ်းသားများကို ပြန်လည်လွတ်မြောက်လာနိုင်ရန်အတွက် ကြိုးပမ်းသွားမည်ဟု ပြောကြား ခဲ့သည်။\n၈၈ မျိုးဆက်ကျောင်းသားများ ရုံးခန်းဖွင့်မည်\n၈၈ မျိုးဆက်ကျောင်းသားများအနေဖြင့် ရန်ကုန်မြို့တွင် ရုံးခန်းဖွင့်လှစ် ကာ နိုင်ငံရေးလုပ်ငန်းများ ကို ဆောင်ရွက်မည် ဖြစ်ကြောင်း ယင်းနှင့်နီးစပ်သူများ ထံမှ သိရသည်။\n၂၀၀၅ ခုနှစ်တွင် စတင်ဖွဲ့စည်းခဲ့သည့် ၈၈ မျိုးဆက်ကျောင်းသားများအနေဖြင့် အမျိုးသားဒီမိုကရေစီ အဖွဲ့ချုပ်နှင့် ပူးပေါင်းလုပ်ဆောင်မည် မဟုတ်သော်လည်း ယင်းနှင့်ဝေးကွာသည့် အခြေအနေတစ်ခုသို့ ရောက်ရှိသည့် နိုင်ငံရေး လမ်းကြောင်းကိုလည်း လျှောက်လှမ်းမည် မဟုတ်ကြောင်း ယင်းတို့၏ ပြောကြားချက်အရ သိရသည်။\n“ကျွန်တော်တို့ ဒေါ်အောင်ဆန်းစုကြည်ရဲ့ လုပ်ရပ်တွေကို အစဉ်တစိုက်ထောက်ခံမှာပါ။ သူနဲ့ဝေးကွာတဲ့ လမ်းကြောင်းကို လျှောက်လှမ်းဖို့ အကြောင်း မရှိပါဘူး”ဟု ၈၈ မျိုးဆက်ကျောင်းသားများအဖွဲ့၏ ပြောရေးဆိုခွင့်ရှိသူ ဦးစိုးထွန်းက ဆိုသည်။\n၈၈ မျိုးဆက်ကျောင်းသားများအနေဖြင့် မြန်မာ့နိုင်ငံရေးတွင် မည်သို့သောပုံစံဖြင့် ဆက်လက်လုပ်ကိုင်မည်ကို ဆွေးနွေးနေဆဲ ဖြစ်ကြောင်း သိရသည်။\n“ကျွန်တော်တို့ လူစုံတဲ့အချိန်ကစပြီး အစည်းအဝေးတွေ လုပ်နေတာ သုံးခါလောက်ရှိပါပြီ။ ဒါပေမယ့် တိကျတဲ့ ဆုံးဖြတ်ချက် မရသေးပါဘူး”ဟု ဦးကိုကိုကြီး (စမ်းချောင်း)က ပြောကြားသည်။\nမကြာမီ အချိန်အတွင်း ၈၈ မျိုးဆက်ကျောင်းသားများအနေဖြင့် သတင်းစာရှင်းလင်းပွဲတစ်ခု ပြုလုပ်ကာ ဆက်လက်လုပ်ကိုင် ဆောင်ရွက်မည့် နိုင်ငံရေးလမ်းကြောင်းကို ဖော်ပြမည် ဖြစ်ကြောင်း သိရသည်။\nPosted by မြတ်လေးငုံ at Friday, January 20, 2012\nရွှေညဝါဆရာတော်ကို တလအတွင်း သာဓုကျောင်းတိုက်က ဖယ်ပေးရန် မ.ဟ.န က ယနေ့ ဆုံးဖြတ်လိုက်\n"၁၉-၂-၂၀၁၂ ရက်နေ့ (တနင်္ဂနွေနေ့)ညနေ ၁၆း၃၀ အချိန် နောက်ဆုံးထားပြီး သာဓုကျောင်းတိုက်က ထွက်ခွာပေးပါမည် ဟု ဝန်ခံကတိပြုပါသည် ။ ကျောင်းတိုက်မှ မထွက်ခွာမည် ကာလအတွင်း သာဓုကျောင်းတိုက်၌ သီတင်းသုံးနေထိုင်သမျှ ကာလပတ်လုံး ပြဿနာ တစုံတရာမဖြစ်ပွားစေရန် သံဃာ့အဖွဲ့အစည်းဆိုင်ရာ စည်းမျဉ်းစည်းကမ်းများနှင့်အညီ ငြိမ်းချမ်းစွာ သီတင်းသုံးနေထိုင်၍ ထွက်ခွာမည် ဖြစ်ကြောင်း ဝန်ခံကတိပြုပါသည်" ဟု ရေးထားတဲ့ စာရွက်တွင် ဆရာတော် ဦးပညာသီဟက လက်မှတ်ရေးထိုးခဲ့ပြီး နေ့လည် ၂နာရီ ၄၅ မိနစ် အချိန်ခန့်တွင် ဗဟန်း ကြားတောရလမ်းမှာရှိတဲ့ တိုင်းဒေသကြီး သံဃာ့နာယကအဖွဲ့ကြီး တည်ရာဌာနမှ ပြန်လည်ထွက်ခွာလာပြီး သာဓုကျောင်းတိုက်သို့ ရောက်ရှိနေပြီ လို့ သတင်းရရှိပါတယ် ။\nPosted by မြတ်လေးငုံ at Thursday, January 19, 2012\nမြောင်းမြအကျဉ်းထောင်ကလွတ်မြောက်သောမစန္ဒာမင်း ( ရွှီး )ကလည်းအမျိုးသားဒီမိုကရေစီအဖွဲ့ချုပ်ရဲ့ ကိုယ်စားလှယ်အဖြစ် ကြားဖြတ်ရွေးကောက်ပွဲဝင်ရောက်ယှဉ်ပြိုင်\nမြောင်းမြအကျဉ်းထောင်က လွတ်မြောက်လာခဲ့သောမစန္ဒာမင်း ( ရွှီး )ကလည်း အမျိုးသားဒီမိုကရေစီအဖွဲ့ချုပ်ရဲ့ နေပြည်တော်ဇဗ္ဗူသီရိမြို့နယ်၊ ကိုယ်စားလှယ်အဖြစ် ကြားဖြတ်ရွေးကောက်ပွဲဝင်ရောက်ယှဉ်ပြိုင်ပါမည်.။\nသံလျှင် မြို့ခံ ကြိုဆိုနေကြသော ပြည်သူများ၏ အသံ\nအဆိုပြုလွှာကိုကိုယ်တိုင်သွားရောက်တင်သွင်းစဉ်တခဲနက်ကြိုဆိုနှုတ်ဆက်သူများအားတွေရစဉ် မှတ်တမ်း ဓာတ်ပုံများဖြစ်ပါသည်.။\nဓာတ်ပုံ များအတွက် ကိုရောဘတ် ကိုကျေးဇူးတင်ရှိပါသည်.။\nNLD ပါတီအနိုင်ရရေး ဒေါ်အောင်ဆန်းစုကြည် လှုံ့ဆော်မှုများ စတင်\nကြားဖြတ် ရွေးကောက်ပွဲတွင် NLD ပါတီ အောင်နိုင်ရေးအတွက် ဒေါ်အောင်ဆန်းစုကြည်ကိုယ်တိုင် လှုံဆော်မှုများ လုပ်ဆောင်နေကြောင်း သိရသည်။\nကိုယ်စားလှယ်လောင်းများအနေဖြင့် မဲဆွယ်စည်းရုံးရေး လုပ်ငန်းများကို ဖေဖော်ဝါရီ ၁၀ ရက်ကျော်မှသာ လုပ်ဆောင်ရမည် ဖြစ်သဖြင့် ပါတီ ကိုယ်စား ဒေါ်အောင်ဆန်းစုကြည်က လှုံဆော်ပေးနေခြင်းဖြစ်ကြောင်း သူမက ဆိုသည်။\nဇန်န၀ါရီလ ၁၇ ရက်နေ့၊ မင်္ဂလာတောင်ညွှန့်မြို့နယ်တွင် ပြုလုပ်ခဲ့သည့် မြို့နယ်ရုံးဖွင့်ပွဲ အခမ်းအနား၌ မိန့်ခွန်းပြောကြားရာတွင် NLD ကိုယ်စားပြု၍ ယင်းမြို့နယ်မှ ဝင်ရောက်ယှဉ်ပြိုင်မည့်သူ ဒေါ်ဖြူဖြူသင်းအား မဲပေးကြပါရန် လူံ့ ဆော်ခဲ့သည်။\n“အရေးကြီးတာက မဲထည့်ဖို့ပါ။ကျွန်မတို့ ပြည်သူပြည်သားတွေဟာ ကိုယ့်ကံကြမ္မာ ကိုယ်ပိုင်ပြီဆိုပြီး မဲပေးကြပါ။ မဲပေးတဲ့ နေရာမှာလည်း ဖြူဖြူ့ကို မဲပေးကြပါ”ဟု အမျိုးသားဒီမိုကရေစီအဖွဲ့ချုပ် ဥက္ကဋ္ဌ ဒေါ်အောင်ဆန်းစုကြည်က ယင်း မိန်ခွန်းတွင် ထည့်သွင်း ပြောကြားခဲ့သည်။\nNLD ပါတီ အနေဖြင့် ကြားဖြတ်ရွေးကောက်ပွဲတွင် နေရာအပြည့် ဝင်ရောက်ယှဉ်ပြိုင်မည်ဖြစ်ပြီး လွှတ်တော် ကိုယ်စားလှယ်လောင်းများ အနေဖြင့် ကိုယ်စားလှယ်စရိတ် မတတ်နိုင်ပါက ပါတီမှကုန်ကျခံမည်ဖြစ်ကြောင်း သိရသည်။\nယင်းပါတီမှ ဝင်ရောက်ယှဉ်ပြိုင်မည့် လွှတ်တော်ကိုယ်စားလှယ်လောင်းစာရင်းကို ဇန်န၀ါရီလ ၁၂ ရက်နေ့တွင် တစ်ကြိမ်၊ ဇန်နဝါရီလ ၁၇ ရက် နေ့တွင် တစ်ကြိမ် ထုတ်ပြန်ခဲ့သည်။\nယနေ့ ရွှေညဝါဆရာတော်ကြီးအား သွားရောက် တွေ့ဆုံ ဂါရဝပြုခဲ့ကြတဲ့ ၈၈မျိုးဆက်ကျောင်းသားများ\nဓာတ်ပုံ များပေးပို့ပေးသော ဒီမိုဝေယံ အားကျေးဇူးတင်ရှိပါသည်.။\nဒီမိုကရေစီလမ်းကလွဲလို့ တခြားရွေးစရာမရှိလို့ ဦးရွှေမန်း ပြော\nမြန်မာနိုင်ငံအတွက် ဒီမိုကရေစီလမ်းကြောင်းကလွဲလို့ တခြားရွေးစရာမရှိပါဘူးလို့ ပြည်သူ့လွှတ်တော်ဥက္ကဋ္ဌ သူရဦးရွှေမန်းက AFP သတင်းဌာနနဲ့ နေပြည်တော်မှာ တနင်္လာနေ့က တွေ့ဆုံရာမှာ ပြောကြားလိုက်ပါတယ်။\nမြန်မာဟာ စစ်အုပ်ချုပ်ရေးနိုင်ငံကနေ ဒီမိုကရေစီနိုင်ငံဆီကို အသွင်ပြောင်းလဲနေကြောင်း၊ လွယ်တဲ့အလုပ် မဟုတ်ပေမယ့် ဒီမိုကရေစီစနစ်ကလွဲပြီး တခြားလမ်းမရှိဘူးဆိုတာ အခိုင်အမာ မမှိတ်မသုန် ယုံကြည်ထားကြောင်း၊ မြန်မာပြည် ဒီမိုကရေစီစနစ်ဖြစ်လာဖို့ အချိန်ဘယ်လောက်ယူရမလဲဆိုတာ အတိအကျ ပြောဖို့ခက်ပေမယ့် မိမိတို့မျှော်မှန်းချက်ပန်းတိုင်တွေဆီကို မြန်နိုင်သလောက် မြန်မြန်ရောက်အောင် အတတ်နိုင်ဆုံး ကြိုးစားသွားမှာဖြစ်ကြောင်း သူရ ဦးရွှေမန်းက ပြောဆိုခဲ့ပါတယ်။\nအရပ်သားအစိုးရလို့ အမည်ခံထားတဲ့ ဦးသိန်းစိန်အစိုးရရဲ့ အပြောင်းအလဲ ဆောင်ရွက်မှုတွေအပေါ် အနောက်နိုင်ငံတွေက အသိအမှတ်ပြု ကြိုဆိုခဲ့ကြပါ တယ်။ မြန်မာဒီမိုကရေ စီခေါင်းဆောင် ဒေါ်အောင်ဆန်းစုကြည် က လည်း လတ်တလော ဖြစ်ရပ်သစ်တွေဟာ ဒီမိုကရေစီ အသွင်ကူးပြောင်းရေးနဲ့ အမျိုးသားရင်ကြားစေ့ရေးလုပ်ငန်းစဉ်တွေအတွက် အထောက်အပံ့ ဖြစ်လိမ့်မယ် လို့ မျှော်လင့်ကြောင်း ပြင်သစ်နိုင်ငံခြားရေးဝန်ကြီးနဲ့ တွေ့ဆုံစဉ်မှာ ပြောဆိုခဲ့ပါတယ်။\nဒါပေမယ့် ဒီအပြောင်းအလဲတွေရဲ့နောက်မှာ စစ်တပ်က အခိုင်အမာရပ်တည်နေသလားဆိုတာတော့ အသေအချာ မပြောနိုင်ကြောင်း၊ ဒီမိုကရေစီ အသွင်ကူးပြောင်းရေး လုပ်ငန်းစဉ် အပေါ် ဘ၀င်မကျနိုင်သူတွေက စစ်အာဏာသိမ်းလိမ့်ဦးမယ်ဆိုတဲ့ အယူအဆတွေကလည်း ရှိနေကြောင်း၊ အဲဒီလို ဖြစ်မလာပါစေနဲ့လို့ မိမိတို့မျှော်လင့်ကြောင်း ဒေါ်အောင်ဆန်းစုကြည်က ပြောဆိုခဲ့ပါတယ်။ ဒါပေမယ့် အောက်လွှတ်တော်ဥက္ကဋ္ဌ သူရ ဦးရွှေမန်းကတော့ စစ်တပ်က အာဏာပြန်သိမ်းလိမ့်မယ်ဆိုတဲ့ အယူအဆကို ငြင်းပယ်ပါတယ်။\nအဲဒီလိုဖြစ်လာလိမ့်မယ်လို့ မိမိအနေနဲ့မယူဆကြောင်း၊ တိုင်းပြည်နဲ့လူမျိုးရဲ့ အနေအထားကို မိမိတို့ကောင်းကောင်းသိပါကြောင်း၊ စစ်တပ်ကလည်း တိုင်းပြည်နဲ့လူမျိုး အကျိုးစီးပွားအတွက် ဆောင်ရွက်ဖို့ ခိုင်မာတဲ့ဆန္ဒရှိပါကြောင်း ဦးရွှေမန်းက AFP သတင်းဌာနကို ပြောဆိုခဲ့ပါတယ်။\nPosted by မြတ်လေးငုံ at Wednesday, January 18, 2012\n၈၈ မျိုးဆက် ကျောင်းသားခေါင်းဆောင် ကိုဂျင်မီ နှင့် မနီလာသိန်း မိသားစု ပထမဆုံး ပြန်ဆုံ\n၈၈ မျိုးဆက် ကျောင်းသားခေါင်းဆောင် ကိုမင်းကိုနိုင်နှင့် တွေ့ဆုံမေးမြန်းခန်း။\nအမျိုးသား ဒီမိုကရေစီအဖွဲ့ချုပ် ကိုယ်စားလှယ်လောင်းရွေးချယ် (ရုပ်သံ)\n၈၈မျိုးဆက်ကျောင်းသား ခေါင်းဆောင် ကိုမင်းကိုနိုင်နှင့်တွေ့ဆုံမေးမြန်း\nနှစ်ထပ်တိုက်အိမ်လေးရဲ့ အ၀င်မှာပဲ ပန်းချီကားတွေကို အဝေးကတည်းက လှမ်းမြင်ရပါတယ်။ ပန်းချီကားတွေနဲ့ အိမ်က ကိုမင်းကိုနိုင်ရဲ့ အိမ်ပဲ လို့ လမ်းညွှန်ခဲ့သူတဦးရဲ့ စကားကိုလည်း ဖျတ်ခနဲ သတိရလိုက်မိတယ်။\nဧည့်ခန်းထဲမှာလည်း ကိုမင်းကိုနိုင်ရဲ့ ဖခင် ပန်းချီဆရာကြီး ဦးသက်ညွှန့်က ဧည့်သည်တွေကို ထိုင်ပြီး ဧည့်ခံနေခဲ့တာ တွေ့ရပါတယ်။\nနံရံအနှံ့ချိတ်ဆွဲထားတဲ့ ဆိုဒ်မျိုးစုံနဲ့ပန်းချီကားတွေရယ် ကိုမင်းကိုနိုင်ကို လာရောက်တွေ့ဆုံနှုတ်ဖို့လာကြတဲ့ မိတ်ဆွေသားချင်းတွေရယ်က အိမ်ခန်းထဲမှာ အပြည့်ပါပဲ။\n၈၈မျိုးဆက်ကျောင်းသား ကိုမြအေး၊ ကိုသက်ဦး၊ ကိုသိမ်းဆွေ၊ကိုကိုကြီးတို့အပြင် အခြားမိတ်ဆွေ နိုင်ငံရေးသမားတွေနဲ့ သတင်းသမားအချို့ကိုလည်း တွေ့ရပါတယ်။\n`တနေ့က ကိုမင်းကိုနိုင်လွှတ်တဲ့နေ့တုန်းကသတင်းထောက်တယောက်ရောက်လာပြီး ဘယ်လို ခံစားရလဲလို့မေးတယ်ဗျ။\nကျနော်က ဘယ်လိုမှ မခံစားရပါဘူးဗျာ လို့ ဖြေတော့ကျနော့်မျက်နှာကို သေချာ စိုက်ကြည့်နေလိုက်တာဗျ။ တကယ်ပါ ဖမ်းသွားတဲ့နေ့တုန်းကလည်း အဲလိုပဲ မေးခံရပါတယ်။ တကယ်ကို မခံစားရတာပါ။ သားက သူ့အလုပ်သူုလုပ်နေတာပဲ၊ ကျနော်ကလည်း ပန်းချီဆွဲတော့ ပန်းချီဆွဲတဲ့အလုပ် ပတ္တလားတီးတဲ့ အလုပ် ကိုယ့်အလုပ်ကိုယ်လုပ်ပါတယ်`လို့ ဆရာကြီးက ရယ်ရယ်မောမောနဲ့ ပြောပါတယ်။\nငွေရောင်ဆံပင်နဲ့ အသားဖြူဖြူ မျက်နှာကျဥပဓိရုပ်ကောင်းလှတဲ့ ပန်းချီဆရာကြီးက ပွင့်ပွင့်လင်းလင်းရိုးရိုးသားသား ပြောနေတာကို ကျမ လေးစားနှစ်ခြိုက်စွာ ငေးကြည့်ရင်း နားထောင်နေခဲ့တယ်။ သားဖြစ်သူကို လေးစားဂုဏ်ယူတဲ့ ဖခင်တယောက်ရဲ့ စကားတွေဟာ ကျမတို့အတွက်တော့နားဝင်ချိုလှပါတယ်။\n`သူက မနေ့ကလည်း ခရီးပန်းပြီး အိပ်ရာဝင်တာနောက်ကျတော့ သူအိပ်ရာထ နောက်ကျလိမ့်မယ် ထင်ပြီး သမီးတို့ကို အဘက မနက် ၉နာရီလောက်လို့ ပြောလိုက်တာ။ သူက ဒီမနက် အစောကြီး နိုးတယ်ဗျာ၊ မနက် ၆နာရီကတည်းက နိုးနေတယ်လေ`လို့ ပန်းချီဆရာကြီးက သားဖြစ်သူရဲ့ လုံ့လကို ပြောပြပါတယ်။\nတအိမ်လုံးနံရံတွေမှာ အပြည့်ချိတ်ဆွဲထားတဲ့ ပန်းချီကားတွေအပြင် စင်တွေမှာ အရွယ်စုံတင်ထားတဲ့ ပန်းချီကားတွေကလည်း အများကြီးပါ၊ ကျမတွေ့ဖူးတဲ့ ပန်းချီဆရာကြီးတွေထဲမှာတော့ ပန်းချီကားအများဆုံး ပန်းချီဆရာကြီးပါပဲ။ ပြီးတော့ ရှု့ခင်းပုံတွေကို အများကြီး ဆွဲထားတာ တွေ့ရပါတယ်။\nပန်းချီဆရာကြီးနဲ့စကားပြောခွင့်ရနေတုန်းမှာပဲ အစိမ်းရင့်ပေါ်မှာ ကွက်စိတ်အစိမ်းကွက် စိတ်စင်းလေးတွေပါတဲ့ရှပ်စ်အကျီာင်္လက်တိုနဲ့ကချင်ပုဆိုးဝတ်ထားပြီးအပေါ်ဝတ် ဝေ့စကုတ်အဖြူရောင်ထပ်ဝတ်\nထားတဲ့ ကိုမင်းကိုနိုင်က ဧည့်သည်များရှိရာ ဧည့်ခန်းထဲကို ရောက်လာပါတယ်။\nဧည့်သည်တွေနဲ့တယောက်ချင်း ရင်းရင်းနှီးနှီးပြောဆိုနေတဲ့ ကိုမင်းကိုနိုင်ကို ကျမတို့လည်းငေးကြည့်နေမိတယ်။ သူ့သတင်းတွေ၊ သှူု့ဓါတ်ပုံတွေကို မြင်ဖူးတာကလွဲလို့ ခုလို အပြင်မှာ တခါမှလည်း တွေ့ဖူးတာ မေးခွန်းမေးဖူးခဲ့တာမရှိပါဘူး။\nသို့သော်လည်း သူ့အကြောင်းရေးထားတဲ့စာတော်တော်များများကို ကျမ ဖတ်ခဲ့ဖူးပါတယ်။ ခုလည်း သူ့ကိုမြင်ရတာ ကျမနှင့်စိမ်းနေသလို မခံစားရပဲ ရင်းနှီးသလို ရှိနေခဲ့တယ်။\nသူ့မိတ်ဆွေတွေနဲ့ရွင်လန်းစွာပြုံးရင်း စကားပြောနေတဲ့ အမူအရာက အမြဲတွေ့နေကြ မိတ်ဆွေတွေနဲ့ တွေ့ဆုံနေသလိုမျိုးပဲ အေးအေးဆေးဆေးနှင့်တည်တည်ငြိမ်ငြိမ်ရှိလှပါတယ်။ သူကို ကြည့်ရင်း မြန်မာ့နိုင်ငံရေးလောကရဲ့ လောကဓံကို ဖြတ်သန်းရင်ဆိုင်ခဲ့တဲ့ သူတယောက်ရဲ့ လေးနက်တည်ငြိမ်မှုနဲ သိမ်မွေ့မှုတို့ကို တွဲယှက်ပြီး မြင်တွေ့နေရတယ်လို့ လည်း ထင်မှတ်မိပါတယ်။\nတိုင်းပြည်အတွက် သူ့ဘ၀တခုလုံး ပေးဆပ်ခဲ့တဲ့၊ပေးဆပ်နေတဲ့ သူ့လုပ်ရပ်ကို ပြည်သူတွေ ချစ်ကြသလို၊ သူ့ရဲ့ ရိုးသားမှု၊ တည်ငြိမ်လေးနက်မှု၊ သိမ်မွေ့အေးဆေးမှုကလည်း ပြည်သူတွေကို ချစ်စေခဲ့ပါလိမ့်မယ်။\nကျမသူ့ကို စမေးခွန်းမေးခွင့်ရတဲ့အချိန်မှာ ကျမစပြီးမေးလိုက်မိတဲ့ မေးခွန်းက ကျမစိတ်အ၀င်စားဆုံးဖြစ်တဲ့ မေးခွန်းပါ။\nတယ်၊ အဲဒီဝတ္ထုကို တညတည်းနဲ့အပြီးဖတ်လိုက်တာ၊ ဖတ်ပြီးတော့လည်း စိတ်မကောင်းဖြစ်ရသေးတယ်`လို့ ပြောလိုက်မိပါတယ်။\n`အဲဒီဝတ္ထုက ဒီလိုဗျာ၊ကျနော်အသက် ၂၀လောက်တုန်းက ရေးထားတာ တော်တော်ကြာပြီ၊ ငယ်လက်ရာကြီး ဖြစ်နေတယ်၊တော်တော်ကလေးဆန်ပါတယ်ဗျာ`လို့ ပြောတော့ ကျမက `ဒါပေမဲ့ ၀တ္ထုကောင်းပါ ကောင်းပါတယ်`လို့ ဆက်ပြောတော့ သူက အသံထွက်ပြီး ဟားဟားနဲ့ ရိုးသားစွာ ရယ်နေသေးတယ်။\nတကယ်တော့ `နောက်ကြည့်မှန် `] ဆိုတဲ့ခေါင်းစဉ်နဲ့ ကိုမင်းကိုနိုင်ရေးခဲ့တဲ့ ၀တ္ထုကို ကျမက ၂၀၀၉၊ ၂၀၁၀ ခုနှစ်လောက်တုန်းက အွန်လိုင်းပေါ်ကနေ E.book အနေနဲ့ ဖတ်ခဲ့ရတာပါ။ ည ၉နာရီလောက်ကနေစဖတ်ခဲ့တာ၊ ဖတ်လို့ကောင်းလွန်းလို့ ဆက်ဖတ်ချင်တာနဲ့ပဲ ဆက်ဖတ်ခဲ့တာ ဖတ်ရင်း မိုးလင်းသွားခဲ့တဲ့ ၀တ္တုတပုဒ်လို့လည်း ပြောလို့ရပါတယ်။ ကျမတို့ သူ့ဝတ္ထုဖတ်နေချိန် သူက ထောင်ထဲမှာလို့လည်း တွေးမိပြီး စိတ်မကောင်းစွာနဲ့ ဖတ်ခဲ့ရတဲ့စာလို့လည်း ပြောနိုင်ပါတယ်။\n``၀တ္ထု၊ ကဗျာ ရေးဖို့ကော အစီစဉ်ရှိလားအကို`လို့ ကျမ ဆက်မေးမိပါတယ်။\n`၀ါသနာအလျောက်လုပ်ထားတာပါ၊ ကျနော်နောက်ထပ် ရေးပြီးသားတွေကို ရှိတယ်။ ဒါပေမဲ့ အိမ်တအိမ်မှာ ၀င်ဖမ်းတုန်းက သူတို့က လူကိုမရတဲ့အခါမှာ အဲဒီစာမူတွေအကုန်ယူသွားရောဗျာ၊ ကျနော် ပြန်တောင်းဖို့ရှိတယ်ရအောင်ပြန်တောင်းဖို့တော့ ကြိုးစားကြည့်ဦးမယ်၊ အများကြီး ရေးထားတာရှိတယ်။ အနုပညာသက်သက်တွေပါ`လို့ ကိုမင်းကိုနိုင်က ဖြေပါတယ်။\nအဲဒီမေးခွန်းအပြီးမှာတော့ကိုမင်းကိုနိုင်သရက်ထောင်ကနေထွက်လာပြီးနောက်ပိုင်းမှာ သူ့နဲ့ပြည်သူလူထု တိုက်ရိုက်ထိတွေ့ကြတဲ့ အနေအထားတွေနဲ့ပတ်သက်ပြီးမေးမြန်းဖြစ်ပါတယ်။\nဇန်န၀ါ၇ီလ ၁၂ရက်နေ့ လွတ်ငြိမ်းချမ်းသာခွင့်နဲ့ သရက်ထောင်ကနေပြန်လွတ်လာတဲ့အချိန် ဇန်န၀ါရီလ ၁၃ ရက်နေ့မှာ သတင်းထောက်တွေနဲ့ပြည်သူလူထုပေါင်းများစွာဟာ မင်းကိုနိုင်ကို သွားရောက်စောင့်ကြည့်ကြိုဆိုခဲ့ကြတာပါ။ ဒါ့အပြင် ကိုမင်းကိုနိုင်ရဲ့ ရန်ကုန်အပြန်ခရီးစဉ်တလျှောက်က မြို့တွေမှာ ဒေသခံ ပြည်သူတွေက ကိုမင်းကိုနိုင်ကို ကြိုဆိုနှုတ်ဆက်ခဲ့ကြသလို လူထုအတွက် စကားတွေလည်း ပြောဆိုပေးဖို့ တောင်းဆိုခဲ့ကြပါတယ်။\nအဲဒါနဲ့ပတ်သက်ပြီး ကိုမင်းကိုနိုင်က ခုလို ပြောပါတယ်။\n`ကျနော့်အတွေ့အကြုံအရ ပြောရရင် ကျနော့်အနေနဲ့တော့ နှစ် ၂၀နောက်ပိုင်းမှာပြည်သူတွေနဲ့ ပြန်ပြီးထိတွေ့ခွင့်ရခဲ့တာပါ၊ ဟုတ်ပါတယ် လူတွေရဲ့ နိုးကြားလာမှု၊ ထပ်ပြီးတော့မျှော်လင့်ချက်တွေ ခိုင်မာလာမှုနဲ့စိတ်အားပါမှုကတော့ နှစ် ၂၀ ကျော်မှ ပြန်တွေ့ရတာပါ`လို့ကိုမင်းကိုနိုင်က ဖြေပါတယ်။\n၈၈ ခုနှစ်အလွန်ကာလနဲ့ လွန်ခဲ့တဲ့ ၁၀ နှစ် ကျော်အချိန်၊ ၅နှစ်ကျော်ခန့် နှစ်တွေဝန်းကျင်တုန်းကတော့ ပြည်သူလူထုဟာ ကိုမင်းကိုနိုင်ကို ကြိုဆိုဖို့မပြောနဲ့ကိုမင်းကိုနိုင်ရဲ့ အကြောင်းကိုတောင် ခဟဟ မပြောရဲခဲ့တဲ့ အနေအထားတခုကို မြန်မာပြည်သူတွေ ကျရောက်ခဲ့ကြရပါတယ်။\n၁၉၉၀ ခုနှစ် ရွေးကောက်ပွဲပြီးကာလတွေမှာ နိုင်ငံရေးသမားတွေ၊ နိုင်ငံရေးတက်ကြွလှုပ်ရှားသူတွေကိုသာမက သူတို့နဲ့ပတ်သက်နေတဲ့သူတွေ၊အားပေးခဲ့တဲ့သူတွေကိုပါဖမ်းဆီးခံခဲ့ကြရတဲ့အတွက် ပြည်သူတွေဟာ နိုင်ငံ\nရေးဆိုတာ ကြောက်စရာတခုလို အသိအမြင်တခုကို နှစ်၂၀ကျော်ကြာအောင်ကြုံခဲ့ရပါတယ်။\n၂၀၁၀ရွေးကောက်ပွဲအပြီး အရပ်သား အစိုးရတက်လာ ချိန်ကစပြီး ဒေါ်အောင်ဆန်းစုကြည် ကို နေအိမ်အကျယ်ချုပ်ကနေ လွတ်ပေးခဲ့ပြီးပါတယ်။ အဲဒီနောက်ပိုင်းမှာ ပြည်သူလူထု ရဲ့ နိုးကြားမှုဟာလည်း ပြန်လည်စတင်လာခဲ့ပါတယ်။ ခုလို ကိုမင်းကိုနိုင်အပါအ၀င် မြန်မာ့နိုင်ငံရေးရဲ့ အထင်ကရခေါင်းဆောင်တွေကို လွတ်ငြိမ်းချမ်းသာခွင့်နဲ့ လွတ်ပေးလိုက်ပြီး ဒီမိုကရေစီအစိုးရအသွင် ကူးပြောင်းနေတဲ့အစိုးရကလည်း သူ့ရဲ့စတင်ပြောင်းလဲမှုတွေကို ပြသနေခဲ့ပြီလို့ ကျမကတော့မြင်မိပါတယ်။\n`အနှစ် ၂၀ ကျော်လောက်ပေးဆပ်ထားရတာတွေဟာ အလဟဿ မဖြစ်ပါဘူးလေ။ မပြောင်းလို့မရပါဘူး။ အဲဒါကို သက်ဆိုင်ရာ အာဏာပိုင်တွေဘက်က သဘောပေါက်ကြပြီလို့ ကျနော်ထင်ပါ၊ သဘောပေါက်လို့လည်း ပြောင်းဖို့ ကြိုးစားနေတဲ့သူတွေ ရှိပါတယ်`လို့ကိုမင်းကိုနိုင်က အပြောင်းအလဲနဲ့ပတ်သက်ပြီး ပြောခဲ့ပါတယ်။\nမြန်မာနိုင်ငံဟာ ဒီမိုကရေစီနိုင်ငံတခုအဖြစ်ပြောင်းလဲနေချိန်ဖြစ်ပေမဲ့ အချို့ခေတ်နောက်ပြန်ဆွဲစေတဲ့ အကြောင်းအရာအချို့ကိုလည်းတွေ့မြင်နေရဆဲဖြစ်ပါတယ်။ ပြည်တွင်းငြိမ်းချမ်းရေးကိစ္စတွေမှာလည်း အဓိကဦးစားပေးပြီး\nမဖြစ်မနေဆောင်ရွက်ရမဲ့ ကိစ္စရပ်တွေ ဖြစ်လာကြောင်း ကိုမင်းကိုနိုင်က သုံးသပ်ပြောဆိုပါတယ်။\n`အဟောင်းကိုဆင်ပြီး ဖက်တွယ်ချင်တဲ့ အင်အားစုတွေရှိနေသလိုရှိနေလို့ကတော့ မြန်မာ့ ဒီမိုကရေစီရေးက လိုသလောက်ခရီးမရောက်သေးဘူးပေါ့ဗျာ`လို့ ကိုမင်းကိုနိုင်က သုံးသပ်ပါတယ်။\nဒါ့အပြင် ကိုမင်းကိုနိုင်ကို လက်ရှိ မြန်မာ့မီဒီယာနဲ့ပတ်သက်တဲ့သူ့အမြင်ကိုလည်း မေးမြန်းခွင့်ရခဲ့ပါတယ်။\nပြည်တွင်းမှာ ရေးသားထုတ်ဝေနေကြတဲ့ ဂျာနယ်တွေမှာ အများဆုံးတွေ့မြင်နေရတာက ဘက်မျှမှုမရှိတဲ့အနေအထားတွေကို တွေ့မြင်နေရကြောင်း မီဒီယာအနေနဲ့ဘက် မျှအောင် ရေးသား ထုတ်ဝေဖို့လိုအပ်ကြောင်းကိုသူက ပြောဆိုပါတယ်။\n`ကျွန်တော်တို့ ကြိုက်ကြိုက်၊ မကြိုက်ကြိုက် ဘက်နှစ်ဖက်မျှအောင် ရေးရမယ်။ ဘက်နှစ်ဖက်လုံးကိုတင်ပြမှသာ စာဖတ်သူက ရွေးချယ်လို့ရမှာပါ။ တဖက်ကိုပဲ ဖော်ပြခွင့်ရတဲ့အပေါ်မှာ ကျေကျေနပ်နပ်ကြီး လုပ်နေကြတဲ့ မီဒီယာတွေဟာ ဒီကနေ့ နဲနဲလေး လူးသာလွန့်သာရှိလာပြီ။ ဒါပေမယ့် အရင် အတွေးအခေါ်၊ အရင်စိတ်ဓါတ်တွေနဲ့တော့ မလုပ်ကြပါနဲ့လို့ အနှုးအညွှန့်မေတ္တာရပ်ခံပါတယ်။ ရဲရဲတင်းတင်း ဘက်ပေါင်းစုံကနေ ဖော်ပြပေးကြပါ။ ကျွန်တော်တို့ အပေါ် မကောင်းမြင်တဲ့ ကိစ္စတွေရှိရင်လည်း ဖော်ပြကြပါ။ အရေးကြီးတဲ့ တိုင်းပြည်ရဲ့ ဆုံးဖြတ်ချက်တွေဟာ ဘက်နှစ်ဘက်စလုံးက အတွေးတွေ၊ အမြင်တွေကို ထည့်ရေးပေးစေချင်ပါတယ်။ အလုပ်လို့ရအောင်လည်း မီဒီယာတွေကို ကြိုးစားစေချင်တယ်။ ကျန်တဲ့ အခွင့်အရေးတွေ ကိုတော့ ကိုယ်တိုင်ဖန်တီးဖို့သင့်ပါပြီ။ ပြည်သူတွေဘ၀တွေ အသက်တွေပေးပြီးတော့ရလာတဲ့ အခွင့်အရေးတွေပါ။ စတုတ္ထမဏ္ဍိုင်လို့ ခေါ်တဲ့ မီဒီယာသမားတွေ အားစိုက်ခွန်စိုက်လုပ်ကြပါ။ တကယ်ဘက်မျှတယ်ဆိုရင် ပြည်သူက ထမင်းမစားပဲ အဲ့ဒီ ဂျာနယ်ကို ၀ယ်ဖတ်ကြမှာပါ။ သေချာပါတယ်၊ တခြားဟာတွေကိုလွှတ်ပြီးအဲဒီသတင်းဌာနကိုကြည့်ကြမှာပါ။ ပြည်သူတွေကိုစိတ်ချပါ။မီဒီယာတွေသာတာဝန်\nကျေဖို့လိုပါတယ်။ကျွန်တော်ဒီလောက်ပဲ ပြောချင်ပါတယ်`တဲ့ အေးအေးဆေးဆေးနဲ့ ပြတ်ပြတ်သားသားပြော\nပြည်သူတွေသူ့နောက်ကနေ တကောက်ကောက်လိုက်ပြီး ချစ်ရ၊အားကိုးရလောက်တဲ့ သူတယောက်ကို ကျမ အင်တာဗျူးလုပ်ရင်း ငေးကြည့်နေမိပါတယ်။ သူဟာ မီဒီယာဟာ တိုင်းပြည်ဖွံ့ဖြိုးမှုအတွက် အရေးပါတယ်လို့ နားလည်ထားတဲ့သူ၊ သတင်းသမားတွေကို မျှတစေချင်တဲ့ နိုင်ငံရေးသမားပါ။\nအသားညိုညို၊မျက်နှာပြည့်ပြည့်နဲ့မာန်မရှိသောအကြည့်နဲ့၊ အေးချမ်းသိမ်မွေ့ပေမဲ့ ပြတ်သားတဲ့ ပြောအဆိုတို့\nကို တွေ့ရပါတယ်။ အနုပညာသမားတယောက်ရဲ့ သိမ်မွေ့မှုမျိုးနဲ့ပြတ်သားဖြောက့်မတ်မှုကိုလည်း သူ့ရဲ့အဖြေစကားတွေကနေ ကျမကြားနေရပါတယ်။\nပြီးတော့ သူဟာ ထင်ပေါ်ကျော်ကြားလှ တဲ့ နိုင်ငံရေးသမား တဦးဖြစ်ပေ မဲ့ ပြည်သူနဲ့တသားတည်းဖြစ်နေတဲ့ ခေါင်းဆောင်တယောက်ဖြစ်နေပြန်တယ်။ သူ့ရဲ့အနေအထိုင် အပြောအဆိုဟာ သိပ်ကို ရိုးရှင်းလှပါတယ်။ သာမန်လူတယောက် လိုပဲ ပြောဆိုပြုမူနေ ထိုင်နေတာကို တွေ့ရတော့ ကျမသူ့ကို ပိုပြီး လေးစားမိပါတယ်။\n`အရပ်သားအစိုးရ တက်လာချိန်မှာနိုင်ငံတော်သမတ ဦးသိန်းစိန်က အကြောင်းအမျိုးမျိုးကြောင့်ပြည်ပရောက်နေတဲ့ မြန်မာနိုင်ငံသားတွေကို ပြန်လာနိုင်တယ်လို့ ပြောဆိုခဲ့တာရှိ\nပါတယ်။ အဲဒီပေါ်မှာကို အကိုဘယ်လိုမြင်မိပါပြီလဲ၊ တကယ်ပဲ စိတ်ချလက်ချပြန်လာလို့ရနိုင်တဲ့အနေအထားရောက်ပြီလို့ မြင်ပါသလားရှင့်လို့ကျမ မေးလိုက်မိပါတယ်။\n“ပြည်တွင်မှာတောင် နိုင်ငံရေးအကျဉ်းသားက တကယ်တမ်းတော့ မကုန်ုသေးဘူးလေ ကျွန်တော်ဖြစ်ချင်တာက ဒီလိုဗျ ဒါမျိုးက သမ္မတ တစ်ယောက်ရဲ့အမိန့်တရပ်ကိုထုတ်ပြန်ပြီးတော့ ကျကျနနထုတ်ပြန် ပြဋ္ဌာန်းလေးဖြစ်စေချင်တယ်။ ခရီးသွား ဟန်လွဲ စကားစပ်မိလို့ပြောလိုက်တာမျိုးဆိုရင်တော့ တယ်ပြီးတော့ တရားမ၀င်ဘူးလို့ ခံစားရတယ်။ နောက်ပြီးတော့ ရှင်းလင်းတဲ့ဖော်ပြမူလဲမတွေရဘူး။ နောက်ပြီးတွေ ကိုသဘောနဲ့ကို တစ်ဦချင်းကို ဒီလူတော့ဝင်လိုရတယ် ဒီလူတော့ဝင်လို မရဘူးလို့ ကျနော်တော့ ခံစားရတယ်နောက်ပြီးတော့ လုပ်စေချင်တယ်။ အားလုံး လာရမယ်ဆိုရင် လာနိုင်တဲ့အခွင့်အရေးမျိုး ဒီမှာ ရနေပြီဆိုရင်တောင်မှ သပ်သပ်မှတ်မှတ်နဲ့အမိန့်ထုတ်ဲပြန်ပြီးတော့ကိုယ့်မိသားစုဝင်တွေကိုကြိုဆိုတယ်ဆိုတာ မျိုးကို ရှင်းရှင်းလင်းလင်း လုပ်စေချင်တယ် အဲဒါမှ သူတို့ပြန်လာတဲ့အခါမှာ ဂုဏ်သိက္ခာလည်း ရှိတယ်၊ ယုံကြည်စိတ်ချတယ်ဆိုတဲ့ ခံစားမှုမျိုးလည်း ရှိမှာပါ`လို့ကိုမင်းကိုနိုင်က ဖြေဆိုပါတယ်။\nသူ့ကို မေးဖို့ မေးခွန်းတွေကို သူလွတ်တဲ့နေ့ကနေစပြီး ထုတ်လာခဲ့တာ ကျမမှာ မေးခွန်း ၄၀လောက်ထိ ရှိနေပါတယ်။ ဒါပေမဲ့ သူ့ကိုတွေ့ဆုံဖို့ စောင့်နေကြတဲ့ သူတွေကလည်း အယောက် ၂၀ထက်မနည်းရှိနေပါတယ်။ ခရီးပန်းလာတဲ့ သူ့ကိုလည်း အားနာမိတာရယ်၊ စောင့်နေတဲ့သူတွေအပေါ်မှာလည်း အားနာစိတ်ရယ်ကြောင့် မေးခွန်းတွေကို အစသတ်လိုက်ရပါတယ်။\nတကယ်လို့များ နောက်ထပ်တကြိ်မ်တွေ့ဆုံမေးမြန်းခွင့်ရခဲ့မယ်ဆိုရင်တော့ ကျန်တဲ့မေးခွန်းတွေကို ကျမ ဆက်မေးဖြစ်ဦးမှာပါ။\nပြန်ကာနီးမှာတော့ကျမသူ့ကို အကိုဝတ္တုတွေ၊ ကဗျာတွေ ရေးတာကို ဖတ်ချင်ပါသေးတယ်လို့နှုတ်ဆက်ရင်း ပြောလိုက်ပါတယ်။\nတကယ်တော့သူဟာလည်း အနုပညာအားကောင်းတဲ့ နိုင်ငံရေးသမားတယောက်လို့ ကျမကတော့ မြင်မိပါတယ်။ သူရဲ့ နိုင်ငံရေး အနုပညာနဲ့ မြန်မာပြည် ဒီမိုကရေစီနိုင်ငံစစ်စစ်ဖြစ်ပေါ်လာစေရေးအတွက် ဆောင်ရွက်နိုင်လိမ့်မယ်လို့လည်း သူ့အပေါ် ယုံကြည်မိပါနေတယ် ရှင်။\nPosted by မြတ်လေးငုံ at Tuesday, January 17, 2012\nပေးပို့ပေးသော ဒီမိုဝေယံ အားကျေးဇူးတင်ပါသည်။\nပြုသူက အသစ် ခံရသူက အဟောင်း...\nလောကဥပဒေနဲ့ ငြိစွန်းလို့ သံဃာတော်တွေကို ထောင်ချတဲ့အပြစ်ဒဏ်ထက် သိက္ခာမချ သိက္ခာမကျသေးတဲ့ သံဃာတော်တွေရဲ့ သင်္ကန်းဝတ်တွေကို အတင်းဆွဲခွာချွတ်တဲ့ အပြစ်ဒဏ်က ပိုပြီး အပြစ်ကြီးတယ်ဆိုတာကို ကမ္ဘာသူ ကမ္ဘာသားတွေ သိစေချင်ပါတယ်။ အကျဉ်းထောင်အတွင်းမှာ ကျန်ရစ်ခဲ့တဲ့ သံဃာတော်တွေ လွတ်မြောက်ရေးအတွက် ဆက်လက် ကြိုးပမ်းသွားမယ်လို့ မစိုးရိမ်ဆရာတော် အရှင်ဝီရသူက ပြောဆိုလိုက်ပါတယ်။ မစိုးရိမ်ဆရာတော် အရှင်ဝီရသူဟာ ၂၀၀၃ ခုနှစ်က ဖြစ်ပွားခဲ့တဲ့ ကျောက်ဆည် ကုလား-ဗမာ အရေးအခင်းအတွင်း အဓမ္မ ဖမ်းဆီးခံခဲ့ရပြီး ပုဒ်မ ၁၇/၂၀၊ ၅ည၊ ၂၉၅/က၊ ၈ (၁) တို့နဲ့ ထောင်ဒဏ် ၂၅ နှစ် ချမှတ်ခံရကာ ပထမ မန္တလေးထောင်၊ အခုနောက်ဆုံး မြစ်ကြီးနားထောင်တွေမှာ အကျဉ်းကျခံနေခဲ့ရပါတယ်။ လွတ်ငြိမ်းချမ်းသာခွင့် ရရှိချိန်မှာ ထောင်တွင်း ၈ နှစ်နဲ့ ၃ လ နေခဲ့ရပြီး ဖြစ်ပါတယ်။\nPosted by မြတ်လေးငုံ at Monday, January 16, 2012\nတို့ ပါတီ ရဲ့ ပထမဦးဆုံး ထုတ်လိုက်တဲ့ ဒီလှိုင်း ထွက်ပါပြီး\nအာဏာရှိစဉ်က ဒေါ်စုကြည် ဆိုပြီးခေါ်ဝေါ် ဒုက္ခမျိုးစုံပေး ၊အာဏာပြောက်တော့ဒေါ်အောင်ဆန်းစုကြည်ခေါ်ဝေါ်ပြီး ထောက်ခံအားပေး တဲ့ဦးခင်ညွှန်\nနိုင်ငံတော် ဝန်ကြီးချုပ်ဟောင်း ဗိုလ်ချုပ်ကြီးဟောင်း ဦးခင်ညွှန့်သည် နေအိမ်အကျယ်ချုပ်မှ လွတ်မြောက်လာပြီးနောက် ဒေါ်အောင်ဆန်းစုကြည်နှင့် သမ္မတဦးသိန်းစိန်တို့၏ လှုပ်ဆောင်မှုများကိုထောက်ခံကြောင်း ဇန်နဝါရီ ၁၃ရက်နေ့တွင် ပြောကြားလိုက်သည်။\nဒေါ်အောင်ဆန်းစုကြည်နှင့် သမ္မတဦးသိန်းစိန်တို့၏ လက်ရှိကြိုးပန်းဆောင်ရွက်မှုများသည် တိုင်ပြည်အနာဂတ်အတွက် ကောင်းမွန်လာလိမ့်မည်ဟု ရှုမြင်ပါကြောင်း ၎င်းကဆက်လက်ပြောကြားသည်။\n“ဒေါ်အောင်ဆန်းစုကြည် ရွေးကောက်ပွဲဝင်မယ်၊ ပြီးရင် လွတ်တော်ထဲရောက်မယ်၊ သိပ်ကောင်းတာပေါ့။ လွှတ်တော်ထဲမှာ ဒေါ်အောင်ဆန်းစုကြည်လို ပြောရဲဆိုရဲ ပြောတတ်ဆိုတတ်သူကို နောင်အနာဂတ်မှာ တိုင်းပြည်အတွက် တကယ်အကျိုးရှိမယ့် ပုဂ္ဂိုလ်ပါတော့ တိုင်းပြည်အတွက်သိပ်ကောင်းပါတယ်။ ထောက်ခံ တယ်။ ဒေါ်အောင်ဆန်းစုကြည်ရဲ့ လုပ်ကိုင်ဆောင်ရွက်ပုံကို ထောက်ခံပါတယ်” ဟု ဦးခင်ညွှန့်က ဆိုသည်။\nဦးခင်ညွှန့်သည် ယခုကဲ့သို့ လွတ်မြောက်လာသော်လည်း သူ၏တပည့်များမှ တချို့သော လုပ်ဖော်ကိုင်ဖက်များသည် အကျဉ်းထောင်များထဲတွင် ဆက်လက်ကျန်ရှိနေသေးကြောင်း သိရသည်။\nယင်းကိစ္စနှင့်ပတ်သက်၍ ဦးခင်ညွှန့်က “လက်ရှိအစိုးရက တစ်ဆင့်ပြီးတစ်ဆင့်ဆောင်ရွက်နေတဲ့အခါကျတော့ လွတ်လာလိမ့်မယ်လို့ထင်ပါတယ်” ဟု ပြောကြားသည်။\nဦးခင်ညွှန့်နှင့် သူ၏လုပ်ဖော်ကိုင်ဖက်တချို့ လွတ်မြောက်လာခဲ့သော်လည်း ဦးခင်ညွှန့်ထောင်ချခဲ့သော နိုင်ငံရေးအကျဉ်းသားများ ပြန်လည် မလွတ် မြောက်လာသေးကြောင်း ၈၈ မျိုးဆက်ကျောင်းသား ကိုမြအေးက ပြောကြားသည်။\n“၂၀၀၄ကတည်းက ဦးခင်ညွှန့်အဖွဲ့ကပျက်သွားပြီပဲ သူဖမ်းခဲ့တဲ့လူအားလုံးကိုတော့ ပြန်လွှတ်ပေးသင့်တာပေါ့” ဟု ကိုမြအေးက ပြောကြားသည်။\nယင်းကဲ့သို့ ကျန်ရှိနေခဲ့ရသော နိုင်ငံရေးအကျဉ်းသားများကို လွှတ်ပေးနိုင်ရန်အတွက် ပြန်လည်စိစစ်လုပ်ဆောင်သွားမည်ဟု ၈၈ မျိုးဆက်ကျောင်းသား ကိုပြုံးချိုက ပြောကြားသည်။\nအမေရိကန်သမ္မတ အိုဘားမားကလည်း သမ္မတဦးသိန်းစိန်၏ ယခုအကြိမ် လွတ်ငြိမ်းချမ်းသာခွင့်အပေါ် ကြိုဆိုကြောင်းနှင့် ဒီမိုကရေစီ လမ်းကြောင်း ပေါ်သို့ လျှောက်နေသော မြန်မာနိုင်ငံ၏ ကြီးမားသောဖြေလှမ်းတစ်ခု ဖြစ်ကြောင်း ပြောကြားလိုက်သည်။\nမြန်မာပြည်သူလူထု၏ မျှော်မှန်းချက်များ ပြည့်ဝရန်အတွက် ဆက်လက် လုပ်ဆောင်သွားကြရန် လိုအပ်ကြောင်း၊ မြန်မာအစိုးရနဲ့ ဆက်လက် ပူးပေါင်း ဆောင်ရွက်သွားမည်ဖြစ်ကြောင်း ၎င်းကဆက်လက်ပြောဆိုသည်။ သမ္မတ၏ လွတ်ငြိမ်းချမ်းသာမှုများကြောင့် နိုင်ငံရေးအကျဉ်းသား တစ်ထောင်ကျော် လွတ် မြောက်လာပြီဖြစ်ကြောင်း အမျိုးသား ဒီမိုကရေစီ အဖွဲ့ချုပ် မှကောက်ယူထားသော စစ်တမ်းများအရ သိရသည်။\nသတင်း..... yangon chronicle\nကိုမင်းကိုနိုင် ရန်ကုန်မြို့ ကိုရောက်ရောက်ချင်းပဲ မြောက်ဥက္ကလာမြို့ နယ်ကနေ ကြိုဆိုနေတဲ့ လူထုကြီးကို မိန့် ခွန်းပြောခဲ့ပါတယ်\nPosted by မြတ်လေးငုံ at Sunday, January 15, 2012\nဘူးသီးတောင် ထောင်မှ လွတ်လာသူ ၈၈မျိုးဆက်ကျောင်းသားကိုဋ္ဌေးကြွယ်နှင့် တွေ့ဆုံခြင်း\nဇန်န၀ါရီလ ၁၂ရက်နေ့လွတ်ငြိမ်းချမ်းသာခွင့်နှင့် ဘူးသီးတောင်ထောင်မှ လွတ်မြောက်လာသော ကိုဋ္ဌေးကြွယ်ကို ဇန်န၀ါရီလ ၁၄ ရက်နေ့၊ ညနေ ၅နာရီဝန်းကျင်အချိန်ခန့်တွင် သူ၏ နေအိမ်၌ သွားရောက်တွေ့ဆုံမေးမြန်းခဲ့ပါသည်။\nမေး။ ။ ထောင်ကျခဲ့ရတာနဲ့ ထောင်ထဲမှာ ကြုံခဲ့ရတဲ့ အနေအထားလေး ပြောပြပေးပါ။\nဖြေ။ ။ ထောင်ထဲကကြုံခဲ့ရတဲ့ အခြေအနေတွေကတော့ အများကြီးပေါ့ (၂၀၀၇) ရွှေဝါရောင်သံဃာ့အရေးအခင်း လှုံ့ဆော်ခဲ့ မှု့တွေနဲ့ ပတ်သတ်ပြီးတော့ ထောင်ကျခဲ့ပါတယ်။ (၈၈) မျိုးဆက်ကျောင်းသားများ အဖွဲ့နဲ့ပေါ့၊ (၆၅)နှစ်နဲ့ (၆)လ ကျပါတယ်။ ပုဒ်မတွေကတော့ တပ်ချင်တာတွေတပ်နေတာပါပဲ၊(၆)လ ဆိုတာကတရားရုံးမှာ သူတို့ကို ပြန်လှန် မေးခွန်းထုတ်မှု့နဲ့ပါ၊ကိုမင်းကိုနိုင် အပါအ၀င် (၉)ယောက်ဟာ တရားရုံးကို မထေမဲ့မြင်မှု့ ဆိုပြီးတော့ (၆)လထပ်တိုးပါတယ်။\nမေး။ ။ ခုလွှတ်ပေးတဲ့ လွတ်ငြိမ်းချမ်းသာခွင့် အပေါ်ဘယ်လိုမြင်ပါသလဲ။\nဖြေ။ ။ အခု လွတ်ငြိမ်းချမ်းသာခွင့်က နိုင်ငံရေးအကျဉ်းသားတွေ အားလုံးနီးပါး ပါတယ်။ (၈၈) မျိုးဆက်ကျောင်းသား အပါအ၀င် အဓိက ခေါင်းဆောင် တော်တော်များများပါလာ ပါတယ်။ ခုလိုလွှတ်ပေးခြင်း အပေါ် ၀မ်းသာတယ် ဆိုတာထက် ဒီလွှတ်ပေးမှု့ရဲ့ရလဒ်ကနေ ပေါ်ပေါက်လာမယ့် တိုင်းပြည်ရဲ့ကောင်းကျိုးတွေအတွက် ပိုပြီးတော့ ၀မ်းသာပါတယ်။ တိုင်းရင်းသားတွေ ကြားထဲမှာရော ကောင်းတဲ့ ရလာဒ်ပါ။\nမေး။ ။ နိုင်ငံရေးအကျဉ်းသား အများစု လွတ်မြောက်လာတဲ့ အတွက် ဖြစ်လာနိုင်သော နိုင်ငံရေး အပြောင်းအလဲ။\nဖြေ။ ။ စပါပြီ၊ ပြောင်းလဲမှု့တွေ စပြီလို့တော့ ပြောလို့ရတယ်။\nမေး။ ။ သမ္မတကြီးနဲ့ ဒေါ်အောင်ဆန်းစုကြည် တွေ့ဆုံဆွေနွေးတဲ့ အပေါ်မှာရော ဘယ်လိုမြင်ပါသလဲ။\nတွေ့ဆုံဆွေနွေး၊ အဖြေရှာခြင်းဟာ ကောင်းတဲ့အလုပ်ပါ။ အဲဒီကနေပြီးတော့ ခုလို ရလဒ်တွေ ဆက်တိုက်ထွက်လာတယ်။ ကွာခြားတာက အုပ်ချုပ်ပုံ စနစ်ပြောင်းပြီဆိုတဲ့ဟာကို သတိထားဖို့လိုပါတယ်။ ဟိုတုန်းက စစ်အစိုးရပေါ့။ စစ်အစိုးရရဲ့ဝန်ကြီးချုပ် ဦးသိန်းစိန်၊ အခု ပြည်သူကိုတာဝန်ခံရတဲ့ ဦးသိန်းစိန် နဲ့ အနှစ်သာရခြင်းလည်း မတူပါဘူး။ အသွင်သဏ္ဍာန်ခြင်းလည်းမတူပါဘူး။\nမေး။ ။ ဒီမိုကရေစီ နိုင်ငံစစ်စစ်ဖြစ်ဖို့အတွက် ဘယ်အပိုင်းတွေကို အရင်ဆုံး ပြုပြင်သင့်ပါသလဲ။\nဖြေ။ ။ တခွန်းတည်းပြောပြရရင်တော့ တရားမျှတရေးပေါ့။ ဒီကြားထဲမှာ နိုင်ငံရေး၊စီးပွားရေး၊လူမှု့ရေးတွေမှာ တရားမျှတမှု မရှိဘူး ဆိုရင် ဒီလိုနိုင်ငံကို ဒီမိုကရေစီ ပေးလို့ကိုရမှာမဟုတ်ဘူး။ ဒီမိုကရေစီ ဆိုတာ ပေးပါပေးပါ ဆိုပြီးတောင်းနေရတဲ့ ကိစ္စမဟုတ်ပါဘူး။ကျွန်တော်တို့ နိုင်ငံသားတွေ လက်တွေ့ကျင့်သုံးဖို့လိုပါတယ်။နိုင်ငံသား တစ်ယောက်ရဲ့အခွင့်အရေးဘာလဲဆိုတာ သိနေရမယ်။ဒီအခွင့်အရေးကို ရယူပြီးတော့ ထိန်းသိမ်းနိုင်စွမ်းလည်း ရှိရပါ့မယ်။ ကိုယ်ကအခွင့်အရေးတော့လိုချင်တယ်။ တာဝန်ယူပြီး မလုပ်ဘူးဆိုရင်လည်း မဖြစ်ပါဘူး။ တာဝန်ခံပြီး၊ တာဝန်ယူပြီး တွဲသွားရမယ်။ အဓိကအားဖြင့် တရားမျှတရေး ရှိမှ ဖြစ်မှာပါ။\nမေး။ ။ လက်ရှိ ပြည်သူတွေရဲ့ နိုင်ငံရေး ရေချိန်ကို ဘယ်လိုသုံးသပ်မိပါသလဲ။\nဖြေ။ ။ မြန်မာပြည်သူတွေက နိုင်ငံရေးနဲ့ ပတ်သတ်ရင်တော့ အရမ်းနိုးကြားပါတယ်။ အရှေ့တောင်အာရှ နိုင်ငံ အားလုံး မှာ မြန်မာ ပြည်သူတွေလောက် မတရားမှု့ကိုကျင့်သုံးနေတဲ့ အစိုးရတွေကို စိန်ခေါ်ခဲ့တဲ့ နိုင်ငံ တနိုင်ငံမှ မရှိပါဘူး။ ကျွန်တော်တို့ ပြည်သူတွေကို ဖိနှိပ်လို့ ရခြင်ရမယ်၊ ဒါပေမယ့်လို့ ဒီပြည်သူတွေရင်ထဲက အမှန်တရားကို ချစ်တဲ့စိတ်၊ လွတ်လပ်ချင်တဲ့စိတ်၊ လွတ်လပ်မှု့ကို မြတ်နိုးတဲ့စိတ် ဒါတွေကိုတော့ ဖိနှိပ်လို့ မရပါဘူး။ ဒါကို သူရယ် ကိုယ်ရယ်လို့ စဉ်းစားမနေပဲနဲ့ အစိုးရကလည်း အစိုးရအဖွဲ့အစည်းတွေရော အခု နိုင်ငံရေးမှာ ပါဝင်ပတ်သတ်နေတဲ့ အင်အားစုအားလုံး အသီးသီးဟာ တသားတည်း ခံစားပြီးတော့ မြန်မာနိုင်ငံရဲ့ အနာဂတ်ကို အားလုံးစုပေါင်းပြီးတော့ ဖန်တီးနိုင်ဖို့ လိုအပ်ပါတယ်။\nမေး။ ။ ကျန်နေတဲ့ နိုင်ငံရေးအကျဉ်းသားတွေ အတွက် ဘာတွေလုပ်ပေးဖို့ ရှိနေပါသလဲ။\nဖြေ။ ။ နိုင်ငံရေး အရအကျဉ်းကျခံခြင်းဆိုတာက နိုင်ငံရေးယုံကြည်ချက်၊ နိုင်ငံရေးပြစ်မှု့ ဆိုပြီးတော့ အကျဉ်းကျခံခြင်းဟာ တိုင်းပြည်မှာ မမျှတတဲ့ စနစ်တွေ ဖြစ်လာတဲ့ အခါမျိုးမှာ စနစ်ရဲ့ သားကောင်တွေ ဖြစ်လာတယ်။ အခု ဗိုလ်ချုပ်ခင်ညွှန့် တချိန်တုန်းက မဟုတ်တဲ့ စနစ်ကို သူတို့ အကောင်အထည် ဖော်ခဲ့ကြတယ်။ အဲ့စနစ်က အသားထဲ အသက်လည်း ၀င်သွားတဲ့ အခါမှာ အဲ့ဒီ စနစ်ရဲ့ သားကောင်အဖြစ် ပြန်ဖြစ်ခဲ့ပါတယ်။ အဲဒါဟာ အုပ်ချုပ်ခံရသူတွေပဲ သက်ရောက်တာမဟုတ်ပါဘူး။ အုပ်ချုပ်တဲ့သူတွေ အပေါ်မှာလည်း သက်ရောက်ပါတယ်။ အဲ့လိုမျိုး အခြေအနေတွေပေါ့လေ၊ ဟိုတုန်းကတော့ အာဏာပိုင်စနစ်၊ အဲ့ဒီ အခြေနေတွေကနေခု စနစ်တစ်ခုလုံးပြောင်းနေပြီ ပြည်သူကို တာဝန်ခံရမယ်ဆိုတဲ့ နိုင်ငံရေး ပုံစံ ပြောင်းနေပြီ၊ ပြောင်းနေပြီ ဆိုတဲ့ အချိန်မှာ နိုင်ငံရေးကြောင့် ယုံကြည်ချက်ကြောင့် အကျဉ်းကျခံနေရတဲ့ သူတွေ မရှိသင့်တော့ဘူး။ စနစ်သစ်ကို လုပ်မယ်ဆိုရင်လည်း တကယ့် အသစ်ပဲဖြစ်စေချင်တယ်။ အဟောင်းကို ပုံစံပြင်တာမျိုး မဖြစ်စေချင်ပါဘူး။ ခုထောင်ထဲမှာ ကျန်နေသေးတယ်။ မလိုအပ်တော့ပါဘူး။ အစိုးရကို ပြောချင်တာက လွှတ်ပေးလိုက်ပါတော့။ မျှတတဲ့နိုင်ငံကို အားလုံး ၀ိုင်းဝန်းပြီးတော့တည်ဆောက်ကြမယ် လို့ပဲ ပြောချင်ပါတယ်။\nမေး။ ။ ခုလက်ရှိ မီဒီယာတွေရဲ့ အခန်းကဏ္ဍကို ဘယ်လိုမြင်ပါသလဲ။\nဖြေ။ ။ မီဒီယာတွေရဲ့ အခန်းကဏ္ဍကို ပြောရမယ်ဆိုရင် တကယ်ဖွံ့ဖြိုးသွားတဲ့ နိုင်ငံတွေရဲ့ထူထောင်ရေးတွေကို ပြန် ကြည့်ကြည့်၊ဘယ်နိုင်ငံမှာ မဆို မီဒီယာ လွတ်လပ်ခွင့်ဆိုတာရှိတယ်။ ဖွံ့ဖြိုးမှု့နဲ့ မီဒီယာဆက်စပ်မှု့ဟာ တသားတည်းလို့တောင် ပြောလို့ရတယ်။ ဂျပန်နိုင်ငံဟာ ဒုတိယ ကမ္ဘာစစ်အပြီးမှာ စစ်ရောကြေးတွေ တပုံတပင်နဲ့ တိုင်းပြည်ကို ပြာပုံထဲကနေ ပြန်ပြီးတော့ ရုန်းရတယ်။ အဲ့ဒီ နိုင်ငံဟာကမ္ဘာပေါ်မှာ တခုတည်းသော အနုမြူးဗုံးချခြင်းခံရတဲ့ နိုင်ငံ၊ တိုင်းပြည်က စစ်ရောကြေးတွေနဲ့ ပိနေတယ်။ နေ့တိုင်း ဆန္ဒပြပွဲတွေ ဖြစ်နေတယ်။ နိုင်ငံရေးပါတီ ရာကျော်ရှိနေတယ်။ အဲဒီအချိန်မှာ အာဏာရထားတဲ့ (LPP) ပါတီကလည်းရှိနေတယ်။ မီဒီယာတွေဟာ အစိုးရရဲ့ အခက်အခဲတွေကို ဖော်ပြတယ်၊ စစ်ရောကြေးဘယ်လောက်ရှိနေပြီ၊ ဘယ်လောက်ကြပ်တည်းမှု့ရှိနေပြီ၊ ဒါတွေတိုင်းပြည်ကို သိအောင်ပြောသလို၊ လူထုရဲ့အခက်အခဲတွေ အလုပ်လက်မဲ့နှုန်းတွေ ဘယ်လောက်ရှိနေပြီ၊ ငတ်ပြတ်နေတယ်၊ ဆင်းရဲနေတယ်ဆိုတဲ့ အခြေအနေတွေ ကိုလည်း အစိုးရသိအောင် ပြန်ပြောတယ်၊ မတရားမှု့တွေကိုလည်း ဒီအစိုးရသိမှဖြစ်မယ်၊ မီဒီယာတွေရဲ့ အခန်းကဏ္ဍဟာ အုပ်ချုပ်သူတွေရဲ့ လုပ်ပိုင်ခွင့်တွေ လူထုရဲ့ အကျပ်အတည်းတွေကို ဖြေရှင်းနိုင်အောင် မောင်းထိုးပေးရတဲ့ ကိစ္စပါ မီဒီယာလွတ်လပ်ခွင့်ဟာ ခုထက်ပိုပြီးတော့ လွတ်လပ်ဖို့လိုပါတယ်၊ မီဒီယာ လွတ်လပ်ခွင့်ကြောင့် တိုင်းပြည်ဟာကောင်းဖို့ပဲရှိတယ်၊ ဆိုးဖို့မရှိဘူးဆိုတာ ခုအုပ်ချုပ်ရေး အပိုင်းမှာရှိနေတဲ့ သူတွေ ပိုပြီးတော့ သိဖို့ သဘောပေါက်ဖို့ လိုအပ်ပါတယ်။\nမေး။ ။ ပြည်သူတွေကို ပြောချင်တဲ့ စကားလက်ဆောင်လေး ရှိရင်လည်းပြောပေးပါဦး။\nဖြေ။ ။ တိုင်းပြည်က အပြောင်းအလဲတွေကို တကယ်သွားနေပါပြီ။ လူထုကလည်း ၀ိုင်းဝန်းပြီးတော့ ပူပေါင်းပါဝင်ကြပါလို့ ပြောချင်ပါတယ်။\n“ဟုတ်ကဲ့ ကိုဌေးကြွယ်ကိုလည်း ကျွန်တော်တို့ ရွှေမြစ်မခက ကျေးဇူးတင်ပါတယ်။”\nဘားအံထောင်မှ လွတ်မြောက်လာသူ နေဘုန်းလတ်နှင့် အင်တာဗျူး\nအထွေထွေလွတ်ငြိမ်းချမ်းသာခွင့်ဖြင့် လွတ်မြောက်လာသော အိုင်တီ ဘလော့ကာ နေဘုန်းလတ်သည် ဇန်န၀ါရီလ ၁၄ရက်နေ့တွင် ရွှေဂုံတိုင်ရှိ အမျိုးသားဒီမိုကရေစီအဖွဲ့ချုပ်ရုံးမှ အဖွဲ့ချုပ်အဖွဲ့ဝင်များအား လာရောက်တွေ့ဆုံ နှုတ်ဆက်စဉ် မေးမြန်းဖြစ်ခဲ့ပါသည်၊\nမေး။ ။အကိုထောင်ကလွတ်တဲ့အခါမှာရော အကို့တို့ကို ပုဒ်မ ၄၀၁ နဲ့ပတ်သက်ပြီး ၀န်ခံကတိ ထိုးခိုင်းတာရှိပါသလား။\nဖြေ။ ။ကျွန်တော်တို့ကို ၄၀၁ အပိုဒ်တစ်ကို ဖတ်ပြတယ် ။ အဲ့ဒီ ၄၀၁ အပိုဒ်တစ်အရ နောက်ထပ်အဖမ်းခံရတဲ့အခါ အကြွေးဆပ်ရမယ်ဆိုတာကို သမ္မတအမိန့်ဆိုပြီးဖတ်ပြတယ် လက်မှတ်ထိုးခဲ့တာတော့ မရှိခဲ့ပါဘူး။ အဲ့ကိစ္စကတော့ ကသိကအောက်ဖြစ်စရာပဲ ကျန်တာကတော့ ဘာမှ မဖြစ်ခဲ့ပါဘူး။\nမေး။ ။လွတ်ငြိမ်းချမ်းသာခွင့်နဲ့ လွတ်လာတဲ့အပေါ်မှာရော အကိုဘယ်လိုခံစားရပါသလဲ။\nဖြေ။ ။ နိုင်ငံရေးအကျဉ်းသား တော်တော်များများ လွတ်လာလို့ပျော်ပါတယ်။\nမေး။ ။ဘယ်နှစ်ခုနှစ် ထိန်းသိမ်းခံရတာပါလဲ။ဘယ်နှစ်နှစ်လောက် ကျခဲ့တာပါလဲ။\nဖြေ။ ။၂၀၀၈ ဇန်န၀ါရီ ၂၉ မှာ စပြီး ထိန်းသိမ်းခံရတယ် ကျွန်တော် အနှစ် နှစ်ဆယ် နဲ့ ခြောက်လ ကျတယ်။အယူခံ ၀င်တာ ၈ နှစ်နဲ့ ၆လ ပြုတ်သွားတော့ ၁၂ နှစ်ကျန်တယ်။ ပုဒ်မက ၃၀၂ (ခ)/ ၃၆ ၃၃(က) ၊ ၅၀၅(ခ)နဲ့ကျွန်တော်ကျခဲ့တာပါ။\nမေး။ ။ရှေ့ဆက်ပြီး ဘာလုပ်ဖို့ အစီအစဉ်ရှိပါသလဲ။\nဖြေ။ ။နိုင်ငံရေးတာ့ ဆက်လုပ်မယ် ဘယ်လိုပုံစံနဲ့ ဆက်လုပ်မယ်ဆိုတာ မဆုံးဖြတ်ရသေးဘူး အိုင်တီသမားတစ်ယောက်အနေနဲ့ ကျွန်တော် ဘလော့ဆက်ရေးမယ်။ ဖေ့ဘုတ်အကောင့်လဲ ဖွင့်ထားတယ် ဖေ့ဘုတ်မှာလဲ တင်မယ် ဖြစ်နိုင်ရင် ကျွန်တော် Press မီဒီယာတွေမှာ ကျွန်တော် စာရေးမှာပါ။ ဖြစ်နိုင်ရင်တော့ စာပေရေးသားခြင်းနဲ့ professional လုပ်ဖို့ အစီအစဉ်ရှိပါတယ်။\nမေး။ ။ထောင်ထဲမှာ နေရတဲ့ အခြေအနေလေးကို ပြောပြပေးပါ။\nဖြေ။ ။ထောင်ထဲမှာ ကျွန်တော်တို့ကတော့ အဆင်ပြေပါတယ်။ အဆောင်ကလူတွေနဲ့ တိုက်ကလူတွေနဲ့တော့ မတူဘူးပေါ့ ကျွန်တော်တို့တိုက်မှာ နိုင်ငံရေးအကျဉ်းသားတွေပဲ ရှိတဲ့အတွက် အဆောင်ကလူတွေကို ဆက်ဆံပုံက နည်းနည်း တစ်မျိုးပေါ့။\nမေး။ ။ထောင်ထဲမှာ ကျန်ခဲ့တဲ့ လူတွေအတွက် ဘာတွေလုပ်ပေးဖို့ အစီအစဉ် ရှိပါသလဲ။\nဖြေ။ ။အခုဟာက နာမည်ကြီးတွေ တော်တော်များများ လွတ်ပါတယ်။ကျန်ခဲ့လူတွေက အဓိက ဖောက်ခွဲရေးမှု ကပ်တဲ့လူတွေ၊ နောက်တနည်းနည်း မထင်မရှားတွေ ကျန်သေးတယ်။ဒီကိစ္စကလဲ ဘာပဲပြောပြော မကုန်သေးဘူးလို့ ပြောလို့ရပါတယ်။ အဲဒါကြောင့် ဆက်ပြီးတောင်းဆိုနေရမှာပဲ။ ဖြစ်နိုင်ရင်တော့ ကျွန်တော်က နိုင်ငံရေးအကျဉ်းသားရယ် မဟုတ်ပါဘူး ကျန်တဲ့အကျဉ်းသားတွေ အကုန်လုံး လွတ်စေချင်ပါတယ်။အခြားအကျဉ်းသားတွေကလဲ အစိုးရသစ် အပြောင်းအလဲမှာ အထွေထွေ လွတ်ငြိမ်းချမ်းသာခွင့်ကို မျှော်လင့်နေကြတယ်။ ဖြစ်နိုင်ရင်တော့ ထောင်ခါတဲ့အထိကို ကျွန်တော်က ဖြစ်စေချင်တာပါ။\nမေး။ ။ဒီမိုကရေစီ နိုင်ငံပီပီသသဖြစ်ဖို့ ဘာတွေလုပ်ဖို့ လိုအပ်တယ်လို့ အစ်ကိုအနေနဲ့ မြင်ပါသလဲ။\nဖြေ။ ။မဏ္ဍိုင်တွေရှိတယ်ဗျာ။ တရားရေးမဏ္ဍိုင် ၊ အုပ်ချုပ်ရေးမဏ္ဍိုင် ၊ ဥပဒေပြုရေးမဏ္ဍိုင် အဲ့မဏ္ဍိုင်သုံးခုက အချင်းချင်း တစ်ယောက်နဲ့တစ်ယောက် သေချာစောင့်ကြည့်ပြီးတော့ balance ဖြစ်ဖို့ လိုလိမ့်မယ်။ အဲ့ဟာကို အားကောင်းကောင်းနဲ့ ဖြစ်ထွန်းဖို့က အရေးကြီးဆုံးပဲ။ အားကောင်းကောင်းနဲ့ ဖြစ်ထွန်းဖို့ ၀ိုင်းကြိုးစားရမယ်။ လွှတ်တော်ထဲက ကိုယ်စားလှယ်တွေပဲ လုပ်ကြရမဲ့ အလုပ်တော့ မဟုတ်ဘူး အများကြီးရှိတယ်။ လွှတ်တော်တွေပါမယ် ၊ အစိုးရအဖွဲ့တွေပါမယ် ၊ နိုင်ငံရေးသမားတွေပါမယ် ၊ အဓိကအနေနဲ့ ပြည်သူလူထုတွေပါမယ်။ အဲ့ဒါတွေအကုန်လုံးကနေပြီးတော့ မဏ္ဍိုင်သုံးခု အချင်းချင်း အပြန်အလှန် check and balance လုပ်နိုင်တဲ့ ၀န်းကျင်လေးကို ဖန်တီးနိုင်ဖို့ အရမ်းအရေးကြီးပါတယ် ။ အဲ့လို ဖန်တီးနိုင်ဖို့ကိုလဲ အရမ်းကြိုးစားရပါမယ်။\nမေး။ ။ အစိုးရသစ် တက်လာတဲ့နောက်ပိုင်းမှာ ပြုပြင်ပြောင်းလဲရေးတွေ လုပ်လာတဲ့အပေါ်မှာရော အကို့အနေနဲ့ ဘယ်လိုမြင်ပါသလဲ။\nဖြေ။ ။အခုဟာက ရွေ့နေတယ်လို့တော့ မြင်နေရပါတယ်။ အရင်ကဆိုရင် နည်းနည်းနှေးတယ်ပေါ့။ အခုလှမ်းလိုက်တဲ့ ခြေလှမ်းကတော့ တော်တော်များများ အားရကြတယ် ။ တော်တော်များများလဲ လွတ်လာကြတယ်ဆိုတော့ ဒါခြေလှမ်းတစ်ခုလှမ်းတဲ့ ပုံစံမျိုးပဲ ရှိပါသေးတယ်။ နောက်ပိုင်း အရေးကြီးတဲ့ ကိစ္စတွေ အများကြီးရှိပါသေးတယ်။ ငြိမ်းချမ်းရေးကိစ္စတွေ ၊ ကချင်ပြည်နယ်မှာဖြစ်နေတဲ့ကိစ္စတွေ ရှိနေသေးတယ်။ နောက်ပြီးတော့ လာမဲ့ကြားဖြတ်ရွေးကောက်ပွဲမှာလဲ ဘယ်လိုပုံစံမျိုး ကျင်းပမယ်ကအစ ရှေ့ဆက်လှမ်းရမဲ့ ခြေလှမ်းတွေ အများကြီးရှိတယ်။ တကယ်လို့ ဒီမိုကရေစီနိုင်ငံတစ်ခု ဖြစ်သွားတယ် ဆိုရင်တောင်မှ ဒါကပြီးဆုံးသွားတာ မဟုတ်ပါဘူး။ ဒီမိုကရေစီနိုင်ငံ အဓွန့်ရှည်တည်တံ့ဖို့ဆိုတာကလည်း အဲ့ဒါတွေ ဆက်လက်လုပ်ဆောင်ရအုံးမှာပါ။ အဲ့အတွက် အစိုးရကို ကျွန်တော်တို့က တူတာတွေတွဲလုပ်မယ် ၊ မတူတာတွေလဲ ငြိယူမယ်ပေါ့ဗျာ။ အဲ့ပုံစံမျိုးနဲ့ အတူတူသွားရမှာပါ။\nမေး။ ။ အပစ်အခတ်ရပ်စဲရေးအတွက် တိုင်းရင်းသားတွေ လက်မှတ်ရေးထိုးခဲ့တဲ့ အပေါ်မှာ ဘယ်လိုမြင်ပါသလဲ။\nဖြေ။ ။အဲ့ဒါကတော့ မဖြစ်မနေလုပ်ရမဲ့ ကိစ္စ ၊ တိုင်းပြည်ငြိမ်းချမ်းရေး ရှိဖို့က အရမ်းအရေးကြီးတယ် ပစ်ခတ်နေကြတယ်ဆိုတာကလဲ အမှန်အတိုင်းပြောရရင် တိုင်းရင်းသားတွေကိုယ်တိုင်ကလဲ ဖွင့်ပြောပါတယ်။ သူတို့ အဓိကပြသာနာက နိုင်ငံရေးပြသာနာဖြေရှင်းဖို့ အရေးကြီးတယ်။ နိုင်ငံရေးပြသာနာဖြေရှင်းပြီးသွားရင် ဒီကိစ္စတွေ အလိုလိုပြီးသွားမယ် ဆိုတဲ့ဟာမျိုး အခုဆိုရင် နိုင်ငံရေးအကျဉ်းသားတွေ တော်တော်လွှတ်ပေးလိုက်တယ် ဆိုတော့ တိုင်းရင်းသားတွေနဲ့ အပစ်အခတ်ရပ်စဲရေးကိစ္စတွေမှာ အများကြီးအထောက်အကူပြုမယ်လို့ ကျွန်တော်ယူဆပါတယ်။ အဲ့လိုယူဆတဲ့အပေါ် ကျွန်တော်မျှော်လဲ မျှော်လင့်ပါတယ်။ ၁၂ရက်နေ့တုန်းကဆိုရင် KNUနဲ့ တော်တော်လေးအဆင်ပြေတယ်လို့ ကျွန်တော်ကြားပါတယ်။ အခုဆိုရင် ကချင်နဲ့ပဲကျန်တော့မယ်လို့ ကျွန်တော်ထင်ပါတယ်။ ကချင်ကလဲ အခုအနေအထားမှာ ဒီတစ်ခေါက်ပေးလိုက်တဲ့ လွတ်ငြိမ်းချမ်းသာခွင့်ကို သူတို့ကျေနပ်တယ်ဆိုရင် အဲ့ဘက်မှာလဲ တစ်စုံတစ်ရာ အပြောင်းအလဲဖြစ်လာမယ် လို့ ကျွန်တော်တို့ မျှော်လင့်လို့ရပါတယ်။\nမေး။ ခုလို ဖြေကြားပေးတဲ့ ကိုနေဘုန်းလတ်ကို ကျေးဇူးတင်ပါတယ်။\nဒီဗွီဘီ ငွေကြေးအလွဲသုံးစားလုပ်သူ( ၂ ) ဦး နံမည်နှင...\nယခု ချိန်ထိ တောင်သူလယ်သမားတွေကို မတရားတာတွေ လုပ်နေ...\nရွှေညဝါဆရာတော်ကို တလအတွင်း သာဓုကျောင်းတိုက်က ဖယ်ပေး...\nမြောင်းမြအကျဉ်းထောင်ကလွတ်မြောက်သောမစန္ဒာမင်း ( ရွှီး...\nNLD ပါတီအနိုင်ရရေး ဒေါ်အောင်ဆန်းစုကြည် လှုံ့ဆော်မှု...\nဒီမိုကရေစီလမ်းကလွဲလို့ တခြားရွေးစရာမရှိလို့ ဦးရွှေမ...\n၈၈ မျိုးဆက် ကျောင်းသားခေါင်းဆောင် ကိုဂျင်မီ နှင့် ...\nအမျိုးသား ဒီမိုကရေစီအဖွဲ့ချုပ် ကိုယ်စားလှယ်လောင်းေ...\n၈၈မျိုးဆက်ကျောင်းသား ခေါင်းဆောင် ကိုမင်းကိုနိုင်နှ...\nတို့ ပါတီ ရဲ့ ပထမဦးဆုံး ထုတ်လိုက်တဲ့ ဒီလှိုင်း ...\nအာဏာရှိစဉ်က ဒေါ်စုကြည် ဆိုပြီးခေါ်ဝေါ် ဒုက္ခမျိုးစုံပေ...\nကိုမင်းကိုနိုင် ရန်ကုန်မြို့ ကိုရောက်ရောက်ချင်းပဲ ...\nဘူးသီးတောင် ထောင်မှ လွတ်လာသူ ၈၈မျိုးဆက်ကျောင်းသားက...


ဗိုလ်ချုပ်မသေ | Myanmar Gazette News Media Forum Network\nHome » Copy/Paste » ဗိုလ်ချုပ်မသေ\nPosted by chityimhtoo on Feb 17, 2012 in Copy/Paste |5comments\n‘ ဗိုလ်ချုပ်အောင်ဆန်းက တကယ်မသေဘူးကွ’ ဘ ပြောစကားကြောင့် ကျွန်တော် ထိတ်လန့်အံ့သြသွားသည်။ ‘ဗျာ….ဟုတ်ရဲ့လား’ ‘အေးကွတကယ်သေတာမဟုတ်ဘူး’ ဘကအတည်ပြုသည်။ ဘ အမည်က ဘကျော်ရေး။ ထိုင်လိုက်လျှင် ဒူးနှစ်လုံးကြား ခေါင်းဝင်သွားအောင်ခါးက ကိုင်းနေရာ ခေါင်း (၃)လုံးနှင့် အဘိုးအိုဟု ပြေရပေမည်။ ဘနေရပ်က နတ်မောက်မြို့၊ တောင်ရွာကြီး ယခုသော် အောင်ဆန်းရပ်။ ဘအသက်က အမေစု (ဗိုလ်ချုပ်မိခင်) တို့နှင့် မတိမ်းမယိမ်းဖြစ်မည်။ ကျွန်တော်က ‘ဦး’ ဟုခေါ်သော ဦးတော်အောင်၏ဖခင်။ ဦးတော်အောင် ဇနီးက ဒေါ်ရွှေဆင် ကျွန်တော်ကအမဟုခေါ်သည်။ သူတို့အိမ် က ဗိုလ်ချုပ်အောင်ဆန်းဝိုင်း (ယခုပြတိုက်) ၏တောင်ဘက်ကပ်လျက်မှာနေသော တောင်သူကြီးများ။ အမ၏အကိုကဦးကြီးဟံဟု ခေါ်သော ကျောင်းအုပ်ဆရာကြီး ဦးဟံသ။ဗိုလ်ချုပ်နှင့် ကျောင်းနေဘက် သူငယ်ချင်း။\nဘကျော်ရေးထိုစကားပြောတော့ ဗိုလ်ချုပ်တို့ကျဆုံးပြီးအနှစ်၂ဝခန့်အကြာ။ ကျွန်တော်ကကျောင်း သားပေါက်စ။ ဘပြောစကားကိုကျွန်တော်နားမလည်။ လက်မခံပါ။ ပြန်ပြီး စောဒနာသည်။\n‘ မဖြစ်နိုင်ပါဘူး ဘ ရာ။ ဗိုလ်ချုပ် တို့ကျဆုံးသွားတဲ့အကြောင်း ကျောင်းမှာလဲသင်ရတာပဲ ဘ ရဲ့။ နောက်ပြီးအမေကြီး (အမေ၏အမေ။အဖွား) ကလဲပြောတယ်။ ဗိုလ်ချုပ်တို့အသုဘကို အမေစုခေါ်လို့ အမေကြီးတောင် ရန်ကုန်လိုက်သွားရသေး တယ်။ ဂျူဗလီဟောမှာတဲ့ ဘ ရဲ့။’\nကျွန်တော့်စကားကို ဘ ကပယ်ချသည်။ ‘မင်းနားမလည်နိုင်သေးပါဘူးကွာ။ ကဲ….ဗိုလ်ချုပ်ကို ဂူသွင်းပြီး ဘယ်သူပြန် ဖွင့်ကြည့်လို့လဲ။ အေး ဘယ်သူမှမသိနိုင်ဘူး။ ဗိုလ်ချုပ်က ထွက်သွားပြီကွ။ အဲဒါပဲ။’\nဘကို ဆက်ပြီးမမေးဖြစ်တော့ပါ။ ထိုညက ဘ အိမ်အပေါ်ထပ် ရေနံဆီမီးခွက် အလင်းရောင်မှိန်မှိန် အောက်တွင် ဘပြောသော စကားကို မှုံဝါးဝါး ကျွန်တော်နားမရှင်းခဲ့။ ခေါင်းသုံးလုံးနှင့် အဘိုးအိုက မူလတန်းကျောင်းသားနှင့်မတန်သော စကားတွေ ကျွန်တော့်ကိုဘယ်လို ရည်ရွယ်ချက်နှင့်များ ပြောခဲ့တာ ပါလိမ့်။ ‘ ဗိုလ်ချုပ်တကယ်မသေ’ တဲ့။\n‘ဗိုလ်ချုပ်အောင်ဆန်းကအဘတို့နယ်ကို လာပြီးတရားဟောတယ်။ ဘုန်းကြီးကျောင်းအပေါ်ထပ် စင်္ကြန်မှာရပ်ပြီး တရားဟောတယ်။ ကျောင်းအောက်မှာ ပရိတ်သက်က ညို့နေတာပဲ။ အဲဒီအချိန်မှာ လေယာဉ်ပျံကလာပြီး စက်သေနတ်နဲ့ လာပစ်တယ်။ ဘုန်းကြီးတွေရော လူတွေရော ပြေးလိုက်ဝပ်လိုက်ကြ တာမပြောနဲ့။ လူအသေအပျောက်မရှိပေမဲ့၊ ဘုန်းကြီး ကျောင်းကြီး တစ်ကျောင်းလုံးကျည်ထိလို့ ရစရာမရှိ အောင်ဖွာလံကျဲသွားတာပဲ။ ဗိုလ်ချုပ်ကတော့လေယာဉ်ပျံက စက်သေနတ်နဲ့ ပစ်တာဂရုတောင်မစိုက်ဘူး။ သူ့နေရာမှာသူရပ်လျက်ပဲတဲ့။ သိပ်သတ္တိကောင်းတာ။’\nလွန်ခဲ့သော ၁၅ နှစ်ကျော်က အဘမြပြောပြခဲ့သောစကားဖြစ်သည်။ အဘမြက ဟင်္သတနယ်မှဟု ထင်သည်။ တိုင်းရင်းဓါတ်ဆေးပညာတွင် ဗဟုသုတအလွန်များသော ဆရာအိုကြီး။ အသက်က(၇ဝ)ကျော်။ အဘစကားကို နားထောင်ရင်း ဗိုလ်ချုပ်၏သတ္တိကိုလေးစားရိုသေစိတ်တဖွားဖွားဖြစ်ခဲ့သော်လည်း အဖြစ် အပျက်ကို ဂဃဏန မမေးမိ။ ယခုမှ သိချင်နေသည်။ ဆရာမြကြီးကတော့ ဆုံးပါးသွားရှာပြီ။ ဆရာမြကြီး နှင့် ဆရာဒကာဖြစ်သော ဘောက်ထော်ကျိုက်လတ်ပစ္ဆိမာရုံ ဆရာတော်ကြီး ကတော့ ကျန်းကျန်းမာမာရှိ သေးသည်။ ဗိုလ်ချုပ်ကတော် ဒေါ်ခင်ကြည်တို့လက်ထက်က စကိုးကွယ်ခဲ့သောကျောင်းဖြစ်သည်။ ဆရာမြ ကြီးပြောခဲ့သော စကားအတွက်သဲလွန်စရတန်ကောင်းပါရဲ့။\nအဘမြကျွန်တော့်ကိုပြောပြစဉ်က စကားကုန်ဟုတ်ဟန်မတူပါ။ ကျွန်တော့်ဥာဏ်သေးသိမ်သဖြင့်ချန်ထားခဲ့သော စကားများရှိခဲ့ပုံရပါသည်။ အဘမြချန်ထားခဲ့ပုံရသောစကားကို မဟာဗောဓိမြိုင်ဆရာတော်ထံမှကြားသိရသည်။ လွန်ခဲ့သော(၁၅)နှစ် ကျော်က ဆရာတော်ဘုရားကြီးက ကျွန်တော့ကိုမိန့်ဘူးပါသည်။“ဒကာကြီးတို့ ဗိုလ်ချုပ်ကို ရာကျော်ဆရာတော်ကြီးက ဓါတ်လုံး (၁)လုံးချီးမြှင့်ထားတာဗျာ…။ အဲဒီနေ့(ကျဆုံးသည့်နေ့)က ရုံးသွားတာယူမသွားမိဘူးတဲ့ဗျ… လက်ကိုင်ပုဝါလေးနဲ့ထုတ်ပြီး ဘုရား စင်ပေါ်မှာ ကျန်ခဲ့တယ်လို့ တို့ဆရာ ကပြောဘူး တယ်ဗျ”…\nဆရာတော့်စကားကိုကြားသည့်အခါက ဖြစ်ရလေဗိုလ်ချုပ်ရယ်…ဟုစိတ်မကောင်းခဲ့ပါ။ မဟာဗောဓိမြိုင်ဆရာတော်က အဲဒီတုန်းက ရာကျော်ဆရာတော်ဆိုတာ ဘိုးဘိုးအောင်ဝင်ဆောင်ထားတာဗျ…ဟုလည်းပြောခဲ့ဘူးပါသည်။ ဆရာတော်သည် ဝေဘူဆရာတော်၊ မဟာစည်ဆရာတော်၊ ရွှေတောင်ကုန်းဆရာတော်ကြီးများထံမှ နိဿရည်းခံယူ၍ တောတောင် များတွင် ဧကစာကျင့်သုံးနေသော ပုဂ္ဂိုလ်ထူးတစ်ပါးဖြစ်ကြောင်း ပရိသတ်အများသိကြပါသည်။ ဆရာတော်ဘုရားကြီး၏ သီလဂုဏ်၊ သမာဓိဂုဏ်၊ ပညာဂုဏ်ဖြင့် ထောက်ဆလျှင် အခြေအမြစ်မဲ့စကားမဆိုရာပါ။ လွန်ခဲ့သောလက ဆရာတော်၏တပည့် သင်္ကန်းကျွန်းကျောင်းဆရာကြီး ဦးချစ်လှိုင်က ဆရာတော်မှတ်တမ်းများကော်ပီခိုးကူးထားရာ ကျွန်တော်ကိုလည်းပေးခဲ့ပါသည်။ ထိုမှတ်တမ်းဆရာတော့်လက်ရေးမူတွင် ရာကျော်ဆရာတော်ဗိုလ်ချုပ်ကို ဓါတ်လုံးပေးခဲ့ပုံကိုလည်း တွေ့ရှိရပါသည်။\tဗိုလ်ချုပ်အကို ဦးအောင်သန်းရေးသားသော ရသေ့ထူး ဦးစံသိန်းက အမေစုကို ကန်တော့ပုံ၊ ဗိုလ်ချုပ်၏ဦးကြီး ဘုန်းကြီး မန္တလေး အာဇာနည်ရဟန်းတော် ဆီမီးထွန်းတိုက်အုပ်ဆရာတော် မှတ်တမ်း၌ ဘိုးဘွားစဉ်ဆက်ကိုင်ဆောင်ခဲ့သော “ရန်ကြီးအောင်ဓါး” ကို ရှာဖွေတူးဖော်ပြီး ဗိုလ်ချုပ်အားပေးခဲ့ပုံများကို ဖတ်ရှုရသော အခါစဉ်းစားစရာတွေ တိုးလာပါသည်။\nဗိုလ်ချုပ်၏မိဘနှစ်ပါးအနက် ဒေါ်စုသည်အနော်ရထာမင်း၏အဆက် ပုဂံမင်းရိုးမှ ဆင်းသက်လာသူဖြစ်သည်။ အနော် ရထာမင်းကြီး ပုဂံထီးနန်း ကိုပြန်လည်ရယူစဉ်က ပုပ္ပါးနယ်တွင် လူသူစုဆောင်းခဲ့ကြောင်း ရာဇ၀င်ကြီးများတွင် ဖော်ပြထားသည်။ ထိုခေတ်ပုပ္ပါးတောင်ရိပ်မှ အနော်ရထာ၏တပ်မတော်ကို စတင်ဖွဲ့စည်းရာတွင် ပင်းနတ်မောက် နယ်သား စစ်သည်တော် များရှေ့ဆုံးက ဗိုလ်ဝင်ခံ၍ သက်စွန့်ကြိုးပမ်းတိုက်ပွဲဝင်ခဲ့သည်။ အနော်ရထာ အောင်ပွဲရသည့်အခါ နတ်မောက်ကိုပြန်၍ ကျေးဇူးပြုခဲ့သည်။ ပိဋကတ်(၃)ပုံကို သထုံမှပင့်ဆောင်လာပြီးနောက်တွင် နတ်မောက်ကိုပြန်လည်၍ မြို့ပြအသစ်တည်ထောင်သည်။ ပုဂံအပျက်တွင် မင်းသမီး(၂)ပါးထွက်ပြေးလာရာ ပင်းနတ်မောက် နယ်သို့ရောက်သည်။ ထိုမှပင်းမင်းကြီး ဦးမြတ်။ ထိုမှအဆက်ဆက်ပေါက်ဖွားခဲ့သည်။ မျိုးရိုးစဉ်ဆက်ဇယားရှိပါသည်။\n“သီဟဗာဟော်၊ လင်းကြက်ဆော်၊ မြို့တော်နတ်မောက်တည်သတည်း”ဟု ရှေးသမိုင်းပေစာများတွင် မော်ကွန်းထိုးခဲ့ သည်။ (လင်းကြက်ဆော် ၄၂၃။ ပိဋကတ်တော်များပင့်သည်က ၄၂၁) နတ်မောက်မြို့တွင် အနော်ရထာမင်း ကောင်းမှုတော် စေတီပုထိုးများရှိသည်။ ရှင်အရဟံသိမ်ရှိသည်။ ဗိုလ်ချုပ်၏ဘကြီး၊ ဦကြီးများကျောင်းထိုင်ခဲ့သည်။ ရှင်အရဟံပင့်ဆောင်ခဲ့သော မဟာဗောဓိပင်ကို နတ်မောက်နယ်ပင်းတွင် စိုက်ပျိုးခဲ့သည်။ မင်းတုန်းမင်းလက်ထက် မန္တလေးရွှေနန်းတော်ကြီးတည်သည့်အခါ “မန်းမြို့တောင်ညောင်ပင်ကြီး” ဟူသော ကိန်းခမ်းတဘောင်အရ ဗောဓိပင်စိုက်ရာတွင် ရှင်အရဟံဗောဓိကို ပင့်ဆောင်စိုက်ပျိုးခဲ့ ပါသည်။ စကြာဒေ၀ီမိဘုရားခေါင်ကြီး ကိုးကွယ်သော ရာဇဂုရု ပင်းဆရာတော်ကြီးကို ပင်းဗောဓိသမိုင်းကျမ်း ပြုစုရန် တောင်းပန်လျှောက်ထားသဖြင့် ကျမ်းထင်ရှားရှိခဲ့ပါသည်။\nအမေစုသည် နန်းတွင်းသူတို့တတ်သည့် ကြိုးဗေဒင်ကို ကောင်းစွာတတ်မြောက်ပါသည်။ ဗိုလ်ချုပ်ကို ငယ်စဉ်ကတည်း ကဘုန်းကြီးမည်သူဟု ဟောကိန်းထုတ်ခဲ့သည်။ နီးစပ်ရာဆွေမျိုးများက အမေစုထံကြိုးဗေဒင်မေးခဲ့ဘူးသည်။ သိမှီသောသူများ ယနေ့ထိသက်ရှိထင်ရှားရှိကြပါသေးသည်။\nဗိုလ်ချုပ် ဖခင် ဦးဖာ၏ မျိုးရိုးမှာလည်း ရှေးအဆက်ကို မသိရသေးသော်လည်း မျိုးကောင်းရိုးကောင်းမှပေါက်ဖွားသည်။ အလွန်ရိုးသားဖြောင့်မတ်တည်ကြည်ပြီး ဥာဏ်ပညာကြီးသူဖြစ်သည်။ ငါးပါးသီလစင်ကြယ်စွာစောင့်ထိမ်းသည်။ ကြွားဝါပလွှား မှုမရှိ။ ဘုရားတရားကို လွန်စွာကြည်ညိုကိုင်းရှိုင်းသူဖြစ်သည်။ အတိတ်နိမိတ် စနည်းတဘောင်များကို တတ်ကျွမ်းပြီးနိုင်ငံ၏ ရှေ့ရေးကိုပါကြိုတင်ဟောကိန်းမှန်ကန်အောင် ထုတ်နိုင်သူဖြစ်ပါသည်။ ဦးဖာအကြောင်းကို သူ့မိတ်ဆွေစာရေးဆရာကြီး စစ်ကိုင်းဦးဖိုးသင်းက ကိုယ်တိုင်ရေးအထုပ္ပတ္တိတွင် မှတ်တမ်းတင်ထားပါသည်။\nဗိုလ်ချုပ်သည် ဘုရားတရားကို ရိုသေကိုင်းရှိုင်းသော မိဘမျိုးရိုးမှဆင်းသက်ခဲ့သည်။ ဒီပင်္ကရာဆရာတော်ကြီး ဦးသောဘိတ၏ကျောင်းတွင် ဗုဒ္ဓစာပေကိုလည်း အခြေခံကောင်းများရအောင်တတ်မြောက်ခဲ့သည်။ ဗိုလ်ချုပ်ငယ်စဉ်ကမူ တိုင်းပြည်လွတ်လပ်ရေးရယူရန် နည်းလမ်းအမျိုးမျိုးကို ကြံဆခဲ့ရာ “ပြဒါးရှင်လုံး”ရရင်ကောင်းမှာပဲဟူသော အတွေးမျိုးရခဲ့ ကြောင်း ဗိုလ်ချုပ်ကိုင်တိုင်ရေးသားသည်ကိုလည်း သတိထားမှတ်သားမိပါသည်။\nဗိုလ်ချုပ်အောင်ဆန်း မွေးဖွားစဉ်က ပုခက်တင်မင်္ဂလာပွဲသည် ထူးခြားဆန်းကျယ်လှပါသည်။ ယင်းပွဲသို့နောင် ငယ် ဆရာဖြစ်လာမည့် ဒီပင်္ကရာဆရာတော်ဘုရားဦးသောဘိတနှင့် သီပေါမင်းနှင့် သာသင်ဘက်ပဌမကျော် ဦးမေဃ၀ဏ္ဏစာရီ\nတို့ ကြွရောက်ချီးမြှင့်ခဲ့သည်။ ဦးမေဃသည် ခန်းပတ်မင်းကြီးဦးယာ၏ မြေးဖြစ်သည်။ ဆရာ တော်ကြီးက “တကောင်းက ဒေါင်းကြွလာမည်”.. ဟူသော တဘောင်အရ၊ ငစဉ်းလဲဗျိုင်းဘုရင်(အင်္ဂလိပ်)ကို ခွပ်မည့်ဒေါင်းမှာ စနေသားရှင်တေဇခေါ် ထိန်လင်းဖြစ်ကြောင်း ဗိုလ်ချုပ်ကိုတိတိကျကျနိမိတ် ဖတ်ခဲ့ပါသည်။ ဗိုလ်ချုပ်၏ ပုခက်တင်မင်္ဂလာ အချိန်ကို နိမိတ်ကောင်း ယူပြီး “တောရကျင့်စဉ်ကို စတင်ဆောက်တည်ပြီး ပေါက်မြောက်အောင်မြင်ခဲ့သော ပုဂ္ဂိုလ်ထူးတစ်ပါးရှိပါသည်။ နယ်ချဲ့တော် လှန်ရေးသမားကြီး ကင်းတားဗိုလ်ရွှေဘော်၏ တပ်မှတော်လှန်ရေးတပ်သားကြီး ဦးဖြိုးသာဖြစ်သည်။ မဟိဒ္ဓိဆရာ ဖြိုးဟု ထင်ရှားသည်။ မန္တလေးတောင်ရသေ့ကြီး ဦးခန္တီတို့နှင့် ဆက်စပ်၍သာသနာပြုခဲ့သော ပုဂ္ဂိုလ်ကြီးဖြစ်သည်။\nဗိုလ်ချုပ်သခင်ဘ၀၊ သခင်လေးတာနှင့် အတူမုံရွာတွင် နယ်ချဲ့ဆန့်ကျင်ရေးတရားဟောပြီး အပြန်တွင်မန္တလေးဆီမီး ထွန်းကျောင်းသို့ ရောက်ရှိသည်။ ဆရာကြီးဦးဖြိုးသာနှင့် သခင်အောင်ဆန်းတို့ ဆုံစည်းပြီး ဦးဖြိုးသာက သခင်အောင်ဆန်းကို ချီးမြှောက်သောငွေမတ်စေ့နှင့် ခြသေ့ရုပ်ပေးလိုက်ကြောင်း ဦးတေဇ၀န္တ၏ မှတ်တမ်းတွင် ဖတ်ရှုရပါသည်။\nပဋိပတ်အကျော် ဇာလီတောင်ဆရာတော်ဘုရားကြီးက “ဘုရားအလောင်းတော်နဲ့တူတယ်”ဟုသမုတ်ခဲ့သည်။ လောက တ္ထစရိယံ လောက၏ကောင်းကျိုး၊ ဥာတတ္ထစရိယံ ဆွေတော်မျိုးတော် မြန်မာပြည်ထောင်စုသားအားလုံး၏ ကောင်းကျိုး ကိုသား မယားနှင့် စည်းစိမ်ဥစ္စာ၊ အင်္ဂါခြေလက်၊ ကိုယ့်အသက်ကို မငဲ့ကွက်ပဲ ဆောင်ရွက်ခဲ့သည့် ပုဂ္ဂိုလ်ကြီးအား ငြင်းဆိုရန် ဗုဒ္ဓတ္ထစရိယံ မဟုတ်ဟု ငြင်းဆိုရန် အဘယ်သို့သော အကြောင်းရှိပါမည်နည်း။\nအများသိကြပြီး ဖြစ်သည့်အတိုင်း ဗိုလ်ချုပ်သည် အင်းအိုင်ခလှည့် လက်ဖွဲ့တို့ကို ယုံကြည်သူမဟုတ်ပါ။ မြောင်းမြသား ဆရာချို (အာဇာနည်ခေါင်းဆောင်ကြီး ဒီးဒုတ်ဦးဘချို)ကမူ လောကီပညာရပ်များကို ယုံကြည်လိုက်စားသူဖြစ်ပါသည်။ “ဆရာချို ကလဲဗျာ…လောကဓါတ် ပညာကို လေ့လာပြီးဒါတွေယုံရသလား” ဟုဗိုလ်ချုပ်က ညည်းခဲ့သည့်နည်းတူ ဆရာချိုကလည်း “ဗိုလ်ချုပ်က ဒါတွေမယုံတော့ ခက်တယ်” ဟု အပြန်အလှန်ညည်းခဲ့ကြပါသည်။\nကျွန်တော်သည် မြန်မာ့လောကီပညာရပ်များကို နှံ့စပ်ကျွမ်းကျင်သူမဟုတ်ပါ။ ဗိုလ်ချုပ်နှင့်ပါတ်သက်သည့် ထူးဆန်း သောအကြောင်းအရာများကို ကြားသိဖတ်ရှုရ၍ တင်ပြခြင်းသာဖြစ်ပါသည်။ မည်သို့ဆိုစေ ဘကျော်အေးတို့ကဲ့သို့ရှေးရိုးစွဲ မြန်မာကြီးများက ဗိုလ်ချုပ်တွင် သေနတ်ဒဏ်ရာတွေဗလပွနှင့် ကျဆုံးသွားခဲ့သည့်တိုင် တကယ်မသေဟု ယူဆစွဲလန်းမှုတွေရှိ နေကြောင်းကို အသိအမှတ်ပြုရပါမည်။ ကျွန်တော်တို့၏ ခေတ်သိပ္ပံပညာရပ်များနှင့် လက်လှမ်းမမှီသေးသည့်တိုင် မတူကွဲပြား သည့်အယူအဆတစ်ခုရှိနေသေးသည်ကို ဒီမိုကရေစီကျင့်စဉ်အရ အသိအမှတ်ပြုရပါမည်။ အငြင်းပွားဖွယ်အနည်းဆုံးကောက် ချက်တစ်ခုကို ဆွဲကြည့်ရလျှင်တော့ ရှေးရိုးမြန်မာတို့သည် သူတို့ချစ်သော ခေါင်းဆောင်ကိုတကယ်မသေစေချင်ကြပါ။ အမြဲတန်းမျှော်လင့်နေကြသည်ဟု ဆိုနိုင်ပါမည်။\nမြန်မာတို့သည် ကိုယ့်ခေါင်းဆောင်ကို ချစ်မြတ်နိုးတတ်သော ဓလေ့ရှိသည်။ လူထုအချစ်တော် ခေါင်းဆောင်များ သေသွားလျှင်တောင်မှ အသက်ရှင်နေသေးသည်ဟု ယုံကြည်တတ်ကြသည်။ ကုန်းဘောင်ခေတ်နှောင်း သာယာဝတီမင်း လက်ထက်က ဘကြီးတော် စစ်ကိုင်းမင်း၏သား လုထုကစကြာမင်းဟုယုံကြည်သူ ညောင်ရမ်းမြို့စားမင်းသားကို ကုန်းဘောင် ၅(ည)ဖြင့် ရေမှာ ဖျောက်ခဲ့သည်။ ကတ္တီပါ အိပ်စွပ်ပြီးရေနှစ်သတ်ခဲ့ခြင်းဖြစ်သည်။ သို့ရာတွင် လူထုက သေသည်ဟုမယုံ။ “ကတ္တီပါရွှေအိတ်နှင့် ရေဆိပ်မှာသေဟန်ဆောင်” ခဲ့ပြီး ဘိုးဘိုးအောင်ကလာကယ်သွားသည်။ စကြာမင်းကလေးသည် ရွှေလ ရောင်မြင်းကြီးကိုစီးပြီး ဘိုးဘိုးအောင်နောက်သို့ လိုက်သွားသည်။ တစ်နေ့တော့ပြန်လာမည်ဟု မျှော်လင့်ခဲ့ကြပါသည်။ အထူးသဖြင့် အင်္ဂလိပ်လက်အောက် မြန်မာတို့ရောက်ခဲ့သည့်ခေတ်တွင် ဗုဒ္ဓရာဇာ စကြာမင်းကလေးကို ပို၍မျှော်ကြသည်။ နန်းတော်ရှေ့ဆရာတင် ၏ “မင်းလောင်းမျှော်” ရွှေတိုင်ညွန့်၏ (စကြာသိုက်) တေးသံများ တစ်နိုင်ငံလုံးပြန့်လွင့်ခဲ့သည်။ “စကြာရေချဇာတ်”ကို ကြည့်၍ မျက်ရည်မစဲကြ။ ယနေ့အထိ မြစ်ဝကျွန်းပေါ် ဒေသတွင် ကရင်ဇာတ်ပွဲများက စကြာမင်းဇာတ်ကို ကရင်ဘာသာဖြင့် ကပြနေ ကြဆဲဖြစ်သည်။ စကြာမင်းလေး၏ မိခင် ဘကြီးတော် (စစ်ကိုင်းမင်း)၏ မိဖုရား ဆင်ဖြူမယ်သည် မြောင်းမြရေတွင်းရေကန်သူ ကရင်မလေး နန့်ဂီးသိမ်ဟု အစဉ်အလာမှတ်သားချက်ကြောင့်လည်း ပို၍စွဲလန်းနှစ်သက်ကြသည် ဟု ဆိုပါသည်။\nကုန်းဘောင်ခေတ်(၁၁)ဆက်မြောက် သီပေါဘုရင်လေးကို နယ်ချဲ့တို့ ဖမ်းဆီး၍ အိန္ဒိယသို့ ပါတော်မူခဲ့သော သီပေါဘုရင်သည် သီပေါမင်းနှင့် ရုပ်ခြင်းဆင်သူ မောင်ချိုကို ဘုရင်လုပ်၍ထည့်လိုက်သည်။ သီပေါဘုရင်သည် ပတ္တမြား ငမောက် အပါအ၀င် နန်းစဉ်ရတနာများ သယ်ဆောင်ပြီးနန်းတော်မှ တိတ်တဆိတ်ထွက်ခွာသွားခဲ့သည်ဟု ဆိုသည်။ မြန်မာများ သာမက ထားဝယ်မှ ရှေးဆရာတော်ကြီးများကလည်း ပါတော်မူသော သီပေါအတုဟုပြောလေ့ရှိကြောင်း ဒေါက်တာဦးဖေဥာဏ် ပြောသည်ကို လည်း မှတ်သားမိပါသည်။ သီပေါဘုရင်သည် နောင်တော့ ရသေ့ကြီး ဦးခန္တီအဖြစ်ပြည်တော်ဝင်ကာ သာသနာ ပြုခဲ့သည်ဟုဆိုသည်။ အင်္ဂလိပ်စုံထောက်များ ဦးခန္တီနောက်တကောက်ကောက်လိုက်ခဲ့သည်မှာ ဤကောလဟလကြောင့်များ လားဟု တွေးစရာဖြစ်ပါသည်။ ထို့ထက်ပို၍ အတွေးနက်စရာကောင်းသည်မှာ ဦးခန္တီနှင့် ဗိုလ်ချုပ်အောင်ဆန်းတွေ့ဆုံခဲ့ခြင်းပင်။ ဦးခန္တီနှင့် ဗိုလ်ချုပ်အောင်ဆန်းတို့တွဲရိုက်ထားသော ဓါတ်ပုံကို မြန်မာသမိုင်းအဖွဲ့ဝင် ဆရာကြီးဦးမောင်မောင်တင် (မဟာဝိဇ္ဇာ) ကပြသဘူးပါသည်။ ပြန်ရှာ၍လည်းရနိုင်မည်ထင်ပါသည်။\nရှေးရိုးမြန်မာတို့က ရှေးရိုးစဉ်လာအတိုင်း စကြာမင်းလေးမသေဆိုသကဲ့သို့ ဗိုလ်ချုပ်တကယ် မသေဟု ယူဆ စွဲလန်း နေသလားမသိပါ။ စကြာမင်းကလေးကို ဘိုးဘိုးအောင် ကယ်သဖြင့် ရွှေလရောင်မြင်းကြီးစီးပြီး တစ်နေ့သောအခါပြန်လာမည်ဟု ဆိုကြသလို ဗိုလ်ချုပ်လည်း စီးတော်မြင်း ရွှေလုံး(တပ်ကြပ်မောင်ထူး၊ ဗိုလ်မြင့်ဦးနှင့် မြင်းစီးရာဝယ် ရွှေလုံးပယ်လော့ဟု စာချိုးရ သည့်မြင်းကြီး) ကို စီးပြီးပြန်လာစေချင်ကြပါသည်။\nအထူးသဖြင့် ယခုလို ခေတ်အခါသမယမျိုး….တရားမျှတခြင်း၊ လွတ်လပ်ခြင်း၊ ခွင့်တူညီမျှခြင်းတို့ဖြင့် တိုင်းသစ်ပြည် သစ်ပြန်လည်တည်ဆောက်နေသည့်အချိန်၊ ငြိမ်းချမ်းခြင်း ညီညွတ်ခြင်းတို့ လိုအပ်နေသည့်အချိန်၊ သည်လိုအချိန်မျိုးမှာမို့ ဗိုလ်ချုပ်ကို လူထုက ပိုမျှော်ကြပါသည်။\nဗိုလ်ချုပ်တကယ်မသေပါ။ ဗိုလ်ချုပ်ပြန်လာဖို့ တိုင်းပြည်က မျှော်နေကြပါသည်။ ပြန်လာပါဗိုလ်ချုပ်…။\nဗိုလ်ချုပ်မလာအားတောင်မှ ကိုယ်စားလှယ်တော့လွှတ် ပေးဖို့မျှော်လင့်ပါသည်။\nဖတ်လိုက်ရတဲ့ဆောင်းပါးလေး mandalaygazette ရွာသားတွေဖတ်စေချင်လို့ ကျွန်တော် chiyimhtoo မှတင်ပေးလိုက်ပါတယ်။\nဦးမျိုးတင့်ကြည် ဆိုတာဘယ်သူပါလိမ့်..ဆိုတာလေးတွေတော့ ဖြစ်နိုင်ရင်သိချင်သား(သဂျီးလေသံဖြင့်)\nLakeamyth, but i’m also hoping that Bo Gyoke will coming back soon.\nplease correct…….lake = like\nPlease let me refer from my post—ဖေဖေါ်ဝါရီ (၁၃) မှသည် ဇူလိုင် (၁၉)ဆီသို့\nအဖ ဗိုလ်ချုပ်အောင်ဆန်းနဲ့ အာဇာနည်ခေါင်းဆောင်ကြီးတွေကို ထောင်ချထားတယ်လို့များ မမြင်မိကြဘူးလားဟင်?\nတနှစ်လုံးမှာ တစ်ရက်တည်း အဲဒီ့တစ်ရက်တည်းမှာတောင် နာရီအကန့်အသတ်နဲ့ ထောင်ဝင်စာ တွေ့ခွင့်ပေးနေတယ်လို့ မခံစားရဘူးလား? ကျနော်တော့ အဲဒီ့လိုပဲ ခံစားမိတယ်ဗျာ။\nလုံးဝကို မသိသေးတဲ့အကြောင်းတွေပါတယ်ဗျာ။ဖြစ်နိုင်ရင် တော့ဗိုလ်ချုပ်တို့ ကို\nဒီနေ့ ဖြစ်ပျက်နေတာတွေကို မြင်စေချင်မိတယ်။ဘာပြောမလဲ မသိဘူးနော်။\nကိုချစ်ရင်ထူးရေ မျှဝေပေးလို့ ကျေးဇူးပါနော်။


● ခ ရစ် တော် ၏ တ ပည့် တော် တစ် ဦး ရဲ့ လ က္ခ ဏာ ...\n“ယေ ရှု က လည်း ငါ့ ကို ချစ် သော သူ သည် ငါ့ စ ကား ကို နား ထောင် လိမ့် မည်။ ငါ့ ခ မည်း တော် သည် ထို သူ ကို ချစ် တော် မူ ၏။ ငါ တို့ သည် လည်း သူ့ ဆီ သို့ ကြွ ၍ နေ ရာ ချ မည်။ ငါ့ ကို မ ချစ် သော သူ သည် ငါ့ စ ကား ကို နား မ ထောင်။ သင် တို့ ကြား ရ သော စ ကား သည် ငါ့ စ ကား မ ဟုတ်၊ ငါ့ ကို စေ လွှတ် တော် မူ သော ခ မည်း တော် ၏ စ ကား ဖြစ် ၏” (ယော ၁၄း ၂၃- ၂၄)။\nတစ် ပည့် တော် တစ် ယောက် ဆို တာ က ဘာ လဲ၊- ဦး ဆုံး အ နေ နဲ့ ခ ရစ် တော် ရဲ့ တပည့် တော် တစ် ယောက် မှာ ရှိ နေ ရ မယ့် အ ခြေ အနေ ရယ်၊ တ ခြား သူ တွေ တစ် ပည့် တော် ဖြစ် အောင် လုပ် ဆောင် ခြင်း ရယ်၊ ပို ပြီး တော့ တ ပည့် တော် နဲ့ တူ ညီ လာ ဖို့ နား လိုက် လျှောက် အ သက် ရှင် ခြင်း ဆို တာ တွေ ပေါ့။ ခ ရစ် တော် ရဲ့ တပည့် တော် တစ် ယောက် မှာ အ ဓိ ကျ တဲ့ လ က္ခ ဏာ (၄) မျိုး ရှိ ပါ တယ်။\nပ ထ မ အ ချက် က တော့၊-\nတ ပည့် တော် တစ် ယောက် ဆို တာ ခ ရစ် ယာန် ယုံ ကြည် သူ တစ် ယောက် ပဲ လို့ နား လည် စေ ချင် ပါ တယ်။ ခ ရစ် တော် ထံ က သာ ရ နိုင် တဲ့ ၀ိညာဉ် တန် ခိုး ကို ရ ရှိ ခြင်း မ ရှိ ပဲ၊ ခ ရစ် တော် ကို ယုံ ကြည် တဲ့ သူ တစ် ယောက် လည်း မ ဟုတ် ပဲ ၊ ခ ရစ် တော် ရဲ့ သင် ကြား မှု တွေ ကို လိုက် လျှောက် ခံ ယူ ဖို့ ကြိုး စား ပြီး ၊ ခ ရစ် ယာန် အ သက် တာ ပုံ စံ နဲ့ အ သက် ရှင် ဖို့ ကြိုး စား နေ ကြ တဲ့ သူ တွေ အ များ ကြီး ရှိ ပါ တယ်။ ခ ရစ် ယာန် မ ဟုတ် ပဲ ဘယ် လို လုပ် ပြီး ခ ရစ် တော် ရဲ့ တ ပည့် တစ် ယောက် ဖြစ် နိုင် မှာ လဲ၊ သန့် ရှင်း သော ၀ိညာဉ် တော် ရဲ့ တန် ခိုး ကို ကော ဘယ် လို လုပ် ပြီး ရ နိုင် မှာ လဲ။ ဒါ့ အ ပြင် ဘု ရား သ ခင် ရဲ့ တစ် ဖက် မှာ ရှိ တဲ့ စာ တန် မာ န ရဲ့ အုပ် ချုပ် မှု အောက် မှာ အ သက် ရှင် နေ တဲ့ သူ ဖြစ် လို့ ဘု ရား နဲ့ မိတ် ဆွေ ကော ဖြစ် နိုင် ပါ့ မ လား၊ တ ကယ် တော့ လူ ဟာ စာ တန် ရဲ့ အုပ် ချုပ် ချယ် လှယ် မှု အောက် မှာ အ သက် ရှင် နေ ကြ တဲ့ သူ တွေ ဖြစ် လို့ ဘု ရား သ ခင် ရဲ့ တစ် ဖက် မှာ ရှိ နေ တဲ့ ရန် သူ တွေ လို ပါ ပဲ။ သ မ္မာ ကျမ်း စာ က ကျွန်ုပ် တို့ ဟာ ဘု ရား သ ခင် ရဲ့ တ ဖက် မှာ ရှိ တဲ့ စာ တန် မာ န အုပ် ချုပ် ချယ် လှယ် နေ တဲ့ လော က က မ္ဘာ ကြီး ထဲ မွေး ဖွား အ သက် ရှင် နေ ကြ သူ တွေ ဖြစ် ကြ တယ် လို့ ဆို ထား ပါ တယ် ။\n( တ မန် ၂၆း ၁၈)\nသင် သည် ယ ခု မြင် ရ သော အ ကြောင်း အ ရာ တို့ နှင့်၊ နောက် မှ ငါ သည် သင့် အား ထင် ရှား လ တံ့ သော အ ကြောင်း အ ရာ တို့ မှာ အ မှု ဆောင် ရွက် သော သူ၊ သက် သေ ခံ သော သူ အ ရာ ၌ သင့် ကို ခန့် ထား စေ ခြင်း ငှါ ငါ သည် သင့် အား ထင် ရှား ၏။ တ ပါး အ မျိုး သား တို့ သည် မှောင် မိုက် မှ အ လင်း သို့ ကူး မြောက် ၍၊ စာ တန် ၏ အာ ဏာ ထဲ မှ ဘု ရား သ ခင့် အ ထံ တော် သို့ ပြောင်း လဲ သော အား ဖြင့် အ ပြစ် လွှတ် ခြင်း ကျေး ဇူး ကို ခံ ရ မည် အ ကြောင်း နှင့်၊ ငါ့ ကို ယုံ ကြည် သော အား ဖြင့် သန့် ရှင်း ခြင်း သို့ ရောက် သော သူ တို့ နှင့် ဆက် ဆံ ၍ အ မွေ ခံ ရ မည် အ ကြောင်း၊ သူ တို့ ၏ မျက် စိ ကို ဖွင့် စေ ခြင်း ငှါ သူ တို့ ဆီ သို့ သင့် ကို ငါ စေ လွှတ် မည် ဟု မိန့် တော် မူ ၏။\nဒီ အ ဟန့် အ တား က လူ သား နဲ့ ဘု ရား သ ခင် အ ကြား မှာ ရှိ နေ တဲ့ အ ပြစ် တ ရား ကြီး ပါ ပဲ။ ခ ရစ် တော် ရဲ့ အ သေ ခံ ခြင်း ဟာ ၊ ဒီ အ ဟန့် အ တား ကြီး ကို ဖယ် ရှား ပေး လိုက် တာ ဖြစ် ပါ တယ်။ ခ ရစ် တော် ရဲ့ ကယ် တင် တော် မူ ခြင်း ကို မ ယုံ တဲ့ သူ တစ် ယောက် အ တွက် ၊ ခ ရစ် တော် ရဲ့ တ ပည့် တော် တစ် ယောက် ကို သန့် ရှင်း သော ၀ိညာဉ် တော် က ပေး တဲ့ တန် ခိုး တွေ ကို ဘယ် လို များ ရ ရှိ ခံ စား ဖို့ ဖြစ် နိုင် မှာ လဲ။ သင် ဟာ ခ ရစ် တော် ရဲ့ တပည့် တော် တစ် ယောက် လို အ သက် ရှင် ရပ် တည် နိုင် ဖို့ က၊ သင် ခ ရစ် တော် ကို ယုံ ကြည် လက် ခံ ပြီး ကယ် တင် ခြင်း ရ ရှိ တဲ့ အ ခါ၊ သင့် ဘ ၀ ထဲ ၀င် ရောက် လာ တဲ့ သန့် ရှင်း သော ၀ိညာဉ် တော် ရဲ့ တန် ခိုး စွမ်း အား တွေ လို ပါ တယ်။ ဒါ ကြောင့် တ ပည့် တော် ဖြစ် ချင် ယင် ဦး ဆုံး ခ ရစ် တော် ကို သင့် ရဲ့ ကယ် တင် ရှင် အ ဖြစ် လက် ခံ ယုံ ကြည် ဖို့ က တ ပည့် တော် တစ် ယောက် ဖြစ် ဖို့ အ ခြေ ခံ အ ချက် ပဲ ဖြစ် ပါ တယ်။\nဒု တိ ယ အ ချက် က တော့၊-\nတ ပည့် တော် တစ် ယောက် မှာ ခ ရစ် တော် နဲ့ အ ပြန် အ လှန် ရင်း နှီး ကျွမ်း ၀င် မှု တစ် နေ့ ထက် တစ် နေ့ တိုး တက် ကြီး ထွား နေ တဲ့ အ နေ အ ထား ရှိ ရ ပါ လိမ့် မယ်။ ဆို လို တာ က၊ အ ယင် တုန်း က ဘု ရား သ ခင် ကို သိ ကျွမ်း ရင်း နှီး ခဲ့ တဲ့ အ နေ အ ထား ထက် ၊ အ ခု သိ ကျွမ်း ရ တဲ့ အ နေ အ ထား က ပို ပြီး သိ ကျွမ်း ရင်း နှီး ရ မယ် လို့ ဆို လို တာ ဖြစ် ပါ တယ်။ အ ယင် တုန်း က ဘု ရား သ ခင် ရဲ့ စ ကား တော် ကို နာ ခံ လိုက် လျှောက် တာ ထက် ၊ အ ခု ပို ပြီး နာ ခံ လိုက် လျှောက် တတ် လာ တဲ့ အ နေ အ ထား မျိုး ကို ဆို လို တာ ဖြစ် ပါ တယ်။ သ တိ ထား ရ မှာ က၊ သင် နဲ့ ဘု ရား သ ခင် ရဲ့ ရင်း နှီး ကျွမ်း ၀င် တဲ့ အ ခြေ အ နေ ဟာ ၊ တက် လိုက် ကျ လိုက် ဖြစ် တာ မျိုး မ ဟုတ် ပဲ၊ အ ထက် ကို ပဲ တစ် နေ့ ထက် တစ် နေ့ အား နဲ့ အင် နဲ့ ရွေ့ ရှား တိုး တက် နေ တဲ့ (dynamic) အ နေ အ ထား မျိုး ပဲ ဖြစ် ရ ပါ မယ်။ သင့် ကို သင့် မိတ် ဆွေ တစ် ယောက် က သူ့ ရဲ့ အိမ် ထောင် ရေး အ ခြေ အ နေ ကို အ ခု လို မျိုး လာ ပြီး ဖွင့် ဟ ပြော ပြ ခဲ့ ယင် သင် ဘယ် လို ကောက် ချက် ချ မ လဲ “မင်း သိ ပါ တယ် သူ ငယ် ချင် ရာ.. ငါ့ လောက် ငါ့ မိန်း မ အ ပေါ် ရင် နာ ရ တဲ့ သူ ရှိ မှာ မ ဟုတ် ပါ ဘူး ကွာ… မင်း သိ တဲ့ အ တိုင်း ပဲ လေ … ငါ တို့ အ တူ လက် တွဲ ပြီး ဘာ များ လုပ် ခဲ့ ကြ လို့ လဲ … ဟို တုန်း က ဆို .. သူ့ ကို တစ် ခါ တွေ့ လိုက် ယုံ နဲ့ အ ရမ်း ကို ချစ် ရ တယ် .. အ ခု အဲ သ လို မျိုး ငါ လုံး ၀ မ ခံ စား ရ တော့ ဘူး … တ ကယ် ပါ ပဲ.. သူ့ အ နား မှာ နေ ရ တာ ကို က ငါ့ အ တွက် လုံး ၀ ပျော် ရွှင် မှု ကင်း ဝေး သွား သ လို ပဲ” လို့ ပြော လာ ယင် … သင့် အ နေ နဲ့ “အော် … သူ တို့ ရဲ့ အိမ် ထောင် ရေး အ ခြေ အ နေ က တော့ တော် တော် လေး ကို အား နဲ ချိ နဲ့ နေ ပြီ” လို့ သင့် အ နေ နဲ့ ကောက် ချက် ချ မိ ကောင်း ချ မိ မယ် မ ဟုတ် လား။ ဒီ လို ပါ ပဲ၊ ကျွန်ုပ် တို့ နဲ့ ခ ရစ် တော် ရဲ့ (Relationship) ရင်း နှီး ကျွမ်း ၀င် ဆက် ဆံ မှု ဟာ ဆုပ် ယုတ် မှု မ ရှိ ပဲ အ မြဲ တိုး တက် မှု ရှိ နေ ဖို့ လို ပါ တယ်။\nတ တိ ယ အ ချက် က တော့၊-\nခ ရစ် တော် ရဲ့ တ ပည့် တော် တစ် ဦး ဟာ ကိုယ့် ဘ ၀ ရဲ့ အ ခြေ အ နေ တိုင်း မှာ ခ ရစ် တော် ရဲ့ စ ကား တော် ကို နာ ခံ လိုက် လျှောက် တဲ့ သူ တွေ ဖြစ် ရ ပါ လိမ့် မယ်။ ခ ရစ် တော် က ဘု ရား သ ခင် ရဲ့ ညွန် ကြား ထား သ မျှ အား လုံး ကို သင် ယူ ဖို့ လေ့ လာ လိုက် လျှောက် ဖို့ ပြော ခဲ့ ပါ တယ်။ တ ပည့် တော် တစ် ယောက် ဟာ ခ ရစ် တော် ရဲ့ ညွန် ကြား တာ တွေ ထဲ က၊ ကိုယ် လို ချင် တာ ကို ပဲ ကောက် ယူ ရွေး ချယ် နာ ခံ လိုက် လျှောက် ရ တဲ့ သူ မျိုး မ ဟုတ် ပါ ဘူး။ ဒါ တော့ လွယ် ကူ လို့ ငါ လုပ် နိုင် တယ်၊ ဒါ က တော့ ခက် လို့ မ လုပ် ဘူး ဆို ပြီး ကိုယ့် စိတ် ကြိုက် အ သက် ရှင် လို့ မ ရ ပါ ဘူး။ ခ ရစ် တော် ရဲ့ တ ပည့် တော် ဆို တာ ခ ရစ် တော် ရဲ့ ညွှန် ကြား သ မျှ အား လုံး ကို တစ် ခု မ ကျန် လေ့ လာ လိုက် လျှောက် လုပ် ဆောင် ရ ပါ မယ်။\n“ယေ ရှု က လည်း ငါ့ ကို ချစ် သော သူ သည် ငါ့ စ ကား ကို နား ထောင် လိမ့် မည်။ ငါ့ ခ မည်း တော် သည် ထို သူ ကို ချစ် တော် မူ ၏။ ငါ တို့ သည် လည်း သူ့ ဆီ သို့ ကြွ ၍ နေ ရာ ချ မည်။ ငါ့ ကို မ ချစ် သော သူ သည် ငါ့ စ ကား ကို နား မ ထောင်။ သင် တို့ ကြား ရ သော စ ကား သည် ငါ့ စ ကား မ ဟုတ်၊ ငါ့ ကို စေ လွှတ် တော် မူ သော ခ မည်း တော် ၏ စ ကား ဖြစ် ၏။” (ယော ၁၄း ၂၃- ၂၄)\nစ တု တ္ထ အ ချက် က တော့၊-\nခ ရစ် တော် ရဲ့ တ ပည့် တော် ဆို တာ အ ခြား သူ တွေ ကို လည်း တ ပည့် တော် တွေ ဖြစ် အောင် လုပ် ဆောင် ရ ပါ မယ်။ ခ ရစ် တော် ရဲ့ စစ် မှန် တဲ့ တ ပည့် တော် ဖြစ် မယ် ဆို ယင် ၊ ခ ရစ် တော် မိန့် မှာ စေ ခိုင်း တဲ့ “အ ခြား သူ များ ကို တ ပည့် တော် ဖြစ် ဖို့ လုပ် ဆောင် ပါ” ဆို တဲ့ အ ချက် ကို အ လေး ထား ပြီး၊ အ ရေး တ ကြီး လုပ် ဆောင် နေ ဖို့ လို ပါ တယ်။ လူ မျိုး တ ကာ တို့ ကို ငါ့ တ ပည့် ဖြစ် လာ ဖို့ သွား ပြီး လုပ် ဆောင် ပါ ဆို တဲ့ စေ စား ချက် အ တိုင်း ၊ သင် လုပ် ဆောင် တဲ့ အ ရာ မှန် သ မျှ၊ သင် တာ ၀န် ယူ နေ ရ တဲ့ အ ရာ တိုင်း မှာ လူ သား အား လုံး ခ ရစ် တော် ရဲ့ နောက် လိုက် တွေ ဖြစ် လာ ဖို့ လုပ် ဆောင် နေ ရ မှာ ဖြစ် ပါ တယ်။ ဘယ် အ ချိန်၊ ဘယ် နေ ရာ၊ ဘယ် လို အ ခြေ အ နေ ပဲ ဖြစ် ဖြစ် ၊ အ ခု ကိုယ် ရောက် နေ တဲ့ အ ချိန် ၊ နေ ရာ၊ အ ခြေ အ နေ တိုင်း ဟာ ဒီ စေ စား ချက် ကို လုပ် ဆောင် ဖို့ ပဲ ဖြစ် တယ် ဆို တာ ကို နား လည် သ ဘော ပေါက် ဖို့ လို ပါ တယ်။\nဒါ့ ကြောင့် ခရစ် တော် ကို ကယ် တင် ပိုင် ရှင် အ ဖြစ် ယုံ ကြည် လက် ခံ သူ တိုင်း၊- ခ ရစ် တော် ထံ ဘ ၀ အ သက် တာ အား လုံး ကို ဆက် ကပ် ၀န် ခံ အပ် နှံ တဲ့ ခ ရစ် ယာန် တွေ ဖြစ် ဖို့၊ ခ ရစ် တော် နဲ့ အ စဉ် တိုး တက် နေ တဲ့ ရင်း နှီး ကျွမ်း ၀င် မှု ရှိ နေ တဲ့ သူ တွေ ဖြစ် ဖို့ ၊ ခ ရစ် တော် ရဲ့ ညွှန် ကြား သ မျှ အား လုံး ကို တစ် သွေ မ တိမ်း နာ ခံ လိုက် လျှောက် တဲ့ သူ တွေ ဖြစ် ဖို့ နဲ့ ကိုယ့် လို ပဲ ခ ရစ် တော် ရဲ့ တ ပည့် တော် သစ် တွေ တိုး ပွား လာ အောင် လုပ် ဆောင် နေ တဲ့ သူ တွေ ဖြစ် ကြ ပါ စို့။ အာ မင် …\nPosted by Wunnyin Meeainn at 9:38 AM No comments:\nသင့်Emailထည့်ပြီး“ရယူလိုသည်” ဟုနှိပ်ပါ။တင်သမျှပို့စ်အားလုံးသင့်Email ထဲသို့အရောက်ပို့ပေးပါမည်။\nOur Audiences From\nCopyrignt © 2012 ၊ Published by ၀ိညာဉ်မီးအိမ်(ခရစ်ယာန်စာပေစုစည်းမှု) . Simple theme. Powered by Blogger.


နောက်ဖက်..ကျားများဆီသုို့ ခရီးသွားဧည့်သည် (အပုိုင်းသုံး) ~ Shannilay\nနောက်ဖက်..ကျားများဆီသုို့ ခရီးသွားဧည့်သည် (အပုိုင်းသုံး)\nရွှေပြည်မြင့် သျှမ်းနီရှေးဘုရားစေတီ ဆယ်ဇင်းကျေးရွာ\nမုိုးကဖွဲဖွဲဆုိုင်ကယ်က ဗြဲဗြဲနဲ့ နှုတ်ဆက်ခဲ့ပါတယ် ကုန်းမနရယ်ပေါ့.. ဆုိုင်ကယ်သမားက ကျင်းတွေချိုင့်တွေကုို ရှောင်ကာတိမ်းရင်းမောင်းရင်းနဲ့ .. တနာရီခန့် အရောက်မှာတော့ တွေ့ပါပြီ ရှေ့မှာ ဈေးဆုိုင်တန်းနဲ့ ဓါတ်ဆီပုလင်းတွေ ထောင်လုို့ရောင်းနေတဲ့ ဆုိုင်တွေကလည်း ကားလမ်းဒီဘက်ဟုိုဘက် တဖက်တချက်မှာပေါ့… ဆုိုင်ကယ်သမားက.. ဒါ..ညောင်ပင်က လမ်းခွဲပဲအကုို.. ဒီကနေသွားရမှာ.. အိမ်မှာခဏစောင့်ရအောင်…ဟုိုဘက်က လူတွေလာဦးမှာ ဆုိုပြီး အိမ်နဲ့ဆုိုင်တွဲထားတဲ့ သူနေရာလေးစီ မောင်းသွားပါတော့တယ် …ကျနော့်ဆုိုင်ကယ် သမားကတော့ သူ့အဖေနဲ့ အတူဆုိုင်ကယ်အပြင်ဆုိုင်လေးနဲ့ ကွမ်းဆုိုင်လေးပါ ဖွင့်ထားပါတယ်..\nနာရီဝက်ခန့် စောင့်နားနေခုိုက် လာကြလေပြီ ဆုိုင်ကယ်သံများ ဒုံးဒုံးဒုိုင်းဒုိုင်းနဲ့ မုိုးညှင်း၊ ဟုိုပင်ဘက်ကနေပေါ့ အနည်းဆုံးဆုိုင်ကယ် ရှစ်စီးခန့်ရှိမယ်ထင်ပါတယ်.. နောက်ရောက်လာတဲ့ ဆုိုင်ကယ်တွေ မထွက်ခင် ပြန်စစ်ဆေးကြလုပ်ကြပေါ့.. ကျနော့်ကုိုလုိုက်ပုို့မဲ့ ဆုိုင်ကယ်သမားချာတိတ်က ကဲအဆင်ပြေရင်ဆွဲမယ်... ဆုိုပြီး အော်လုိုမှ အားလုံး စီးတော်ယာဉ်ကုို ခွကြပြီလေ.. အဲ့.ဒီမှာ..ကျနော့်ဆရာလေးက ညှပ်ဘိနပ်နဲ့ ကျနော်ကတော့ အနောက်ကလုိုက်သမားဆုိုတော့ ..ခပ်လန့်လန့်ပေါ့.. စလည်းထွက်ရော ကုိုယ့်ဆရာက ရှေ့ကတည်မောင်းရသူလေ သူမောင်းတဲ့.. လမ်းကြောင်းအတုိုင်း နောက်လူတွေက လုိုက်မောင်းရတယ်.. ဒါတောင်သူက အရှေ့လမ်းကောင်းတဲ့ နေရာလေးဆုို သူလူတွေပြန်စောင့် အားလုံးဆုံမှပြန်ထွက်… သူရဲ့ မောင်းချက် .. ကျွမ်းကျင်ပုံတော့မပြောပါနဲ့ ..အမှန်တကယ်ပါ.. ဂျိန်းစပွန်းတောင်လုိုက်မှီမယ် မထင်ဘူး ကျနော်တချက်မှ လမ်းဆင်းမလျှောက်ရဘူး.. ကျွမ်းကျင်ရာလိမ်မှာလုို့ဆုိုမလား..ပဲ..\nဂျိန်းစပွန်းမမှီတဲ့ အင်းတော်ကြီး ဆုိုင်ကယ်သမားများ\nဆုိုင်ကယ်က ဗြဲဗြဲ.နဲ့. မုိုးကလည်း ဖွဲဖွဲပေါ့..တက်လုိုက်ဆင်းလုိုက် ကွေ့လုိုက်ကောက်လုိုက်နဲ့ သွားနေတုန်း တောထူတဲ့တောင်ကုန်းလေး တကုန်းအလယ် လောက်လည်းရောက်ရော နတ်စင်တခုကုိုတွေ့ပါသည် ကျနော့်ဆရာက ဆုိုင်ကယ် ဟွန်း တီး..တီး.. တီး.. ဆုိုသုံးချက်နဲ့ တီးပြီးကန်တော့ပါတယ်..နောက်က ဆုိုင်ကယ်တွေလည်း ဒီလုိုပဲ နတ်စင်တဲ့တဲ့ ရောက်သူတုိုင်း သုံးချက်စီ တီးပြီးကန်တော့ကြပါတယ်..\nဒါကတော့ ဒုို့သျှမ်းတွေရဲ့ ထုံးစံပဲ သျှမ်းပြည်ကြီးထဲမှာလည်း ဒီလုိုပဲ ဒုို့ရုိုးရာလေးတော့ မမေ့ကြပါလား လုို့ကောက်ချက် ချမိပါတယ်…\nအမှတ်မထင် မုိုးကလည်း သည်းကြီးမဲကြီးရွာပါတော့တယ် ဆုိုင်ကယ်သမားတွေကလည်း ဇွဲကြီးကြီးနဲ့မောင်းရင်း ရွားတန်းလေးတခုကုိုရောက်လုို့ ဆုိုင်တဆုိုင်ဝင်လုိုက်ကြတယ် ကျနော်လည်း.. လက်စွဲလေးကုို တချက်နှစ်ချက်ဝေးလုိုက်ချိန်မှာပဲ ဆုိုင်ကယ်သမားလေးက အကုို.. ကျနော်တုို့ဒီအထိပဲ.. လုိုက်ပုို့လုို့ရတော့မယ် စက်လှေဆိပ်ကုိုပုို့လုို့ မနုိုင်တော့ဘူး ဒီမုိုးနဲ့ လမ်းမှာတောင်ကျရေများပြီတဲ့…\nဒီလုိုနဲ့ဆုိုင်ကယ်သမားလေးကပဲ အကုို့ပစ္စည်းတွေ လုံအောင်ထုတ်မှနော် ဆုိုိပြီးဆုိုင်ရှင်စီက ပလပ်စတိတ်တွေတောင်းပြီး လက်စွဲတော်လေးကုို လုံအောင်ထုတ် ညှပ်ဘိနပ်လေးကုို လက်မှာလျိုပြီ သူတုို့ကုိုနှုတ်ဆက်ကာ ကုိုယ်ပုိုင်ဖိယှက်လေးနဲ့ပေါ့ ဖိလုိုက်.ယှက်လုိုက်နဲ့ လျှောက်လာခဲ့တာ နာရီဝက်ခန့်အရောက်မှာတော့ လမ်းကုိုမမြင်ရတော့ပဲ ရေအုိုင်ကြီး တခုကုိုပဲတွေ့လုိုက်ရပါတော့တယ် ဖြတ်လျှောက်လုိုက်တော့ ရေက ခါးလည်လောက်ရှိနေတယ်.. မလှည်းအောင် မနည်းလျှောက်နေရတယ် ကျနော်တုို့က ပွင့်ဘိနပ်လည်းမပါ နောက်ကလူတွေက တစ်ယောက်ပြီးတစ်ယောက် ကျနော့်ကုိုကျော်တက်ကြပေါ့.. လုံးကြွယ်ကတော့ စက်လှေမမှီမှာဆုိုး၍ ထင်တယ်ရှေ့က တုတ်ခြေတင်ပြီးသွားနင့်ပြီ ကျနော်လည်း လျှာထွက်မတတ် အနောက်ကလုိုက်နေရပြီပေါ့..\nရွံ့တွေဗွက်တွေ..ရေတွေကုို ဖြတ်လျှောက်ရင်း မုိုးတိတ်သွားတာတောင် သတိမထားမိပါ.. တောင်းကုန်းလေးတခုမှာ နားမယ်လုို့လုပ်ခါမှ မထင်မရှား ဆုိုင်းဘုတ်လေးက ကြိုဆုိုပါ၏တဲ့.. အော်အခုမှပဲ ရောက်ပါပေါ့လား ညောင်ပင်က စက်လှေဆိပ်လုို့ .. သက်ပြင်းချမိပါတော့တယ်… လုံးကြွယ်စောင့်နေတဲ့ ဆုိုင်ထဲမှာပဲ ဆုိုင်ရှင်က မီးဖုိုပေးလုို့ မီးလုံရေနွေးသောက်နဲ့ ခေါက်ဆွဲစားရင်း အနောက်ကတဖွဲ့ကုိုစောင့်နေရင်းပေါ့ ..သိပ်မကြာလုိုက်ပါ.. စက်လှေဆိပ်က အော်သံကြားရေလေပြီ ရီးသည်တွေ ထွက်မယ်.. ဒီတော့ သူ့အိပ်ကုိုယ့်အိပ်လေးစွဲပြီး တောင်ကုန်းအောက်ဆင်းကာ စက်လှေပေါ်တက်ကြပါတော့တယ်.. ချောင်းလေးက သိပ်ကျယ်ပါ စက်လှေတစ်စီး မောင်းနုိုင်ရုံတာတာပဲ.. စက်လှေလည်းစထွက်ရော ရာသီဥတုက သာယာနေပြီမုို့.. လက်စွဲတော်လေးထုတ်ပြီး ဒီရုိုက်ဟုိုက်ရုိုက်ပေါ့.. တသွင်သွင် စီးဆင်းနေတဲ့ ချောင်းရေနောက်ကျိကျိ နဲ့အတူ ကျနော်တုို့စက်လှေလေးက ဟုိုဘက်ကမ်းကပ်လုိုက် ဒီဘက်ကမ်းကပ်လုိုက်ပေါ့..\nချောင်းဖျားပုိုင်းမုို့ထင်ပါသည် သစ်ရိပ်တောရိပ်ကတော့ ကောင်းသား တခါတခါ အနားကပ်မှ ထပျံတဲ့ ကျေးငှက်တုို့လည်းရှိသေး.. တဖြေးဖြေးနဲ့ ချောင်းကလည်းနဲနဲကျယ်လာ သစ်ပင်ကြီးတွေကလည်း မြင်သာဆုိုတော့ တွေ့ပါပြီဗျာ သစ်ခုိုးထုတ်သူတွေ.. ခုိုးသာတော့ခုိုးပါ ဒါမဲ့စည်းကမ်းလေးတော့ ရှိစေချင်ပါတယ်.. လွှခုိုးစွဲထားတဲ့ သစ်စတွေကုို ချောင်းထဲမှာပဲ ပစ်ချထားကြတယ်လေ.. ချောင်းကျယ်လာလေ သစ်ပုံသစ်စတွေက ချောင်းထဲပစ်ချထားတဲ့ ဟုိုတပုံဒီတပုံကများလာလေပေါ့.. ခရီးသွားဖော်တယောက်က ပြောပါတယ် နွေရာသီဆုို ကုန်းပေါ်လမ်းမှာ ကားဆုိုင်ကယ်ပေါက်တယ်တဲ့.. အခုမုိုးဆုိုတော့ စက်လှေလေး ဒုံးဒုံးဒုိုင်းဒုိုင်းနဲ့ပေါ့.. ပြန့်ပုိုင်းလေးလည်းရောက်လာလေ မြေနီနီကျောက်ခဲတွေက ချောင်းထဲထိ တရှိန်ထုိုး ထုိုးဆင်းလုို့.. ဘယ်လောက်ထိမြေဇာတွေ ချောင်းထဲကုိုပစ်သလဲဆုိုရင် စက်လေတောင် မမောင်းနိုင်တော့လုို့ အားလုံးဝုိုင်းတွန်းရတဲ့အထိပေါ့ .. စီးတခါ တွန်းတလှည့်ပေါ့ ဆယ်ဇင်းရောက်ဖုို့ နှစ်နာရီလောက်အလုို တနေရာအရောက်မှာတော့ ရေလမ်းကြောင်းပြောင်းလုို့ အနိမ့်ပုိုင်းက ရွာဦးကျောင်းနဲ့ စေတီဘုရား ရေပတ်လည် ၀ုိုင်းနေတဲ့အထိပါ..\n၀ိသမလောဘသားတုို့ကြောင့် အဆိပ်သင့်နေတဲ့ ဥရုမြစ်\nရေပြင်ကျယ်ချောင်းအလယ်က မောင်းလာတဲ့စက်လေ ဘယ်ကုိုကြည့်ကြည့် တူးနေလုိုက်ကြတဲ့ ရွေမြောတွေက အပြိုင်ဆုိုင်ပေါ့ မကြာမှီကမ်းစပ်ထိပ်တခုမှ လူအုပ်ကြီးက စီးလုို့ကြိုနေပြီ ရောက်ပါပြီဆယ်ဇင်းဌာနေ… ဆုိုင်ကယ်..ကယ်ရီ အော်သူအော် တည်းခုိုးခန်းအော်သူအော်..ကျနော်တုို့လည်း ဖြတ်လျှောက်လာခဲ့ရာ ဥရုချောင်းကုို ဖြတ်ဆောက်ထားတဲ့ ကားဆုိုင်ကယ် မောင်းနင်နုိုင်တဲ့ သစ်သားတံတာကြီးပါ တံပေါ်တက်လုိုက်စဉ်မှာ ကျနော်တုို့ တက်လုိုက်တဲ့ ကမ်းဘက်ခြမ်းက ကချင်ပြည်နယ်မှ နုတ်ခွန်းဆက်ပါ၏တဲ့ တံတားဟုိုဘက်ကုို ဖြတ်လျှောက်သွားတော့ စစ်ကုိုင်းတုိုင်းမှ ကြိုဆုိုပါ၏တဲ့…ဒီလုိုနဲ့ စစ်ကုိုင်းတုိုင်း ဆယ်ဇင်းမှာ တညတာအိပ်လုိုက်ကြပါသည်။\nမြူခုိုးတဝေေ၀နဲ့ ရတနာမြေဟာ အာရုံဦးအလှမထူးတဲ့အပြင် ဆူညံနေတဲ့ .. စကားသံ ကားသံတွေနဲ့အတူ သူသူငါငါလူပ်လူပ်ရွရွ ဈေးဝယ်သူရောင်းသူ ရွေတူးသွားမယ့်သူများက ဟုိုတစုသည်တစု.. လုံးကြွယ်နဲ့ ကျနော်လည်း ဗုိုက်ကလေးဖြေ့လုို့ အပြေးချီလုိုက်ကြပြီ ဦးအာလောက ကျောင်းတုိုက်ဆီသုို့..\nကံကောင်းထောင့်မှစွာပဲ ဘုန်းဘုန်းကလည်း ကျောင်းမှာအစဉ်သင့် လာရင်းကိစ္စကုိုပြောပြလုို့ ဘုန်းဘုန်းကဆုိုင်ကယ်စီပေး မယ်ငါ့ကောင်လေးတွေ ရှိတယ်ဆုိုပြီး ဆုိုင်ကယ်သမားမရောက်လာမှီ ရှေးဟောင်းနောင်းဖြစ် ပုရပုိုက်အကြောင်း ဘုရားဟောင်းအကြောင်း ပြောကြဆုိုကြပေါ့… ဆယ်ဇင်းနယ် တလျှောက်မှာတော့ ရှေးဟောင်းစေတီတွေ အများမပြားပါ ဒါမဲ့အထင်ကရရှိလှတဲ့ စော်ဘွာတွေတည်ခဲ့တဲ့ ပန်ချယ်စေတီ နဲ့ ရာလားတီး ရှေးဟောင်းစေတီတုို့ကုိုတော့ ပြန်လည်ပြုပြင် ထပ်မံတည်ထားပြီ ဖြစ်တဲ့အကြောင်း ဘုန်းဘုန်းကပြောပါတယ်.. ပန်ချယ်စေတီကတော့ လယ်ကွင်းတွေရဲ့ အလယ်မှာ ထီးထီးအဖြစ်ဝေးက မြင်နုိုင်ပါတယ်.. ထုိုလယ်ကွင်းတွေကတော့ တပ်မတော်လယ်စုိုက်ခင်း တွေပဲဖြစ်ပါတယ် ဒါကြောင့် သမုိုင်းဝင် ရှေးဟောင်းစေတီကုို တာဝန်ကျ ဗုိုလ်မှူးက ဦးစီပြီး ရွာသားတွေနဲ့ အတူ ပြန်တည်ခဲ့တယ်လုို့ ဆိုပါတယ်.. သမုိုင်းဝင်ဘုရားမုို့ လယ်ကွင်းတွေအလယ်မှာ ထီးထီးကြီးအဖြစ်နေတာပါ..\nရာလားတီး ရွှေစင်းတုတော် ၅ဆူနှင့် စော်ဘွား သံမောက်ဓါးရရှိတဲ့ ရှေးဟောင်းဘုရား\nရာလားတီး ရွာဦးမှာရှိတဲ့ ရှေးဟောင်းစေတီကြီးကတော့ ညောင်ပင်ကြီးကမြိုထားပြီး ဌာပနာပြိုကျနေရာက ဘုရားဆင်းတုတော်တွေကုို တွေ့ ရှိရတယ်လုို့ဆုိုပါတယ်။ ထူးခြားသာက ဘုရားဆင်းတုတော်တွေထဲမှာ ဘုရားငါးဆူက ရွှေသားစစ်စစ်နဲ့ဖြစ်ပြီး ရှေးစော်ဘွားများဆောင်းတဲ့ သံခမောက်တလုံး ဓါးတလက်ပါ ရရှိတယ်လုို့ ဘုန်းဘုန်းကပြောပါတယ်.. ကျနော်လည်း ဘုန်းဘုန်းဓါတ်ပုံမရုိုက်ထားဘူးလား လုို့မေးတော့ .. အေးရုိုက်ထားတယ်.. သူပြန်ရှာတယ် နောက်သတိရသွားပုံပေါက်တယ် ကသာမြို့က ရုံပုိုင်လင်းမယားလာတုန်းက ရချင်တယ်ဆုိုလုို့ လူလုိုက်ပါတယ်တဲ့ …ကဲ့.. ကျနော်တုို့ သျှမ်းနီတွေများ ရက်ရောလုိုက်ပုံ… ကုိုယ့်လူတွေအတွက် ပြစရာလေးတောင် မထားလုိုက်ကြဘူး… ဘုန်းဘုန်းကဆက်ပြီး ငါပြောလုိုက်ဦးမယ်.. မောင်..မင်းကုို… ငါ..ဒီကျောင်းမရောက်ခင် ဒီကျောင်းနာမည်က တုိုင်းမှူး မြင့်စုိုးတက်တော့ ရွှေပြည်မြင့်တဲ့.. တခါ တုိုင်းမှူးသာအေး တက်လာပြန်တေ့ာ ရွှေပြည်အေးတဲ့ နောက်တယောက်တက်လာရင် ဘာဖြစ်ဦးမယ်မသိပါဘူးကွာလုို့ ဆိုတော့.. စောစောက စော်ဘွားခမောက် ဓါတ်ပုံမရလုို့စိတ်မကောင်း ဖြစ်နေရတာ.. အခုတော့ ငုိုအားထက် ရေးအားသန်ခဲ့ရပါတယ်….\nဘုန်းဘုန်းကပဲ.. အေး.. မင်းတုို့ဆက်သွားမဲ့ နေရာမှာ.. နောင်ပုိုအောင် ဆုိုတာရှိတယ်.. အဲ့ဒါ..နောင်ပုိုအောင် မဟုတ်ဘူး.. ငါတုို့သျှမ်းနီလုိုက နောင်ပူအောင် နောင်ဆုိုတာ အင်း ပူအောင် ဆုိုတာ ပူဆုိုတာက “အဖုိုး” အောင်ကနာမည် .. အဲ့ဒါကုို ဘာမသိညာမသိတဲ့ ကောင်တွေရောက်လာပြီး နာမည်ဖျက်ချင်တော့ နောင်ပူအောင်လုို့ခေါ်တော့ အပူအပင် အပင်များတယ်ဆုိုပြီး အပုိုအစာများအောင် နောင်ပုိုအောင်ပြောင်းတယ်ဆုိုပြီ လုပ်ကြပြန်ရော … တခါ ငါတုို့က ဆုိုင်းနမ့် လုို့ခေါ်တယ် ဆုိုင်းဆုိုတာ သဲ နမ့်ကရေ သူတုို့ လာပြန်ပြီ.. သျှမ်းတ၀က် ဗမာတ၀က်ဖြစ်အောင် သဲနမ့်..တဲ့ ငါတုို့ ပုတ်ဆေ လုို့ခေါ်တယ် သူတုို့က လုပ်ပြန်ပြီ ပုတ်သုိုတဲ့.. မကောင်းကုန်တော့ဘူး ငါတုို့သျှမ်းနီတွေငြိမ်ခံနေတော့..ဟုစိတ်မကောင်းစွာပြောပြီး… အားလုံး .. တိတ်စိတ်နေချိန်မှာပဲ ဆိုင်ကယ်သံကြားလုိုက်ရပါသည်။ လာကြိုသူများ…\nကျနော်နဲ့ လုံးကြွယ်လည်း ဘုန်းဘုန်းအား ရှစ်ခုိုးပြီး ဆုိုင်ကယ်နောက်ကုို လက်စွဲတော်ကုိုင်ပြီး လုိုက်ကြလေသည်။ ဥရုချောင်းကြီးနဲ့ လာဆုံတဲ့ ချောင်းတခုနားမှာတော့ ထုိုချောင်းငယ်ကုိုဖြတ်ကာ ချောင်းဆုံ ချောင်းကူးတံတား ဆုိုပြီးဆောက်နေပါတယ် မပြီးသေးလုို့ ဘော့ကူတုို့ကနေ ကူရပါတယ်..တဖက်ကုိုရောက်တော့ လမ်းတလျှောက် လယ်ကွင်းဆုိုလုို မယ်မယ်ရရ မရှိတော့ပါ.. အားလုံးရွှေတွင်းတွေကြီး ဖြစ်ကုန်ပါသည်။ စက်မျှောကြီးများဟာလည်း လမ်းဘေးဝဲယာတလျှောက်.. အပြိုင်အဆုိုင်ပါ.. မြေတူးစက်ကြီးများဟာလည်း ရောင်စုံပန်းတွေလုို အ၀ါအစိမ်း အနီအပြာ အရောင်စုံနဲ့အတူ အနားမပေးတူးနေကြပါတယ်..\nဒီလုိုနဲ့ ကျနော်တုို့လည်း ပန်ချယ်ဘုရားစေတီရော၊ ရာလားတီးစေတီဟောင်း ကုိုလည်း ဓါတ်ပုံတွေရုိုက်ပြီး ပြန်အလာ လမ်းမှာတော့ မြန်မာပြည်မြို့ကြီးများမှာတောင် မတွေ့ရသေးတဲ့ ဘက်ဖုိုးမြေးတူးစက်ကြီးများ အသစ်စက်စက်တွေကုို ရောင်းရန်လုို့ရေးထားတဲ့ ခြံဝန်းကြီးထဲမှာ ခြောက်စီးခုနှစ်စီးထားပြီ ရောင်းနေတဲ့နေရာသုံးခုလောက်လည်း တွေ့ခဲ့ရပါသည်။ မြေတူးစက်များပြုပြင်ရေး ဆုိုတဲ့ ဆုိုင်းဘုတ်တွေကလည်း လမ်းတလျှောက်အပြည့်.. နောင်ငါးနှစ်လောက်များကြာရင် ဒီဒေသခံတွေ ဘာလုပ်စားကြပါ့မလဲ လုို့လည်းတွေးရင်း ဒီလောက် သဘာဝပတ်ဝန်းကျင် ပျက်ဆီးနေတာကုို နုိုင်ငံတော်က မသိကျိုးကျွန်ပြုရက်လေခြင်း.. NGO လုိုခေါ်တဲ့ အစုိုးရအမဟုတ်သော အဖွဲ့အစည်းများဖြစ်တဲ့ သဘာဝပတ်ဝန်းကျင် ထိမ်းသိမ်းရေးအဖွဲ့တုို့ မြစ်ချောင်းအင်းအုိုင်များဆုိုင်ရာ.. ဆရာတွေလည်း ဘယ်ရောက်နေပါလိမ့်လုို့ တွေးရင်း တည်းအိမ်ရောက်လာလုို့ တညသာအိပ်စက်လုိုက်ရလေပြီ…\nနောက်တရက် နံနက်လင်းလုို့ စက်လှေစီးကာ နန်တောသုို့ ဆုန်ဆင်းကြလေသည်။ စီးမြဲစီးဆဲစီးဆင်းဖြစ်တဲ့ ဥရုမြစ်ကြီးကုို ဥဒဟုိုဖြတ်မာင်းနေတဲ့ စက်လှေကြီးငယ်တွေ ဟာတေ့ာ သစ်ဝါးဖောင်များ သယ်ဆာင်ပြီးပြေားဆွဲတာကုို မတွေ့ရပဲ ဓါတ်ဆီ၊ ဒီဇယ်ပေပါများ ပြည့်ညှပ် တင်ဆောင်လုို့ မောင်းနင်နေတာကုိုပဲတွေ့ရပါတယ်..\nနောက်ဖက်က နုိုးထလာတဲ့ ကျားမြို့လေး နန်တော\nညနေပုိုင်းလောက်မှာတော့ ရောက်လေပါပြီ ရွှေနန်တောဆီ နန်တောသည် ဆိပ်ကမ်းမြို့ငယ်လေး တမြို့နှင့်တူပါသည်။ တုိုက်တွေကလည်း သုံးထပ် လေးထပ်နဲ့ ဒေသခံသျှမ်းနီတွေဟာ .. ထောသူထော မွဲသူမွဲ ကွဲသူကွဲပေါ့.. အမှန်အတုိုင်းပြောရပါလျှင် နန်တောသည် စံပြကျေးရွာလုို့ဆုိုပေ နုိုးထလာတဲ့ အနောက်ဖက်က ကျားမြို့လေးနဲ့တူပါသည်။\nကျနော်တုို့တည်းခုိုတော အိမ်မှာတော့အိမ်ရှင် ဇနီးမောင်နံသည် သျှမ်းနီတွေဧည့်ဝတ် ကျေတယ်ဆုိုတာ ဒီလုိုမျိုးလားလုို့တောင် မေးရမလုိုဖြစ်ပါသည်။ သျှမ်းနီကြိုက်တဲ့ မြစ်စိမ့်ချက် ဟင်းလော် ငါးအုံးတွေနဲ့ ပြန်ပြောရင်း သွားရည်များတောင်ကျမိ..\nထမင်းစားပြီး ရေနွေးသောက်ကြရင်း စကားစပ်မြီးလုို့ နွေတုန်းက နန်တော်မီးဟာ ဘယ်လုိုဖြစ်ပြီး စတင် မီးလာင်သလဲဗျ .. လုို့မေးတော့ အားလုံးလုိုလုိုပဲ .. ခပ် ပေါ့ပေါ့လေးပေါ့.. အရက်ဖုိုက အရက်ချက်ရောင်းတဲ့သူက စလောင်တာလေ.. သူ့အိမ်ဘေးမှာတော့ ဓါတ်ဆီရောင်းတဲ့ သူလည်းရှိတာပေါ့.. ဒီလုိုနဲ့ မေ့မေ့လျှော့လျှော့ပါ.. စလောင်တဲ့လူကုိုရော အရေးယူသလား ဆုိုတော့လည်း ဘယ်ရောက်နေမှန်းတောင် မသိ...။ အဲ့လူက ဘယ်နယ်ကလည်း ဆုိုပြန်တော့လည်း ရေရေရာရာမသိ.. ဒီနယ်ခံလား ဆုိုပြန်တော့လည်းမဟုတ် .. ဘယ်လုိုပဲဖြစ်ပါစေ လူခုိုးရင်ကျန်သေးတယ် မီးခုိုးပြီဆုိုရင်တော့ ဘာမှချန်မှာမဟုတ်ဘူး .. အားလုံးပြောင်မှာပဲလေလုို့.. ပြောပြီးကျနော်က စကားဖြတ်လုိုက်ပေါတော့တယ်..\nနန်တော ရွာထိပ်က ရွှေလုပ်ကွက်\nကျနော်ရဲ့ စိတ်ထဲမှာတော့ ..ဖားကန့်၊ စိမ့်မှု (ဆုိုင်းတောင်) တုို့ဟာ လူစီပြီလား.. ဈေးကွက်ကောင်းပြီလား ဆုိုရင် မီးလောင်ပြီ.. စုံစမ်းလုိုက်ရင် တနယ်တကျေးက အိမ်ငှါးလာလုပ်သူတွေ ဇာတိက ဘယ်ကမှန်းမသိ ဒီလုိုနဲ့ပဲ.. ဘယ်ကစလုို့ ဘယ်လုိုလောင်လည်း.. အဲ့ဒီလူ.. အခုဘယ်မှာလည်း.. ရုိုးရောရုိုးရဲ့လား တုို့မီးလား ရှို့မီးလားဆုိုတာကုို သျှမ်းနီတွေ လေ့လာစုံစမ်း ထောက်လှမ်း အကဲဖြတ်တဲ့သူ ဒါမှမဟုတ် အစုအဖွဲ့ဆုိုတာ မရှိပါ။.. ဘယ်လုိုပဲဖြစ်ဖြစ် သျှမ်းနီတွေဟာ ကျောက်စိမ်းထွက်တဲ့ နေရာမှာမွေး ကျောက်စိမ်း ထွက်တဲ့ နေရာမှာကြီးပြင်းလာပြီ သူများတွေကုိုအတုမယူ သတိမမှုတော့ သူများချမ်းသာသလောက် မချမ်းသာပါ ကုိုယ့်လူမျိုးအချင်းချင်း အသင်းအဖွဲ့ အုပ်စုနဲ့ အပြုသဘောဆောင် ပေါင်းသင်းဆက်ဆံတဲ့ အမှုအကျင့် အားအနည်းဆုံးလူမျိုးတွေပါ.. ဒါကြောင့်လည်း လူမျုိုးစုအငယ်လေးတွေရဲ့ နုိုင်စားမှုတွေ နဲ့အတူ.. မော်ကြာဘ၀နဲ့ သံတုိုင်လည်းတုို လူလည်းအုို ပေါက်ပြားလည်းကွဲ ဘိန်းလည်းစွဲပေါ့။... အခုရွှေထွက်ပြန်တော့လည်း .. အိမ်ဝင်းလည်းပြောင် လယ်လည်းပြောင်. ကြောပြောင်လူသား လူ့ငနွား မဖြစ်စေကြဖုို့တော့ လုိုလိမ့်မယ်လုို့.. တွေးမိရင်းတညာ ဘ၀ခရီးအတွက် အိပ်စက်အနားယူလေပြီ…\nနောက်ဖက်..ကျားများဆီသုို့ ခရီးသွားဧည့်သည် (အပုိုင်းတစ်-နှစ်) *"۩"*\nဆက်လက်၍ အပုိုင်း လေးသုို့ အားပေးကြပါရန်


ကျန်းမာရေးနှင့်အားကစားဝန်ကြီးဌာနသို့ မြန်မာနိုင်ငံဆိုင်ရာ အမေရိကန်ပြည်ထောင်စုသံရုံးမှ အမေရိကန်ဒေါ်လာ ၆၇,၅၀၀ တန်ဘိုးရှိ အထောက်အကူပစ္စည်းများ လှူဒါန်းခြင်း\n၂၀၂၀ ပြည့်နှစ် ဇူလိုင်လ ၂၉ ရက် မွန်းလွဲ ၂:၀၀ နာရီတွင် ကျန်းမာရေးနှင့် အားကစားဝန်ကြီးဌာန၊ COVID-19 ရောဂါ ကာကွယ်၊ ထိန်းချုပ်၊ ကုသရေးအတွက် အမေရိကန်ဒေါ်လာ ၆၇,၅၀၀ တန်ဘိုးရှိ အထောက်အကူပစ္စည်းများကို မြန်မာနိုင်ငံဆိုင်ရာ အမေရိကန်ပြည်ထောင်စုသံရုံးက ပေးအပ်လှူဒါန်းသည့် အခမ်းအနားအား ဆေးသုတေ သနဦးစီးဌာန (ရုံးချုပ်) ၌ ကျင်းပရာ မြန်မာနိုင်ငံဆိုင်ရာ အမေရိကန်ပြည်ထောင်စုသံရုံးမှ သံရုံးယာယီတာဝန်ခံ Mr. George Sibley နှင့် တာဝန်ရှိသူများ၊ ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်းနှင့် တာဝန်ရှိသူများ၊ USAID Myanmar နှင့် CDC တို့မှ တာဝန်ရှိသူများ တက်ရောက်ကြသည်။ ရှေးဦးစွာ သံရုံး ယာယီတာဝန်ခံ Mr. George Sibley က လှူဒါန်းရသည့် ရည်ရွယ်ချက်ကို ပြောကြားပြီး ကျန်းမာရေးနှင့်အားကစားဝန်ကြီးဌာနကိုယ်စား ဆေးသုတေသနဦးစီးဌာန ညွှန်ကြား ရေးမှူးချုပ် ပါမောက္ခဒေါက်တာဇော်သန်းထွန်းက ကျေးဇူးတင်စကား ပြန်လည်ပြောကြား ပါသည်။ ထို့နောက် မြန်မာနိုင်ငံဆိုင်ရာ အမေရိကန်ပြည်ထောင်စုသံရုံးမှ သံရုံးယာယီ တာဝန်ခံ Mr. George Sibley နှင့် စစ်သံမှူး Colonel Edward Evans တို့က အမေရိကန်ဒေါ်လာ ၆၇,၅၀၀ တန်ဘိုးရှိ Surgial masks နှင့် gloves တို့ကို ဆေးသုတေသနဦးစီးဌာန ညွှန်ကြားရေးမှူးချုပ်ထံ ပေးအပ်လှူဒါန်းရာ ကျန်းမာရေးနှင့် အားကစားဝန်ကြီးဌာနကိုယ်စား ညွှန်ကြားရေးမှူးချုပ်က လက်ခံရယူပြီး ဂုဏ်ပြု မှတ်တမ်းလွှာကို ပြန်လည်ပေးအပ်ပါသည်။ ဆက်လက်၍ စုပေါင်းမှတ်တမ်းတင်ဓာတ်ပုံ ရိုက်ကူးကြပြီး အခမ်းအနားကို မွန်းလွဲ ၂:၃၀ နာရီတွင် ရုတ်သိမ်းပါသည်။ အခမ်းအနား အပြီးတွင် Media များ၏ မေးမြန်းချက်များကို သံရုံးယာယီတာဝန်ခံ Mr. George Sibley နှင့် ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်း တို့က ပြန်လည်ဖြေကြားကြပါသည်၊၊\nဆေးသုတေသနဦးစီးဌာနသို့ အထက (၁) လမ်းမတော် (စိန့်ဂျွန်း) ကျောင်းသားဟောင်းများ (၁၉၇၉ ခုနှစ်) မိသားစုက ဒုတိယအကြိမ် အလှူငွေနှင့် စားသောက်ကုန်ပစ္စည်းများ လှူဒါန်းခြင်း\n၂၀၂၀ ပြည့်နှစ် ဇူလိုင်လ ၂၈ ရက် (အင်္ဂါနေ့) မွန်းလွဲ ၂:၀၀ နာရီတွင် အထက (၁) လမ်းမတော် (စိန့်ဂျွန်း) ကျောင်းသားဟောင်းများ (၁၉၇၉ခုနှစ်) မိသားစုက ကျန်းမာရေးနှင့်အားကစားဝန်ကြီးဌာန၊ ဆေးသုတေသနဦးစီးဌာနရှိ COVID-19 ရောဂါ ကာကွယ်၊ ထိန်းချုပ်၊ တိုက်ဖျက်ရေးလုပ်ငန်းများတွင် ကြိုးပမ်းဆောင်ရွက် နေကြသော ဝန်ထမ်းများကို ဂုဏ်ပြုသောအားဖြင့် ဒုတိယအကြိမ် အလှူငွေနှင့် စားသောက်ကုန်ပစ္စည်းများ ပေးအပ်လှူဒါန်းသည့် အခမ်းအနားကို ဆေးသုတေသန ဦးစီးဌာန (ရုံးချုပ်) ၌ ကျင်းပရာ ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်းနှင့် တာဝန်ရှိသူများ၊ အထက (၁) လမ်းမတော် (စိန့်ဂျွန်း) ကျောင်းသားဟောင်းများ (၁၉၇၉ ခုနှစ်) မိသားစုတို့ တက်ရောက်ကြ ပါသည်။\nရှေးဦးစွာ ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခ ဒေါက်တာဇော်သန်းထွန်းက ကြိုဆိုနှုတ်ခွန်းဆက်စကား ပြောကြားပါသည်။ ထို့နောက် အထက (၁) လမ်းမတော် (စိန့်ဂျွန်း) (၁၉၇၉) ခုနှစ် ကျောင်းသားဟောင်း များကိုယ်စား ဦးသန်းနိုင်က လှူဒါန်းရခြင်းနှင့် စပ်လျဉ်း၍ ရှင်းလင်းပြောကြားပြီး ဆေးသုတေသနဦးစီးဌာန ညွှန်ကြားရေးမှူးချုပ်ထံ ဒုတိယအကြိမ် အလှူငွေနှင့် စားသောက်ကုန်ပစ္စည်းများကို အလှူရှင်အသီးသီးက ပေးအပ်လှူဒါန်းကြရာ ညွှန်ကြားရေးမှူးချုပ်က လက်ခံရယူပြီး ဂုဏ်ပြုမှတ်တမ်းလွှာများကို ပြန်လည် ပေးအပ်ပါသည်၊၊\nဆက်လက်ပြီး အထက (၁) လမ်းမတော် (စိန့်ဂျွန်း) (၁၉၇၉) ခုနှစ် ကျောင်းသားဟောင်းများ၊ ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်း နှင့် တာဝန်ရှိသူများ အမှတ်တရ စုပေါင်းဓာတ်ပုံရိုက်ကူးပြီး အခမ်းအနားကို မွန်းလွဲ ၃:၀၀ နာရီတွင် ရုတ်သိမ်းပါသည်၊၊\nကျန်းမာရေးနှင့်အားကစားဝန်ကြီးဌာနသို့ US$ 43,000 တန်ဘိုးရှိ Negative Pressure Ambulance ကားများလှူဒါန်းခြင်း\n၂၀၂၀ ပြည့်နှစ် ဇူလိုင်လ ၁၆ ရက် နံနက် ၁၀:၃၀ နာရီတွင် တရုတ်ပြည်သူ့သမ္မတနိုင်ငံ Beijing Automotive Industry Holding Co., Ltd. (BAIC Group)၊ FOTON Motor Co., Ltd. နှင့် IME International Co., Ltd. တို့ပူးပေါင်း၍ ကျန်းမာရေးနှင့်အားကစား ဝန်ကြီးဌာန၊ Covid-19 ရောဂါကာကွယ်၊ ထိန်းချုပ်၊ တိုက်ဖျက်ရေးလုပ်ငန်းများတွင် အသုံးပြု ရန်အတွက် US$ 43,000 တန်ဘိုးရှိ Negative Pressure Ambulance ကားများ ပေးအပ် လှူဒါန်းသည့် အခမ်းအနားကို ဆေးသုတေသနဦးစီးဌာန (ရုံးချုပ်) ၌ ကျင်းပရာ မြန်မာနိုင်ငံ ဆိုင်ရာ တရုတ်ပြည်သူ့သမ္မတနိုင်ငံသံရုံးမှ စီးပွားရေးသံမှူး Mr. Tan Shu Fu နှင့်အဖွဲ့ဝင်များ၊ ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်းနှင့် တာဝန်ရှိ သူများ၊ BAIC Group၊ FOTON Myanmar Office မှ Chief Representative Mr. Zhang Xin Lei နှင့် ဝန်ထမ်းများ၊ IME International Co., Ltd မှ Chief Operating Officer ဒေါက်တာညီညီလတ်နှင့် ဝန်ထမ်းများ၊ ဖိတ်ကြားထားသော မီဒီယာများ တက်ရောက် ကြပါသည်။\nရှေးဦးစွာ မြန်မာနိုင်ငံဆိုင်ရာ တရုတ်ပြည်သူ့သမ္မတနိုင်ငံသံရုံးမှ စီးပွားရေးသံမှူး Mr. Tan Shu Fu က အမှာစကားပြောကြားပါသည်။ ထို့နောက် ကျန်းမာရေးနှင့်အားကစား ဝန်ကြီးဌာနကိုယ်စား ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခဒေါက်တာ ဇော်သန်းထွန်းက ကျေးဇူးတင်ဂုဏ်ပြုစကား ပြန်လည်ပြောကြားပါသည်။ ဆက်လက်၍ BAIC Group၊ FOTON Myanmar Office နှင့် IME International Co., Ltd မှ ဦးဆောင် ညွှန်ကြားရေးမှူး ဒေါက်တာညီညီလတ်က လှူဒါန်းရခြင်းနှင့် စပ်လျဉ်း၍ ရှင်းလင်းပြောကြား ပြီး ဆေးသုတေသနဦးစီးဌာန ညွှန်ကြားရေးမှူးချုပ်ထံ US$ 43,000 တန်ဘိုးရှိ Negative Pressure Ambulance ကားများ ပေးအပ်လှူဒါန်းရာ ညွှန်ကြားရေးမှူးချုပ်က လက်ခံရယူပြီး ဂုဏ်ပြုမှတ်တမ်းလွှာကို ပြန်လည်ပေးအပ်ပါသည်။\nထို့နောက် ဆေးသုတေသနဦးစီးဌာန ညွှန်ကြားရေးမှူးချုပ်၊ မြန်မာနိုင်ငံဆိုင်ရာ တရုတ်ပြည်သူ့သမ္မတနိုင်ငံသံရုံးမှ စီးပွားရေးသံမှူး Mr. Tan Shu Fu၊ BAIC Group၊ FOTON Myanmar Office မှ Chief Representative Mr. Zhang Xin Lei နှင့် IME International Co., Ltd. မှ Chief Operating Officer ဒေါက်တာညီညီလတ်၊ ဆေးသုတေသနဦးစီးဌာနမှ တာဝန်ရှိသူများ စုပေါင်း၍ အမှတ်တရဓာတ်ပုံ ရိုက်ကူးပြီး အခမ်းအနားကို နံနက် ၁၁:၃၀ နာရီတွင် ရုတ်သိမ်းပါသည်။ အခမ်းအနားအပြီးတွင် Media များ၏ မေးမြန်းချက်များကို တာဝန်ရှိသူများက ပြန်လည်ဖြေကြားကြပါသည်။\nကျန်းမာရေးနှင့်အားကစားဝန်ကြီးဌာနသို့ 2020 KOICA - MMKC Corporate Social Responsibility Program မှ Reagent, Surgical Gown နှင့် VTM များလှူဒါန်းခြင်း\n၂၀၂၀ ပြည့်နှစ် ဇူလိုင်လ ၁၃ရက်(တနင်္လာနေ့) မွန်းလွဲ ၃:၀၀ နာရီတွင် 2020 KOICA - MMKC Corporate Social Responsibility Program မှ ကျန်းမာရေးနှင့်အားကစား ဝန်ကြီးဌာန၊ Covid-19 ရောဂါကာကွယ်၊ ထိန်းချုပ်၊ တိုက်ဖျက်ရေးလုပ်ငန်းများတွင် အသုံးပြုရန် အတွက် Reagent, Surgical Gown နှင့် VTM များ ပေးအပ်လှူဒါန်းသည့် အခမ်းအနားကို ဆေးသုတေသနဦးစီးဌာန (ရုံးချုပ်) ၌ ကျင်းပရာ မြန်မာနိုင်ငံဆိုင်ရာ ကိုရီးယားသမ္မတနိုင်ငံသံရုံးမှ Mr. Hahm Jeonghan (Deputy Chief of Mission)၊ KOICA Myanmar Office မှ Chief Representative Ms. Lee Youn Soo နှင့် Deputy Representative Ms. Hwang Sulim၊ မြန်မာကိုအိကာအသင်း (MMKC) ဥက္ကဌ ဦးစန်းလွင်နှင့် အဖွဲ့ဝင်များ၊ ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်းနှင့် တာဝန်ရှိသူများ တက်ရောက်ကြ ပါသည်။\nရှေးဦးစွာ မြန်မာနိုင်ငံဆိုင်ရာ ကိုရီးယားသမ္မတနိုင်ငံသံရုံးမှ Mr. Hahm Jeonghan (Deputy Chief of Mission) နှင့် ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခ ဒေါက်တာဇော်သန်းထွန်းတို့က အမှာစကား ပြောကြားပါသည်။ ဆက်လက်၍ မြန်မာကိုအိကာ အသင်း (MMKC) ဥက္ကဋ္ဌ ဦးစန်းလွင်နှင့် KOICA Myanmar Office မှ Chief Representative Ms. Lee Youn Soo တို့က လှူဒါန်းရခြင်းနှင့် စပ်လျဉ်း၍ ရှင်းလင်း ပြောကြားပြီး ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်း ထံ ကိုရီးယားသမ္မတနိုင်ငံသံရုံးမှ Mr. Hahm Jeonghan (Deputy Chief of Mission)၊ KOICA Myanmar Office မှ Chief Representative Ms. Lee Youn Soo နှင့် မြန်မာကိုအိကာအသင်း (MMKC) ဥက္ကဋ္ဌ ဦးစန်းလွင်တို့က Reagent၊ Surgical Gown နှင့် VTM များကို ပေးအပ်လှူဒါန်းရာ ညွှန်ကြားရေးမှူးချုပ်က လက်ခံရယူပြီး ဂုဏ်ပြုမှတ်တမ်းလွှာ ပြန်လည်ပေးအပ်ပါသည်။\nထို့နောက် ဆေးသုတေသနဦးစီးဌာန ညွှန်ကြားရေးမှူးချုပ်နှင့် တာဝန်ရှိပုဂ္ဂိုလ်များ၊ မြန်မာနိုင်ငံဆိုင်ရာ ကိုရီးယားသမ္မတနိုင်ငံသံရုံးမှ Mr. Hahm Jeonghan (Deputy Chief of Mission)၊ KOICA Myanmar Office မှ Ms. Lee Youn Soo (Chief Representative) နှင့် မြန်မာကိုအိကာအသင်း MMKC ဥက္ကဋ္ဌ ဦးစန်းလွင်တို့ စုပေါင်း၍ အမှတ်တရဓာတ်ပုံ ရိုက်ကူးပြီး အခမ်းအနားကို မွန်းလွဲ ၃:၃၀ နာရီတွင် ရုတ်သိမ်းပါသည်။ အခမ်းအနားအပြီးတွင် Media များ၏ မေးမြန်းချက်များကို တာဝန်ရှိသူများက ပြန်လည်ဖြေကြားကြပါသည်။\nကျန်းမာရေးနှင့်အားကစားဝန်ကြီးဌာနသို့ ဗီယက်နမ်ဆိုရှယ်လစ်သမ္မတနိုင်ငံမှ အလှူငွေ USD 50,000 နှင့် The Bank of Investment and Development of Vietnam (BIDV) Yangon Branch နှင့် Mytel Telecom International Myanmar Co., Ltd တို့မှ Face Mask နှင့် အလှူငွေများလှူဒါန်းခြင်း\n၂၀၂၀ ပြည့်နှစ် ဇူလိုင်လ ၁၃ရက် (တနင်္လာနေ့) နံနက် ၁၀:၃၀ နာရီတွင် ဗီယက်နမ် ဆိုရှယ်လစ်သမ္မတနိုင်ငံနှင့် The Bank of Investment and Development of Vietnam (BIDV) Yangon Branch၊ Mytel Telecom International Myanmar Co., Ltd တို့မှ ကျန်းမာရေးနှင့် အားကစားဝန်ကြီးဌာန Covid-19 ရောဂါ ကာကွယ်၊ ထိန်းချုပ်၊ တိုက်ဖျက်ရေး လုပ်ငန်းများတွင် အသုံးပြုရန်အတွက် အလှူငွေနှင့် Face Mask များ ပေးအပ်လှူဒါန်းသည့် အခမ်းအနားကို ဆေးသုတေသနဦးစီးဌာန (ရုံးချုပ်) ၌ ကျင်းပရာ မြန်မာနိုင်ငံဆိုင်ရာ ဗီယက်နမ် ဆိုရှယ်လစ်သမ္မတနိုင်ငံ သံအမတ်ကြီး H. E. Mr. Ly Quoc Tuan နှင့် Senior Colonel Mr. Nguyen Thanh Dong၊ Commercial Counselor Ms. Vo Thi Ngoc Diep၊ Second Secretary များ ဖြစ်ကြသော Mr. Nguyen Van Trinh နှင့် Mr. Le Quang Hung၊ ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်းနှင့် တာဝန်ရှိသူ များ၊ Mytel Telecom International Myanmar Co., Ltd မှ Mr. Hoang Trung Thanh (Chief Executive Officer)၊ Ms. Pham Huyen Anh (Admin Director)၊ Mr. Nguyen Dinh Thinh (Segments & Marketing Director)၊ Bank of Investment and Development of Vietnam (BIDV) မှ Mr. Dang Hai Nha (CEO of Yangon Branch)၊ Mr. Nguyen Anh Hieu (Head of R & D)၊ Mr. Hoang Quoc Hoan (Deputy Head of Planning) တို့ တက်ရောက်ကြပါသည်။\nရှေးဦးစွာ မြန်မာနိုင်ငံဆိုင်ရာ ဗီယက်နမ်ဆိုရှယ်လစ်သမ္မတနိုင်ငံ သံအမတ်ကြီး H. E. Mr. Ly Quoc Tuan က လှူဒါန်းရခြင်းနှင့် စပ်လျဉ်း၍ ရှင်းလင်းပြောကြားပြီး ကျန်းမာရေးနှင့် အားကစားဝန်ကြီးဌာနကိုယ်စား ဆေးသုတေသနဦးစီးဌာန ညွှန်ကြားရေးမှူးချုပ် ပါမောက္ခ ဒေါက်တာဇော်သန်းထွန်းက ကျေးဇူးတင် ဂုဏ်ပြုအမှာစကား ပြန်လည်ပြောကြားပါသည်။ ထို့နောက်သံအမတ်ကြီး H. E. Mr. Ly Quoc Tuan က အလှူငွေ US$ 50,000/- ကို ဆေးသုတေသနဦးစီးဌာန ညွှန်ကြားရေးမှူးချုပ်ထံ ပေးအပ်လှူဒါန်းရာ ညွှန်ကြားရေးမှူးချုပ်က လက်ခံရယူပြီး ဂုဏ်ပြုမှတ်တမ်းလွှာကို ပြန်လည် ပေးအပ်ပါသည်။\nဆက်လက်ပြီး Mytel Telecom International Myanmar Co., Ltd မှ Mr. Hoang Trung Thanh (Chief Executive Officer) က US$ ၂၀,၀၀၀/- တန်ဘိုးရှိသည့် Face Mask များနှင့် US$ ၅,၀၀၀/- ကိုလည်းကောင်း၊ Bank of Investment and Development of Vietnam (BIDV) မှ Mr. Dang Hai Nha (CEO of Yangon Branch) က ကျပ် ၂,၀၀၀,၀၀၀/- (ကျပ်သိန်းနှစ်ဆယ်) ကိုလည်းကောင်း ပေးအပ်လှူဒါန်းကြရာ ညွှန်ကြားရေးမှူး ချုပ်က လက်ခံရယူပြီး ဂုဏ်ပြုမှတ်တမ်းလွှာများကို ပြန်လည်ပေးအပ်ပါသည်။\nထို့နောက် ဆေးသုတေသနဦးစီးဌာန ညွှန်ကြားရေးမှူးချုပ်၊ မြန်မာနိုင်ငံဆိုင်ရာ ဗီယက်နမ်ဆိုရှယ်လစ်သမ္မတနိုင်ငံ သံအမတ်ကြီး H.E. Mr. Ly Quoc Tuan၊ Mytel Telecom International Myanmar Co., Ltd နှင့် Bank of Investment and Development of Vietnam (BIDV) မှတာဝန်ရှိပုဂ္ဂိုလ်များ၊ ဆေးသုတေသနဦးစီးဌာနမှ တာဝန်ရှိသူများ စုပေါင်း၍ အမှတ်တရ ဓာတ်ပုံရိုက်ကူးပြီး အခမ်းအနားကို နံနက် ၁၀:၃၀ နာရီတွင် ရုတ်သိမ်းပါသည်။ အခမ်းအနားအပြီးတွင် Media များ၏ မေးမြန်းချက်များကို တာဝန်ရှိသူများက ပြန်လည် ဖြေကြားကြပါသည်။\nကျန်းမာရေးနှင့်အားကစားဝန်ကြီးဌာန၊ ဆေးသုတေသနဦးစီးဌာနသို့ ချစ်မေတ္တာဖောင်ဒေးရှင်းမှ အထောက်အကူပစ္စည်းများလှူဒါန်းခြင်း\n၂၀၂၀ ပြည့်နှစ် ဇူလိုင်လ ၁၀ ရက် (သောကြာနေ့) မွန်းလွဲ ၂:၃၀ နာရီတွင် ချစ်မေတ္တာ ဖောင်ဒေးရှင်းမှ ဥက္ကဋ္ဌဦးစိုင်းထွန်းကျော် ဦးဆောင်၍ Covid-19 ရောဂါကာကွယ်၊ ထိန်းချုပ်၊ ကုသရေးအတွက် ကြိုးပမ်းဆောင်ရွက်နေကြသော ကျန်းမာရေးနှင့်အားကစားဝန်ကြီးဌာန၊ ဆေးသုတေသနဦးစီးဌာနမှ ကျန်းမာရေးဝန်ထမ်းများအတွက် အထောက်အကူ ပစ္စည်းများဖြစ်သော Face Mask ၂၀၀၀၊ KN 95 Mask ၇၂၀၊ PPE ၃၀ နှင့် Glove ၆၀၀ တို့ကို လာရောက် ပေးအပ်လှူဒါန်းရာ ဆေးသုတေသနဦးစီးဌာန ညွှန်ကြားရေးမှူးချုပ်ကိုယ်စား ဒုတိယ ညွှန်ကြားရေးမှူးချုပ် (သုတေသန) ဒေါက်တာလှိုင်မြတ်သူ၊ ဒုတိယညွှန်ကြားရေးမှူးချုပ် (စီမံ/ဘဏ္ဍာ) ဒေါက်တာဇော်မြင့်နှင့် ညွှန်ကြားရေးမှူးများက လက်ခံရယူပြီး ကျေးဇူးတင်ဂုဏ်ပြု မှတ်တမ်းလွှာကို ပြန်လည်ပေးအပ်ပါသည်။\nကျန်းမာရေးနှင့်အားကစားဝန်ကြီးဌာန၊ ဆေးသုတေသနဦးစီးဌာနသို့ MEDICARE Health and Beauty Co., Ltd မှ အလှူငွေကျပ်ခြောက်သိန်းလှူဒါန်းခြင်း\n၂၀၂၀ ပြည့်နှစ် ဇူလိုင်လ ၁၀ ရက်နေ့ (သောကြာနေ့) နံနက် ၁၁:၃၀ နာရီတွင် COVID-19 ရောဂါ ကာကွယ်၊ ထိန်းချုပ်၊ ကုသရေးအတွက် ကြိုးပမ်းဆောင်ရွက်နေသော ကျန်းမာရေးနှင့်အားကစားဝန်ကြီးဌာန၊ ဆေးသုတေသနဦးစီးဌာနမှ ကျန်းမာရေးဝန်ထမ်းများ အား ဂုဏ်ပြုသောအားဖြင့် အလှူငွေကျပ်ခြောက်သိန်း (၆၀၀,၀၀၀/-) ကို MEDICARE Health and Beauty Co., Ltd မှ တာဝန်ရှိသူများက လာရောက်ပေးအပ်လှူဒါန်းရာ ဆေးသုတေသန ဦးစီးဌာန ညွှန်ကြားရေးမှူးချုပ်ကိုယ်စား ဒုတိယညွှန်ကြားရေးမှူးချုပ် (သုတေသန) ဒေါက်တာ လှိုင်မြတ်သူနှင့် ညွှန်ကြားရေးမှူးများက လက်ခံရယူပြီး ကျေးဇူးတင်ဂုဏ်ပြု မှတ်တမ်းလွှာကို ပြန်လည်ပေးအပ်ပါသည်။\nတာဝန်ခံမှုရှိသောသုတေသနဆောင်ရွက်ခြင်းနှင့် သုတေသနကျင့်ဝတ်ဆိုင်ရာသင်တန်း Responsible Conduct of Research (RCR) and Research Ethics Training Workshop ဖွင့်ပွဲကျင်းပခြင်း\n၂၀၂၀ ပြည့်နှစ် ဇူလိုင်လ ၇ ရက် နံနက် ၉:၃၀ နာရီတွင် တာဝန်ခံမှုရှိသော သုတေသန ဆောင်ရွက်ခြင်းနှင့် သုတေသနကျင့်ဝတ်ဆိုင်ရာ သင်တန်း Responsible Conduct of Research (RCR) and Research Ethics Training Workshop ဖွင့်ပွဲအခမ်းအနားကို ဆေးသုတေသနဦးစီးဌာန (ရုံးချုပ်)၌ ကျင်းပရာ ဆေးသုတေသနဦးစီးဌာန ညွှန်ကြားရေးမှူး ချုပ် ပါမောက္ခဒေါက်တာဇော်သန်းထွန်း တက်ရောက်၍ အဖွင့်အမှာစကား ပြောကြားပါသည်။ အဆိုပါအခမ်းအနားသို့ ဆေးသုတေသနဦးစီးဌာနမှ ညွှန်ကြားရေးမှူးချုပ်၊ ဒုတိယညွှန်ကြား ရေးမှူးချုပ်များနှင့် ညွှန်ကြားရေးမှူးများ၊ ကျန်းမာရေးနှင့်အားကစားဝန်ကြီးဌာန သုတေသနကျင့်ဝတ်နှင့် ကျွမ်းကျင်မှုပိုင်းဆိုင်ရာ ဆန်းစစ်သုံးသပ်ရေးဘုတ်အဖွဲ့ (Institutional Review Board) များမှ တာဝန်ရှိသူများ၊ သင်တန်းပို့ချမည့်သူများ၊ သင်တန်းကြီးကြပ် ပံ့ပိုးမည့်သူများ၊ သင်တန်းတက်ရောက်မည့်သူများ စုစုပေါင်း (၅၄) ဦး တက်ရောက်ကြသည်။\nအဆိုပါသင်တန်းကို လူပုဂ္ဂိုလ်များပါဝင်သော သုတေသနများ ဆောင်ရွက်ရာတွင် သုတေသန ကျင့်ဝတ်၏ အရေးပါပုံကိုသိရှိစေရန်၊ အရည်အသွေးတာဝန်ခံနိုင်သော သုတေသနဆောင်ရွက် ခြင်းဆိုင်ရာ စွမ်းရည်မြင့်မားတိုးတက်လာစေရန်၊ ဆေးတက္ကသိုလ်နှင့် နှီးနွယ်တက္ကသိုလ်များ တွင် ကျင့်ဝတ်နှင့်ဂုဏ်သိက္ခာကို တန်ဖိုးထားသော သုတေသနယဉ်ကျေးမှု ထွန်းကားလာ စေရန်နှင့် လွဲမှားသောသုတေသန ဆောင်ရွက်ခြင်းအပြုအမူများကို တားဆီးနိုင်ရန် စသည့် ရည်ရွယ်ချက်များဖြင့် ဇူလိုင် (၇) ရက်နေ့ မှ (၁၁) ရက်နေ့အထိ ငါးရက်တိုင် သင်ကြား ပို့ချမည်ဖြစ်ပြီး၊ ကျန်းမာရေးနှင့်အားကစားဝန်ကြီးဌာနရှိ ဦးစီးဌာနအသီးသီးမှ သုတေသီများ၊ ပညာရှင်များ၊ ဆေးတက္ကသိုလ်များနှင့် နှီးနွယ်တက္ကသိုလ်များမှ သင်တန်းသား/သင်တန်းသူ (၃၀) ဦးတက်ရောက်ကြပါသည်။\nကျန်းမာရေးနှင့်အားကစားဝန်ကြီးဌာနသို့ ကမ္ဘာ့ကျန်းမာရေးအဖွဲ့က ရာသီတုပ်ကွေးရောဂါကာကွယ်ဆေးများ လှူဒါန်းခြင်း\n၂၀၂၀ ပြည့်နှစ် ဇူလိုင် ၁ ရက် (ဗုဒ္ဓဟူးနေ့) မွန်းလွဲ ၂:၃၀ နာရီတွင် ကမ္ဘာ့ ကျန်းမာရေးအဖွဲ့က ကျန်းမာရေးနှင့်အားကစားဝန်ကြီးဌာနသို့ ရာသီတုပ်ကွေးရောဂါ ကာကွယ် ဆေးများ လှူဒါန်းသည့် အခမ်းအနားကို ဆေးသုတေသနဦးစီးဌာန (ရုံးချုပ်) ၌ ကျင်းပရာ ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်းနှင့် တာဝန်ရှိသူများ၊ WHO Representative to Myanmar Dr. Stephan Paul Jost နှင့် တာဝန်ရှိသူများ တက်ရောက် ကြပါသည်။\nရှေးဦးစွာ ညွှန်ကြားရေးမှူးချုပ် ပါမောက္ခဒေါက်တာဇော်သန်းထွန်းက ကြိုဆိုနှုတ်ခွန်း ဆက် စကားပြောကြားပြီး WHO Representative to Myanmar Dr. Stephan Paul Jost လှူဒါန်းရခြင်းနှင့်စပ်လျဉ်း၍ ရှင်းလင်းပြောကြားပါသည်။ ထို့နောက် Dr. Stephan Paul Jost က Quadrivalent Influenza Vaccines 3100 Doses နှင့် Trivalent Influenza Vaccines 20,000 Doses၊ စုစုပေါင်း 23,100 Doses ကို ပေးအပ်လှူဒါန်းရာ ကျန်းမာရေးနှင့်အားကစားဝန်ကြီးဌာနကိုယ်စား ဆေးသုတေသနဦးစီးဌာန ညွှန်ကြားရေးမှူး ချုပ်က လက်ခံရယူပြီး ဂုဏ်ပြုမှတ်တမ်းလွှာကို ပြန်လည်ပေးအပ်ပါသည်။\nRead June 2020 Events ...


ဒီတစ်ပါတ် စိတ်ညစ်စရာတွေ အများကြီး ကြုံမိတယ်။ အလုပ်တွေကလည်း များတယ်၊ လူမှုဆက်ဆံရေး အဆင်မပြေတာလေးတွေလည်း ရှိတယ်၊ ကိုယ်ရေးကိုယ်တာ ခံစားမှုလေးတွေလည်း များတယ်၊ အိုင်တီလောကမှာ ဘာတွေ စိတ်ဝင်စား စရာ ကောင်းနေမှန်းတောင် မလေ့လာဖြစ်တဲ့ အချိန်ပေါ့။\nဒီအချိန်မှာ လေးစားမိတဲ့ လူငယ် ကဗျာဆရာမလေး တစ်ယောက်ဆီကနေ Group ဖွဲ့ပြီး ပို့လိုက်တဲ့ အီးမေးလ်လေး တစ်စောင် ရောက်လာတယ်။ ဖွင့်ဖတ်မိတော့\n“ကျေးဇူးပြုပြီးတော့ ဒီဝဘ်ဆိုက်လေးကို သွားဖတ် ကြည့်လိုက်ကြပါလား... အကျိုး မယုတ် စေရပါဘူး...း)” ဆိုတဲ့ အညွှန်း နဲ့အတူ .....\n[Fri, 29 Aug 2008] Get RSS Here! [More... ]\nမြန်မာနိုင်ငံ သတင်းဂျာနယ်ဈေးကွက်၏ ထိပ်တန်း ငါးစောင်အတွင်းပါဝင်သော7Day သတင်း ဂျာနယ်ကို မကြာမီ အင်တာနက်ဂျာနယ်ကဲ့သို့ အွန်လိုင်း ဖတ်ရှု့နိုင်တော့မည်ဖြစ်ကြောင်း7Day News Journel, Internet Journel,7Day Sport နှင့် People မဂ္ဂဇင်းတို့အား ထုတ်ဝေနေသော Imforithm-Maze ကုမ္ပဏီ၏ မန်နေဂျင်း ဒါရိုက်တာ ဦးသောင်းစုငြိမ်းက အွန်လိုင်းမှ တဆင့် တရားဝင် ပြောကြားလိုက်သည်။\n“7 Days ဂျာနယ်လည်း အွန်လိုင်း လုပ်တော့မှာပါ၊ မကြာမီ လာမည်ပေါ့ ဗျာ” ဟု ဦးသောင်းစုငြိမ်းက ပြောသည်။ Myanmar Imforithm-Maze ကုမ္ပဏီသည် အပတ်စဉ်ထုတ်၊ လစဉ်ထုတ် စာစောင်များနှင့်အတူ မြန်မာနိုင်ငံ၏ ပထမဆုံးသော www.planet.com.mm web portal ကြီးကို လွှင့်တင်ထားသည့် ကုမ္ပဏီလည်း ဖြစ်သည်။\nယခု အွန်လိုင်း စတင်ဖတ်ရှု့နိုင်ပြီဖြစ်သော အင်တာနက်ဂျာနယ်သည် .....\n[Thu, 28 Aug 2008] Get RSS Here! [More... ]\nသတင်းထောက် ဘ၀တုန်းက အတွေ့အကြုံလေးတွေ ပြန်ရေးမလား စဉ်းစားတော့ လွန်ခဲ့တဲ့ ၇ နှစ် ၈ နှစ်က အကြောင်းလေး သတိရမိလို့ ခပ်လွယ်လွယ်ခေါင်းစဉ်လေး ပေးပြီး ရေးလိုက်မိတာပါ။\nအဲဒီတုန်းက ကျွန်တော်က မန္တလေးမြို့ အခြေစိုက် သတင်းစာ တစ်စောင်ရဲ့ အကျိုးဆောင် သတင်းထောက်လေး ပေါ့။ အမေ့ဘက်က အဘွားရဲ့ ရပ်ဆွေရပ်မျိုး မြင်းခြံသား ဗိုလ်မှူးကြီး တစ်ဦးကလည်း ၀န်ကြီးဌာနတစ်ခုမှာ ဒု-၀န်ကြီး တာဝန် ယူနေတဲ့ အချိန်ပေါ့။ ရေစက်ဆုံချင်တော့ သူရဲ့ အထက်အညာ ခရီးစဉ် တစ်ခုမှာ ကျွန်တော်က သတင်းလိုက်ယူ ဖြစ်တယ်။\nမုံရွာ အထက်အညာ ခရီးစဉ် တစ်လျောက် သူနဲ့အတူ လိုက်ရတယ်။ တစ်နေကုန် သူ့ဘေးမှာ ဓါတ်ပုံရိုက်လိုက်၊ ဘာတွေပြောလဲ လိုက်မှတ်လိုက်ပေါ့။ သိတဲ့အတိုင်းပဲ သတင်းရေးတော့ “..လိုအပ်သည်များကို .....\n[Thu, 17 Jul 2008] Get RSS Here! [More... ]


ရနံ့ကပါ လူကို အကျိုးပြုစေတဲ့ ကော်ဖီသောက်သုံးခြင်း - Knowledgeworms\nAugust 7, 2021 August 7, 2021 AuroraLeaveaComment on ရနံ့ကပါ လူကို အကျိုးပြုစေတဲ့ ကော်ဖီသောက်သုံးခြင်း\nကျွန်တော်တို့ နေ့စဉ် သောက်သုံးနေတဲ့ ကော်ဖီဟာ ကျန်းမာရေးကို အလွန် အထောက်အကူ ဖြစ်စေပါတယ်။\nဥပမာအားဖြင့် နာကျင်ရောင်ရမ်းမှုများကို လျော့ကျ သက်သာစေတဲ့ အစွမ်းသတ္တိရှိပြီး အမျိုးအစား ၂ ဆီးချိုရောဂါ ဖြစ်နိုင်ချေကိုပါ လျှော့ ချ ပေးနိုင်ပါတယ်။\nကင်ဆာနှင့် အသဲ နှင့် ဆက်စပ်သည့် ရောဂါများကိုလည်း လျှော့ချပေးနိုင်ပြီး နှလုံး သွေးကြောကျဉ်း ရောဂါနှင့် လေဖြတ်ခြင်း ဖြစ်နိုင်ချေများကိုလည်း လျှော့ချပေးပါတယ်။\nဒီလို အကျိုးကျေးဇူး အများစုဟာ ကော်ဖီကို သောက်သုံးခြင်းကနေ ရရှိလာကြတာ ဖြစ်ပါတယ်။\nဒါပေမယ့် ကော်ဖီရဲ့ ရနံ့ဟာ သင့်ရဲ့ နေ့စဉ် အလုပ်လုပ်နိုင်စွမ်းအားကို မြှင့်တင်ပေးရင် ဘယ်လို ဖြစ်မလဲ? တကယ်လို့ ကော်ဖီမှာ အနံ့ ပါမလာဘူးဆိုရင် ဘယ်လိုဖြစ်မလဲ?\nပတ်ဝန်းကျင်နှင့် သက်ဆိုင်သည့် စိတ်ပညာဂျာနယ်တခုတွင် ဘွဲ့ရစီမံခန့်ခွဲမှု အရည်အချင်းစစ် စာမေးပွဲ (GMAT) ဖြေဆိုခွင့်ရရှိသည့် စီးပွား ရေး ကျောင်းသား ၁၁၄ ယောက်ကို လေ့လာခဲ့သည့် လေ့လာမှု တခု၏ ရလဒ် ကို ဖော်ပြခဲ့ပါတယ်။\nအက္ခရာ သင်္ချာ စာမေးပွဲအတွက် မေးခွန်း ၁၀ ခု အတွက် အဖွဲ့တဖွဲ့ကို ကော်ဖီအနံ့တို့ဖြင့် ဖြည့်ထားသည့် အခန်းအတွင်းမှာ ဖြေဆိုခိုင်းပြီး အခြား အဖွဲ့ကိုတော့ ကော်ဖီရနံ့မရှိသည့် အခန်းတွင် ဖြေဆိုစေပါတယ်။\nဖြေဆို အပြီးမှာ Starbucks ကော်ဖီ ရနံ့သင်းနေတဲ့ ပတ်ဝန်းကျင်ရှိသည့် အခန်းတွင် ဖြေဆိုသည့် အဖွဲ့မှာ အခြားအဖွဲ့ထက် သိသိသာသာ အမှတ်ပိုကောင်းနေတာကို လေ့လာ တွေ့ရှိရပါတယ်။\n၎င်းတို့၏ ပြောပြချက်အရ သူတို့ဟာ အခန်းထဲသို့ ဝင်လိုက်တာနဲ့ ကော်ဖီနံ့သင်းသင်းကို ခံစားရပြီး မှတ်ဥာဏ်ပို အာရုံစိုက်နိုင်ပြီး သင်္ချာ ပြ သနာတွေကို ဖြေရှင်းဖို့ ပိုပြီး အဆင့်သင့် ဖြစ်မယ်လို့ ခံစားရကြောင်း သိရပါတယ်။\nအဆိုပါ ကျောင်းသားများဟာ ကော်ဖီရနံ့ကြောင့် ပိုမိုမြင့်မားတဲ့ မျှော်လင့်ချက်ကို ဖြစ်ပေါ်စေတဲ့အတွက် စိတ်ပညာအရ placebo effect လို့ခေါ်တဲ့ အတုအယောင် သက်ရောက်မှု တခုကို ဖန်တီးနိုင်ခဲ့သည်မှု ထင်ရှားပါတယ်။\nနောက်ထက် ဖြစ်နိုင်တာကတော့ ၎င်းတို့၏ ယခင်က ကော်ဖီသောက်သုံးတဲ့ အတွေ့အကြုံအရ ကော်ဖီဟာ နိုးကြားမှုကို မြှင့်တင်နိုင်တဲ့ ခံ စားမှုကို ရနိုင်သည်ဆိုသည့် စိတ်ကြောင့် ကော်ဖီရနံ့ကို ရရှိသည့်အခါ တကယ်သောက်သည့်အလား အကျိုးကျေးဇူးကို ရရှိတာလည်း ဖြစ်နိုင်ပါတယ်။\nကဖင်းဓာတ် အမှန်တကယ် မရှိဘဲနှင့်ပင် ဒီဖြစ်ရပ်မှာ ကျောင်းသားများ၏ စိတ်ပိုင်းဆိုင်ရာ လုပ်ဆောင်နိုင်စွမ်းကို တိုးတက်စေနိုင်ခဲ့တာပဲ ဖြစ်ပါတယ်။\nယခင်တုန်းကလည်း အိပ်ရေးမဝသည့် ကြွက်များဟာ ကော်ဖီရနံ့ကို ရရှိသည့်အခါ ပင်ပန်း နွမ်းနယ်မှုနှင့် သက်ဆိုင်သည့် စိတ်ဖိစီးမှုများကို သက်သာစေနိုင်ကြောင်း သိပ္ပံရှင်များက တွေ့ရှိခဲ့ပါသေးတယ်။\nကဖိန်းဓာတ်ပါဝင်တဲ့ ကော်ဖီတွေကို အလွန်အကျွံသောက်သုံးတာကတော့ ကျန်းမာရေးနှင့် မညီညွတ်ဘဲ နှလုံးရပ်တာမျိုးတွေ ဖြစ်နိုင်ပါတယ်။\nဩစတေးလျ သုတေသီများအဆိုအရ တနေ့ကို ကော်ဖီ ၆ ခွက်နှင့် အထက် သောက်သုံးခြင်းဟာ နှလုံးနှင့် သက်ဆိုင်တဲ့ ရောဂါတွေရရှိဖို့ ၂၂ ရာခိုင်နှုန်း မြင့်တက်စေတယ်လို့ သိရပါတယ်။\nကော်ဖီ တခွက်တွင် ကဖိန်းဓာတ် ၇၀ မှ ၁၄၀ မီလီဂရမ်လောက် ပါဝင်ပါတယ်။ သုတေသီများကတော့ တနေ့လျှင် ကဖိန်းဓာတ် ၄၀၀ မီလီ ဂ ရမ်နှင့် အောက် သောက်သုံးခြင်းဟာ အကောင်းဆုံး ဖြစ်တယ်လို့ အကြံပြုထားပါတယ်။\nဒါ့ကြောင့် တနေ့ ကော်ဖီ ၃-၄ ခွက်ထက် မပိုအောင် သောက်သုံးတာဟာ ကျန်းမာရေး အကျိုးကျေးဇူးများကို ရရှိမယ့် အပြင် အပိုဆုအဖြစ် ကော်ဖီရနံ့မှ နေပြီး စိတ်ခွန်အားများကိုပါ ရရှိနိုင်မှာ ဖြစ်ပါကြောင်း ဖော်ပြလိုက်ရပါတယ်။


ဆေးဆိုးစက် ထုတ်လုပ်သူ၊ ကုန်ပစ္စည်းပေးသွင်းသူ၊ လက်ကားရောင်းသူ၊ ဖြန့်ဝေသူနှင့်စက်ရုံမှ ဆေးဆိုးစက် အကြောင်းသင်သိရန်လိုအပ်သည်။\nACME MACHINERY INDUSTRY CO., LTD. တစ်ဦးဦးဆောင်ထုတ်လုပ်သူ, ပေးသွင်းနှင့်ပြည်ပသို့ပို့ကုန်ဖြစ် ဆေးဆိုးစက်, အထည်ဆိုးဆေးစက်, ကုန်တင်ဆေးဆိုးစက် အတွက်စက်ရုံတစ်ရုံနှင့်အတူ Taiwan. ကျနော်တို့ထောက်ပံ့ခြင်းနှင့်ပို့ကုန်တသမတ်တည်းမြင့်မားလူတန်းစားထုတ်ကုန်များနှင့်စဉ်ဆက်မပြတ်တရားမျှတစီးပွားရေးလုပ်ငန်းဆိုင်ရာကျင့်ဝတ်ကိုမှစုစုပေါင်းဝန်ထမ်းပါဝင်ပတ်သက်မှုနှင့်တင်းကြပ်ထိန်းသိမ်းလိုက်နာမှုအားဖြင့်ကုန်ထုတ်လုပ်မှုလုပ်ငန်းစဉ်များနှင့်အလုပ်ပတ်ဝန်းကျင်အပေါ်သို့တိုးတက်ကောင်းမွန်အောင်။ ကျနော်တို့ကိုလယ်၌အများအပြားမူပိုင်ခွင့်ရပြီ။ ကျွန်တော်တို့ရဲ့ကြည်ဖြူနဲ့ Hard အလုပ်နိုင်ငံတကာစံချိန်စံညွှန်းနဲ့အညီကျနော်တို့ရဲ့အရည်အသွေးနှင့်ကိုက်ညီဖို့ကျွန်တော်တို့ကိုကူညီပေးခဲ့သည်။ သင်တို့သည်ငါတို့၏ထုတ်ကုန်မဆိုစတိုင်များအတွက်စိတ်ဝင်စားလျှင်အခမဲ့ခံစားရကျေးဇူးပြုပြီး ကြှနျုပျတို့ကိုဆကျသှယျရနျ.\nအထည်ဆိုးဆေးစက် ကိုကမ်းလှမ်းခြင်းတွင်အထူးသဖြင့် ကုန်တင်ဆေးဆိုးစက် ၊ လျတ်ဆေးဆိုးစက် , ဂျက်ဆေးဆိုးစက် , Soft Flow ဆေးဆိုးစက် , အရက်အချိုး , အပူချိန်ဆိုးဆေးစက် နှင့် မြင့်မားသောဖိအားဆေးဆိုးစက် ပါဝင်သည်။ အထွေထွေဆေးဆိုးပြုပြင်ခြင်းလုပ်ငန်းသည်ရေ၊ လျှပ်စစ်၊ အငွေ့နှင့်ဓာတုပစ္စည်းများစွာလိုအပ်သည်။ အကယ်၍ ကန့်သတ်မထားပါကပုံနှိပ်ခြင်းနှင့်ဆေးဆိုးခြင်းလုပ်ငန်းသည်ရေရှည်တည်တံ့ခိုင်မြဲသောဖွံ့ဖြိုးတိုးတက်မှုကိုရရှိလိမ့်မည်မဟုတ်ပါ။ ထို့ကြောင့်အထည်အလိပ်ဆိုးဆေးခြင်းနည်းပညာကိုလုပ်ငန်းစဉ်တိုတောင်းသောစီးဆင်းမှု၊ သယံဇာတချွေတာမှုနှင့်ပတ် ၀ န်းကျင်ညစ်ညမ်းမှုလျော့နည်းစေရန် ဦး တည်လုပ်ဆောင်ရမည်။ အများအပြားထည်ပုံနှိပ်ခြင်းနှင့်ဆေးဆိုးစက်ရုံများ, ကုမ္ပဏီများနှင့်ဆေးဆိုးစက်တွေထုတ်လုပ်သူများပူးတွဲဆေးဆိုးမျိုးကွဲများ၏လိုအပ်ချက်များကိုဖြည့်ဖြည့်ဆည်းဖို့ဆိုးဆေးလုပ်ငန်းစဉ်များသုတေသနနှင့်ဖွံ့ဖြိုးတိုးတက်ရေးအတွက်။\nရေအရင်းအမြစ်ရှားပါးမှု၊ စွမ်းအင်ဈေးနှုန်းမြင့်တက်ခြင်းနှင့်ပိုမိုဆိုးရွားသည့်ပတ် ၀ န်းကျင်ညစ်ညမ်းမှု၊ စွမ်းအင်ထိန်းသိမ်းခြင်း၊ ကာဗွန်ထုတ်လုပ်မှုလျှော့ချခြင်းနှင့်သဘာဝပတ်ဝန်းကျင်ကာကွယ်ရေးစသည့်သဘာဝပတ်ဝန်းကျင်ကာကွယ်ရေးများကြောင့်နှစ်ပေါင်းများစွာကမ္ဘာပေါ်တွင်အဓိကပြtheနာဖြစ်လာခဲ့သည်။ နှစ်ပေါင်း ၂၀ ကျော်သုတေသနနှင့်ဖွံ့ဖြိုးတိုးတက်မှုနှင့်စမ်းသပ်ခြင်းများပြုလုပ်ပြီးနောက်ကျွန်ုပ်တို့သည်မြင့်မားသောဖိအားစဉ်ဆက်မပြတ်အမြန်နှုန်းကိုအသိဉာဏ်ရှိသောသယ်ဆောင်စက်ကိုစတင်ရန်ကမ္ဘာတွင် ဦး ဆောင်ခဲ့သည်။ဆေးဆိုးစက် ။ ထိုင်ဝမ်အထည်အလိပ်သုတေသနအင်စတီကျု၏စမ်းသပ်မှုအရဒီစက်သည်ရေ၊ ရေ၊ ရေ၊ ရေ၊ သန့်ရှင်းရေး၊ ကာဗွန်ဒိုင်အောက်ဆိုက်ဓာတ်ငွေ့ထုတ်လွှတ်မှုနှင့်စွမ်းအင်သုံးစွဲမှု၏ ၆၅% ကျော်ကိုရိုးရာဆေးဆိုးစက်များထက်များစွာသက်သာစေသည်။\nထို့ကြောင့်ကျွန်ုပ်တို့သည်ဤအရာကိုပေးသည်ဆေးဆိုးစက် အစိမ်းရောင်စီးပွားရေး၏အဓိကတန်ဖိုးကိုကိုယ်စားပြုသော၎င်း၏ logo ကိုအစိမ်းရောင်ပီကင်းအော်ပရာဖုံးကွယ်ထားသည်။ ဤထုတ်ကုန်သည်ကမ္ဘာပေါ်ရှိနိုင်ငံပေါင်း ၂၀ ကျော်တွင်တီထွင်မှုမူပိုင်ခွင့်များနှင့်မူပိုင်ခွင့်မှတ်ပုံတင် ၂၀၀ ကျော်ရှိသည်။ ဤပစ္စည်းကိရိယာများသည်မည်သည့်အထည်၊ ပစ္စည်းနှင့်အဖွဲ့အစည်းအတွက်မဆိုသင့်တော်ပြီးအလွန်ပါးလွှာသောမှအထူသို့အထည်များပြုပြင်ရာတွင်ကျယ်ပြန့်စွာအသုံးပြုသည်။ ဤစက်ကိုအသုံးပြုခြင်းသည်ထုတ်လုပ်မှုကုန်ကျစရိတ်ကိုများစွာလျှော့ချနိုင်ရုံသာမကပတ်ဝန်းကျင်ဆိုင်ရာပြproblemsနာများကိုလည်းထိရောက်စွာဖြေရှင်းနိုင်သည်။ ဆေးသုတ်ခြင်းနှင့်ပြီးအောင်လုပ်ခြင်းတို့တွင်အကောင်းဆုံးလက်နက်ဖြစ်သည်။ အစိမ်းရောင်စီးပွားရေးသည်ဤစက်ကိရိယာ၏အဓိကတန်ဖိုးဖြစ်သည်။ ကုမ္ပဏီများစွာသည်ကြွေးကြော်သံများကိုရွတ်ဆိုနေကြစဉ်ACME MACHINERY INDUSTRY CO., LTD. စက်မှုလုပ်ငန်းများအတွက်လက်တွေ့ကျင့်သုံးခြင်းနှင့်အကောင်းဆုံးရလဒ်များရရှိခြင်းတွင် ဦး ဆောင်သည်။


Baby – စာမကျြနှာ5– Healthy Life Journal\nကလေးမှာ မွေးရာပါ ခြေထောက်ခွင်နေသလား . .\nQ. ကျွန်မကလေးမွေးလာတုန်းကတော့ သတိမထားမိပေမယ့် ခြေထောက်ခွင်နေသလို ဖြစ်သလားထင်မိတယ်။ မွေးရာပါ ခြေထောက်ခွင်တာကို ဘယ်အချိန်မှာ သိရှိနိုင်ပါသလဲ ဆရာ။ မကုဘဲထားမိရင် ဘာဖြစ်တတ်ပါသလဲ။ ပါမောက္ခဦးနေ၀င်း (အရိုးအထူးကု ဆရာဝန်ကြီး) မှ ပြန်လည်ဖြေကြားပေးပါသည်။ A. ရောဂါကိုသိရတဲ့ အချိန်ကတော့ ကလေးငယ်ဟာ မွေးမွေးချင်း...\nသံလိုက်ငယ်လေးများကို မျိုချမိပြီး အရေးပေါ်အခြေအနေဖြစ်ခဲ့ရသည့် ၆နှစ်အရွယ်ကောင်လေး\nကိုထက် အသက်ခြောက်နှစ်အရွယ် အဗီဆန်းဟာ ဟောလိုးဝင်းပွဲတော်မှာဝတ်ဆင်ဖို့ တစ်လလုံးစိတ်အားထက်သန် နေခဲ့ပေမယ့် တကယ့်ဟောလိုးဝင်းပွဲတော်နေ့မှာတော့ ဗိုက်နာပြီး နေလို့မကောင်းလို့ ဘယ်မှမသွားခဲ့လိုက်ရပါဘူး။ အဗီဆန်းရဲ့မိဘတွေက မသန့်တဲ့အစားအစာစားမိလို့ ဗိုက်အောင့်တယ်ဆိုပြီး ထင်ခဲ့ကြပါတယ်။ ဒါပေမဲ့ အဗီဆန်းဟာ သုံးရက်ဆက်တိုက်အန်ပြီး ၀မ်းဗိုက်အလွန်နာကျင်လာတဲ့အတွက် ပြီးခဲ့တဲ့ နိုဝင်ဘာလ ၃ ရက်နေ့မှာ...\nရက်ပေါင်း တစ်ထောင်နှင့် မိခင်၊ ကလေး ကျန်းမာရေး\nဒေါက်တာ ဒေါ်ဝင်းဝင်းမြင့် (အာဟာရဆိုင်ရာအထူးကု ဆရာဝန်ကြီး)နှင့် တွေ့ဆုံဆွေးနွေးခြင်း ကိုယ်ဝန်မဆောင်ခင် ဒါမှမဟုတ် ကလေးယူတော့မယ်ဆိုရင် မိခင်လောင်းတွေရဲ့ အစားအသောက်၊ အနေအထိုင်ကို သေချာဂရုစိုက်ပေးဖို့ အလွန်အရေးကြီးပါတယ်။ မိခင်လောင်းလေးတွေဟာ ကျန်းမာသန်စွမ်းပြီး ဥာဏ်ရည်ပြည့်ဝတဲ့ သားသားမီးမီးလေးတွေ မွေးဖွားနိုင်ဖို့အတွက် Healthy Eating, Healthy Lifestyle...\nကလေး ဘာကြောင့် မရသေးတာလဲ . . .\nမေး ။ သမီးအိမ်ထောင်ကျတာတစ်နှစ်ကျော်ပါပြီ။ သားသမီးမရသေးလို့ပါ။ အမျိုးသားရော အမျိုးသမီးရော စစ်ပြီးပါပြီ။ နှစ်ယောက်လုံး အဖြေကောင်းပါတယ်။ တစ်ခုရှိတာက အတူတူနေပြီးတာနဲ့ သုက်ရည်က အကုန်ပြန်ထွက်ကုန်ပါတယ်။ ဒါကြောင့်ပဲ ကလေးမရသေးတာလား။ ပက်လက်အနေထားနဲ့ ငြိမ်ငြိမ်နေရင်လည်း ချက်ချင်းပြန်ထွက်ကုန်ပါတယ်ရှင့်။ ဒေါက်တာစိုးလွင် (သားဖွားမီးယပ်အထူးကု ဆရာဝန်ကြီး) မှ...\nမေး ။ သမီးအသက် ၂၅နှစ်ပါ၊ အိမ်ထောင်ကျတာ ၅ လရှိပါပြီ။ အခု ကလေးလိုချင်လို့ပါရှင်။ ပထမ ၁လ ကို ဆေးကတ်သောက်ပါတယ်၊ ရာသီလာပါတယ် ဆရာ။ ဒုတိယ ၁လကို ၃လခံတားဆေး ထိုးလိုက်ပါတယ်ဆရာ။ ထိုးလိုက်တဲ့ ၁၂ပတ်အတွင်း ရာသီလုံးဝ...\nကိုယ်တစ်ခြမ်းမလှုပ်ရှားနိုင်ဘဲ မွေးဖွားလာသော်လည်း ခရစ္စမတ်နေ့တွင် စတင်လမ်းလျှောက်နိုင်ခဲ့သည့် သမီးလေး\n၊ လရိပ်မေ ၊ အေမီဟာ အသက်တစ်နှစ် မွေးနေ့အထိတောင်နေနိုင်မှာ မဟုတ်လောက်ဘူး၊ တကယ်လို့ အသက်ရှင်ခဲ့ရင်လည်း သူခံစားနေရတဲ့ နာတာရှည် အာရုံကြောရောင်ရမ်းမှုဆိုင်ရာရောဂါ (CIDP)ကြောင့် လှုပ်ရှားမှုလုပ်နိုင်တော့မှာ မဟုတ်ဘူးလို့ ဆရာဝန်တွေက အေမီရဲ့မိသားစုကို သတိပေးခဲ့ပါတယ်။ အေမီက အအေးမိဝေဒနာဖြစ်ရင် ဝေဒနာကိုတွန်းလှန်ဖို့ အားနည်းလွန်းတဲ့အတွက်...\n၊ ကိုထက် ၊ ကိုယ်ဝန်ဆောင်စဉ် ကာလအတွင်း နေ့စဉ် တစ်နေ့ကို ကြက်ဥ ၉လုံးနဲ့အထက်စားပေးပါက မွေးလာတဲ့ ကလေး ဥာဏ်ရည် မြင့်မားနိုင်တယ်လို့ လေ့လာသူတွေက ပြောကြားခဲ့ပါတယ်။ ကြက်ဥမှာ ကိုလင်းဓာတ်အများအပြားပါဝင်ပြီး ကိုလင်းဓာတ်ဟာ ဦးနှောက်လုပ်ငန်းဆောင်တာတွေနဲ့ မှတ်သားနိုင်စွမ်းတွေကို များစွာ အထောက်အကူပြုတယ်လို့...\nမိခင်နို့ချိုတိုက်ကျွေးနေစဉ် အမျိုးသမီးတွေက အပူအစပ်အစာကို စားသင့်တယ်လို့ ကျွမ်းကျင်သူတွေက ဆိုပါတယ်။ မိခင်နို့ချိုတိုက်ကျွေးနေချိန်မှာ မိခင်တွေက အပူအစပ်စာတွေကို ရှောင်ကြဉ်ကြပါတယ်။ အကြောင်းကတော့ မိခင်အပူအစပ်စားရင် မွေးကင်းစကလေးမှာ လေထတာနဲ့ ကသိကအောက်ဖြစ်တာတို့ ဖြစ်စေနိုင်တယ်ဆိုတဲ့ ထင်မြင်ချက် ရှိနေကြလို့ပါပဲ။ ဒါပေမဲ့ ပြင်းထန်တဲ့ အရသာက ကလေးတွေအပေါ်...\nကလေးလက်ကောက်ဝတ်ကိုဆွဲမရာက အဆစ်လွဲခြင်း(Pulled Albow Syndrome)\nပါမောက္ခဦးနေ၀င်း (အရိုးခွဲစိတ်ဆရာဝန်ကြီးနှင့် တွေ့ဆုံဆွေးနွေးခြင်း) မေး ။ Pulled Albow Syndrome ဖြစ်ရတဲ့ အကြောင်းရင်းကို သိပါရစေ ဆရာ။ ဖြေ ။ ဒီရောဂါ ဖြစ်ရတဲ့အကြောင်းရင်းကတော့ တချို့လူကြီးတွေက ကလေးငယ်လေးတွေကို စိတ်မရှည်ဘဲ လက်ကောက်ဝတ်ကနေ ဆတ်ခနဲ မတင်ပြီးဆွဲလိုက်တဲ့အခါမှာ...\nမွေးကင်းစမှ ခြောက်လအထိ ကလေးငယ် အာဟာရပြည့်ဝစေရန်\nဒေါက်တာ ဒေါ်ဝင်းဝင်းမြင့် (အာဟာရဆိုင်ရာအထူးကု ဆရာဝန်ကြီးနှင့် တွေ့ဆုံဆွေးနွေးခြင်း) ကလေးတွေရဲ့ အာဟာရရရှိတဲ့ အကြောင်း ဆွေးနွေးမယ်ဆိုရင် အသက်တစ်နှစ်အရွယ်မှာ အာဟာရ ပြည့်ဝစွာရရှိဖို့က အရေးအကြီးဆုံးဖြစ်ပါတယ်။ ဘာလို့လဲဆိုတော့ ဒီအချိန်မှာ ကလေးတွေ ကိုယ်အလေးချိန်တက်ဖို့နဲ့ ခန္ဓာကိုယ်ကြီးထွားဖွံ့ဖြိုးတာဟာ အမြန်ဆုံးနဲ့ အတိုးတက်ဆုံး အချိန်ဖြစ်လို့ပါ။ ကလေးတစ်နှစ်ပြည့်ချိန်ရှိသင့်သည့်...